India In Kashmir Ge2Zuvaanun Shaheedhu Kohlaifi - Vaguthu\nއިންޑިއާއިން ކަޝްމީރުގެ ދެ ޒުވާނުން ޝަހީދު ކޮށްލައިފި\nއިންޑިއާ ސިފައިން ހަނގުރާމަވެރި ޖަމާއަތަކަށް ނިސްބަތްވާ މީހަކަށް ދިން ބަޑީގެ ހަމަލާއެއްގައި ކަޝްމީރުގެ ދެ ޒުވާނުން ޝަހީދުވެ އިތުރު މީހަކު ޒަހަމް ވެއްޖެއެވެ.\nކަޝްމީރުގެ ޕުލްވާމާގައި ދިން މި ހަމަލާގައި ޒަހަމުވި މީހާއަށް ހޮސްޕިޓަލުގައި އަންނަނީ ފަރުވާދެމުންނެވެ. ސިފައިން ހަމަލާ ދިނުމުން ހަނގުރާމަވެރިޔަކު ރައްދުގައި ސިފައިންނާއި ދިމާއަށް ބަޑި ޖެހި އެވެ. ބަޑި ޖެހި މީހާ ހޯދުމަށް ކަޝްމީރުގެ ފުލުހުން މިހާރުވަނީ މަސައްކަތް ފަށާފައެވެ.\nއިންޑިއާ ސިފައިންގެ ހަމަލާގައި ޝަހީދުވި ދެ ޒުވާނުންނަކީ ހަނގުރާމަވެރި ޖަމާޢަތަކަށް ނިސްބަތްވާ ބައެއް ނޫނެވެ.\nކަޝްމީރުގައި ހަރަކާތްތެރިވާ އިންޑިއާގެ ފުލުހުން މި ބަޑީގެ ހަމަލާތަށް ދިނީ ޖަނާޒާއެއްގެ ތެރެއަށެވެ. މި ޖަނާޒާގައި އެތަށް ހާސް އާންމުން ދިޔައީ ބައިވެރިވަމުންނެވެ.\nމިހާރު އިންޑިއާގެ ބާރުގެ ދަށުގައި އޮންނަ ކަޝްމީރަކީ ޕާކިސްތާނުގެ ބައެއް ކަމަށް ޕާކިސްތާނުން ބުނެއެވެ. އިންޑިއާ ސިފައިން ކަޝްމީރު އަޅުވެތި ކުރި ފަހުން ވަނީ ކަޝްމީރުގެ ކުށެއް ނެތް 70000 މީހުން ޝަހީދުކޮށްލާފައެވެ.\n1989 ވަނަ އަހަރުން ފެށިގެން ހަނގުރާމަވެރިން ދޭތެރެ ދޭތެރެއިން އިންޑިއާ ސިފައިންނަށް އަމާޒުކޮށް ހަމަލާތައް ދެއެވެ. ކަޝްމީރުގައި ހަރަކާތްތެރިވާ ހަނގުރާމަވެރިން ވަކާލާތު ކުރަނީ ކަޝްމީރަކީ ވަކި ގައުމަކަށް ހަދާށެވެ.\n1990 އަހަރުން ފެށިގެން އިންޑިއާއިން ކަޝްމީރުގައި ހިންގާ ގަތުލުއާންމާއި މި ގަތުލުއާންމުތަކުގައި އަނިޔާ ލިބުނު އަދި މަރުވި މީހުންނަށް އިންސާފު ހޯދައިދިނުމަށް ކުރެވެމުންދާ މަސައްކަތްތަކުގެ ތަފްސީލު ހޯދަން އދ ގެ ތިން ސްޕެޝިއަލް ރެޕެޓުއަރުން ލިޔުމުން އެދުމުން އިންޑިއާއިން ވަނީ ޖަވާބުދާރީވާން ދެކޮޅު ވެސް ހަދާފައެވެ.\nޖޫން 12, 2019 14:06\nދެންވެސް ގެރިމޯދީ ގެނެސް އަންމަގެ ފައްޓަރުބައިވެސް ކަރުގަ އަޅުވާފަ ދޫކޮށްލާ. ހުންނާނެ ފިސާރި ރަގަޅަށް ނިޝާނުލް ޣާޒީ ގެ ޢިއްޒަތްތެރި ވެރިޔާ ވެފަ. މޮޔަ ބައިގަނޑުގެ ވެރިޔަކަށް ވެސް ހުންނާނީ އެމީހުން ކަހަލަ މީހެއް.


އަންވާރު ސީސަން2(އެއްވަނަ ބައި) – Esfiya – Dhivehi Vaahaka Site\nއަންވާރު ސީސަން2(އެއްވަނަ ބައި)\n- by Faathii - 0- June 27, 2017\nމުޅިން އާ ދުވަހެކެވެ. އިރުގެ ރަންކުލައިގެ ދޯދިތައް މަޑުމަޑުން މުޅި ހިސާބު އަލިކުރަމުން ދިޔައީ ބަލާމީހަކަށް އުފާވެރިކަން ގެނެސްދޭހާ ފުރިހަމަ ގޮތަކަށެވެ. ހަމަހިމޭންކަން މުޅި އަވަށުގައި ވާހިނދު، ހީވަނީ އެންމެންވެސް ގަދަ ނިންޖަކުން ނިދާފައިވާ ހެނެވެ. ނަމަވެސް ސަމާރާ އޮތީ ދެލޯ ބޮޑުކޮށްގެން އިރާއި ދިމާއަށް ބަލަހައްޓައިގެން ފުން ވިސްނުމަކަށް ގެއްލިފައެވެ. މޫނުމަތިން ހިތާމަވެރިކަން ފާޅުވަމުން ދިޔަހިނދު އިރުއިރުކޮޅާއި ލޯ ފޮހެލަނީ ފައިބަމުން އަންނަ ކަރުނަތައް ހުއްޓުވޭތޯއެވެ. އެ ކަރުނަތަކަށް ނިމުން އަންނާނޭ ދުވަހެއް ދެކިލަން ހިތާއި ރޫހުން އެދެނީ އިންތިހާ އަށެވެ. ނަމަވެސް އެއީ އޭނާގެ އިޚްތިޔާރުގައިވާ ކަމެއްނޫނެވެ. އޭނާގެ ހާލަތަކީ އޭނާޔަށް ބަދަލު ކުރެވޭނެ ހާލަތެއް ނޫނެވެ. އޭނާއަކަށް އެމިނިވަން ކަމެއް ނެތެވެ.\nކުއްލިއަކަށް އެއިވުނު އަޑެއްގެ ބާރުކަމުން ސަމާރާ ސިއްސައިގެންގޮސް ދެއަތުން ކަންފަތުގައި އަތްއެޅުނުއިރު ބިރުވެރިކަމުގެ އަސަރު މުޅި ހަށިގަނޑަށް ކޮށްފިއެވެ. ދެލޯ ބާރަށް މަރާލާފައި ވާހިނދު، ހިތް ބާރުބާރަށް ތެޅެމުން ދިޔައީ އަނެއްކާ މިއަދުވެސް ފެންނާނެ މަންޒަރުތައް ލޮލައް ސިފަވަމުން ދިޔަލެއް ސާފު ކަމުންނެވެ. ސިކުންތުކޮޅެއްގައި އެހެން އިނދެލާފައި ކަންފަތްމަތިން އަތްނަގާ ދެލޯ ހުޅުވާ ބަލާލީ އަޑުއައި ދިމާއަށެވެ. މާދުރުނޫން ހިސާބެއްގައި ހުރި ތިންބުރީގެ އިމާރާތެއްގެ ތެރެއިން އަލިފާނުގެ އަސަރު ކޮންމެވެސް ވަރަކަށް ފެންނަން ހުއްޓެވެ. ސަމާރާ ބަލަންހުއްޓައި އެއިމާރާތުގެ ދެބައިކުޅަ އެއްބައި ވެއްޔައް ވެގެން ބިމަށް ވެއްޓުނީ ފަޅި ސިކުންތު ކޮޅެއްގެ ތެރޭގައެވެ. ސަމާރާގެ ލޮލުން ހޯސްލާފައި ކަރުނުތައް ފައިބައިގަތީ އަނެއްކާ މިއަދުވެސް ދުނިޔެދޫކޮށްފައި ދާނީ ކިތައް މަންމައިން ނުވަތަ އެމީހުންގެ ކިތައް ދަރިން ނުވަތަ ފިރިން ބާއޭ ހިތައް އެރުމުންނެވެ.\nސަމާރާވެސް އެ ހުރީ އެކަހަލަ އިމާރާތެއްގެ ތެރޭގައެވެ. އެއީ އޭނާގެ ބައްޕަގެ ގެއެވެ. އޭނާގެ އާއިލާގެ ފަސް މެމްބަރުންނާއެކު އެގޭގައި ދިރިއުޅުމުގެ ފުރުސަތު ނުލިބިފައިވީ، އެފަދަ ރޮކެޓް ހަމަލާއެއްގެ އަމާޒަކަށް އެގެވެސް ވުމުންނެވެ. އޭނާގެ މަންމައާއި، އެއްބަނޑު އެއްބަފާ ދައްތައާއި، ކޮއްކޮ މި ދުނިޔެ ދޫކޮށްފައި ދިޔައީ އެ ހަމަލާގައެވެ. ސަލާމަތްވީ އޭނާގެ ބައްޕައާއި ސަމާރާއެވެ. އެ ދެމީހުން ސަލާމަތްވިނަމަވެސް ބައްޕަ އެ ހާދިސާ އަށްފަހު ވެގެންދިޔައީ ނުކުޅެދޭ މީހަކަށެވެ. ވެއްޓުނު އިމާރާތުގެ ދަށުން ބައްޕަ ނެގުންއިރު އެއްފައިގެ ކަށިގަނޑުވަނީ ބޮޑެތި ޒަހަމްތަކަކާއެކު ބިންދައިގެންގޮސްފައެވެ. އަދި ލޯބިވާ އަނބިމީހާއާއި ދަރިންކޮޅު ކުއްލިއަކަށް ނެތިދިޔުމުން ލިބުނު ހިތާމާގައި ނަފްސާނީ ބަލިމަޑުކަމެއްގެ ތެރެއަށްވެއްޓި އެއްފަޅި ވާގިނެތި ބަލިއެނދުގައި އޮންނަތާ އެތައްދުވަހެއް ވެއްޖެއެވެ. އެމީހުންނަށް އެހީވެދޭ އަމިއްލަ ޖަމާއަތްތަކުގެ އެހީތެރިކަމުގެ ދަށުގައި ބައްޕަ ވީއިރު ސަމާރާ ގެންގުޅެނީ ބައްޕަފަރާތު ބޮޑުދައިތައެވެ.\nބޮޑުދައިތަ އެ އަވަށުގެ އެހެން އެންމެންނެކޭ އެއްފަދައިން ކިތަމެހާވެސް ރަނގަޅެވެ. ނަމަވެސް ބޮޑުދައިތަގެ ފިރިމީހާވެސް މިފަދަ ހާދިސާއެއްގައި ނިޔާވެފައިވާތީ، ސަމާރާއާއެކު ގެންގުޅޭ ދަރިންގެ ހުރިހާ ޒިންމާތަކެއް ބޮޑުދައިތައަށް އުފުލޭވަރެއް ނުވެއެވެ. އެހީވެދޭ ޖަމާއަތްތަކުގެ އެހީތެރިކަމުން ލިބޭ ކޮންމެވެސް ކާއެތިކޮޅަކުން ދުވާލަކު އެއްއިރު ކާލައިގެން ހުރިހާކުދިން އުޅެމުންދާއިރު އެކުދިން އެންމެ ބިރުގަންނަނީ އެފަދަ ބޮންގޮއްވުންތަކާއި، ރޮކެޓުހަމަލާތައްދެކެއެވެ. ބިރުނުގަންނަންވީ ސަބަބެއް ނެތެވެ. އެކުދިން އެކުދިންގެ މައިންބަފައިންނާއި، ލޯބިވާ އެންމެންނާއި ވަކިވެގެންދާން ޖެހެނީ އެފަދަ ހަމަލާތަކުގެ ސަބަބުންނެވެ. ބަނޑުފުރާ މުއްތިކުރާނެ ކާއެތިކޮޅެއް ނުލިބި ހާލުގައި ޖެހިފައިއެވަނީ އެހަމަލާތަކުގެ ސަބަބުންނެވެ. ދަންނަ ހެޔޮހާލުގައިތިބި އެތައްބަޔަކު، ނުކުޅެދޭ ބަޔަކަށް ބަދަލުވެފައިވެސް އެވަނީ ހަމަ އެފަދަ ހަމަލާތަކުގެ ޝިކާރައަކަށްވެގެންނެވެ. އެފަދަ ކޮންމެދުވަހަކު މަގުގެ ހިސާބެއްގައި ހެދިފައިވާ ލޭގެ ކޯރުތައް ނުވަތަ އެކި ހިސާބުގައި ބުރަބުރައިން ގޮސްފައިވާ އިންސާނުންގެ ހަށިގަނޑުގެ ބައިތައް ނުވަތަ އިމާރާތްތަކުގެ ސިމެންތީގެ ހިރަފުހުން މުޅިހިސާބު ހިރަފުސްވެ އެފެންނަމުންދާ މަންޒަރުތައް ފެނި ކިތަމެ ގަދަ ހިތަކަށްވެސް އަސަރު ނުކުރާނޭ ހެއްޔެވެ؟ އެހާލުގައި އެކުދިން އުޅެންޖެހިފައި އެވަނީ އެކުދިން ކޮން ކުށެއް ކޮށްގެން ހެއްޔެވެ؟\nސަމާރާ ދުއްވައިގަތީ ވީހާވެސް އަވަހަކަށް ވެއްޓިފައިއެވާ އިމާރާތާއި ހަމައަށް ދެވޭތޯއެވެ. އެހިސާބަށް ފޯރިއިރު ވަރުބަލިވެގެން ފުންނޭވާތަކެއް ލެވެން ފެށިއެވެ. އެންބިޔުލާންސް އެއްފަރާތުގައި މަޑުކޮށްލައިގެން ބަލިމީހުންގެ އިންތިޒާރުގައި އޮތްއިރު، އަނެއްބަޔަކު ވެއްޓިފައިވާ އިމާރާތުގެ ގާތައް މައްޗައް އަރައިގެން މީހެއްގެ ހިލަމެއް ވޭތޯ މަސައްކަތްކުރަނީއެވެ. އަނެއްބަޔަކު އެއްފަރާތުގައި ހުރި ގާތަކެއް ނަގަމުން އެދަނީ އެތަނުން ތުއްތުކުއްޖެއްގެ ރުއިމުގެ އަޑު އިވޭތީއެވެ. އެހަމަލާއިން ސަލާމަތްވި ދިހަވަރަކަށް މީހުން ހިރަފުހުން ފޯވެފައިވާ މޫނުތަކަކާއެކު އެއްފަރާތުގެ ތިބެގެން އަޑުން އަޑުނަގާ ރޮނީއެވެ. އެމީހުންގެ ލޯބިވާ ދަރިންނާއި ކުދިންގެ ނަމުން ގޮވަމުން އެދަނީ ދިރިހުއްޓާ ފެނޭތޯ ކެތްމަދުވެފައިވާ ހާލުގައެވެ. މަރުވެފައިވާ ދެމީހެއްގެ ހަށިގަނޑު އެއްފަރާތުގައި ބާއްވާފައިވާއިރު އެމީހުންގެ ހަށިގަނޑުން އެކިދިމާލުގައި ލޭގެ އަސަރު ހިރަފުހާއެކު ވެއެވެ. އަދި އެދެމީހުންގެ އާއިލާގެ ދެތިންމީހަކު ކައިރީގައި ތިބެގެން އެދެމީހުންގެ މޫނުގައި ފިރުމަމުން ރޮނީއެވެ. ކައިރީގައި ކުޑަކުޑަ ތިން އަހަރުގެ ކުއްޖެއްވެސް ބައްޕާއޭ ކިޔާފައި ރޯން އިނީ ހިތައް ފުންއަސަރުތަކެއް ކުރުވާނޭ ގޮތަށެވެ.\nސަމާރާގެ ލޮލުން ކަރުނަ އަޅަމުން ދިޔައީ އެއީ ޙުދު އޭނާގެ އާއިލާގެ މީހުންފަދައިންނެވެ. އެންމެފަހުން އެމަންޒަރުތައް ބަލަން ކެތްނުކުރެވިގެން ލޯފޮހެލާފައި ދުވެފައި ދިޔައީ ބޮޑުދައިތަމެންގޭދޮށަށެވެ. ނަމަވެސް ގޭދޮށުގައިވާ ޕާކަކާއި އަރާހަމަވުމުން ހުއްޓުން އެރީ ބޮޑުދައިތަގެ ސާމާއި އުމަރު ޕާކުގެ އެއްފަރާތުގައި ހެދިފައިވާ ކުދި ގަސްތަކެއް އުފުރަން ތިބި މަންޒަރު ފެނިގެންނެވެ. އެއީ ބައެއް ދުވަސްދުވަހު އެކުދިންގެ ހާލަތެވެ. ބަނޑުހައިވެގެން ކެތްނުވާވަރުވީމާ ކޮންމެވެސް ވަށްތަރެއްގެ ކާފަތްކޮޅެއް ހޯދައިގެން މަގުމަތީގައި ހިނގަނީ އެގަންނާނެ މީހަކު ވޭތޯއެވެ. ބައެއްދުވަސްދުވަހު އެ ވިއްކައިގެން ކުޑަކުޑަ އާމްދަނީ އެއްލިބޭއިރު އަނެއްބައި ދުވަސްދުވަހު އެގަންނާނޭ މީހަކުވެސް ނުވެއެވެ. އެކަހަލަ ދުވަސްދުވަހު ކެތްނުވެގެން އެކުދިން އެއިން ރޯފަތްކާލައިގެން ކެތްކުރެވޭތޯ މަސައްކަތްކުރަނީއެވެ. ކޮންފަދަ ނިކަމެތި ހާލެއް ހެއްޔެވެ؟ އެއްވެސް ކުށެއްނެތް ކުދިންތަކަކަށް މިލިބެނީ ކޮންފަދަ ވޭނެއް ހެއްޔެވެ؟\nސަމާރާގޮސް ބޮޑުދައިތަމެންގެއަށް ވަދެވުނީ ބޮޑުދައިތަ ކޮންމެވެސް ތާކަށްދާން ނިކުންނަނިކޮށެވެ. އެވަގުތު ސަމާރާގެ އޮށްސިފައިވާ މޫނު ފެނި ބޮޑުދައިތައަށް ބަލަން ހުރެވުނީ ހިތައް ކުރުވި ބުނެދޭން ނޭނގޭ އަސަރުތަކަކުންނެވެ. ކެތްނުވެގެން އެކުއްޖާ ގެނެސް މެޔާލާ ބޮނޑިކޮށްލާ ބައްދާލެވުމާއެކު ހުއްޓުމެއްނެތި އެދެމައިންގެ ލޮލުން ކަރުނަ އޮށްސާލީ ފަޅި ސިކުންތުކޮޅެއްގައެވެ. ވާނީވެސް އެހެންތާއެވެ. ދަރިން އުޅެމުންދާ ނިކަމެތިހާލު ފެނި ނުރޮވޭނީ ކޮންމަޔަކަށް ހެއްޔެވެ؟ އެކުދިންގެ ހުރިހާކަމަކާއި ހަވާލުވެގެން ހުރިއިރު އެކުދިންނަށް ބޭނުންވާނެ އެންމެ އާދައިގެ ކަންތައްތައް ކޮށްދޭންވެސް އެމައިމީހާ އެވަނީ ނުކުޅެދިފައެވެ. އެނޫން އެހެންގޮތެއް ނެއްހާލުގައިވެސް އަމިއްލަ ނަފުސު ކުއްވެރި ނުކުރެވޭނީ ކޮންމަޔަކަށް ހެއްޔެވެ؟ ކޮންމެ މަޔަކުވެސް ދަރިންނަށް ދޭންބޭނުންވާ ތަރުބިއްޔަތާއި، ތައުލީމާއި، އަސާސީ ހިދުމަތްތައް އިންތިހާއަށް ވާއިރު އެއިން އެއްވެސް ކަމެއް ހާސިލް ކޮށްދިނުމަކަށް އެ މައިމީހާގެ ހާލަތު ތަނެއް ނުދެއެވެ. ކޮންފަދަ ނިކަމެތި ދިރިއުޅުމެއް ހެއްޔެވެ؟\nކޮންމެ ދުވަހަކު އާންމުކޮށް ފެންނަމުން އެދާ މަންޒަރުތަކުން ކުދިން ބިރުން ސިހިސިހި ތިބޭއިރު ތަކުރާރުކޮށް ދަރިފުޅާ ހިތްވަރު ކުރާށެވެ، ކެތްތެރިވާންވާނެއެެވެ ބުނިނަމަވެސް، އެކުދިންނަށް ލިބިފައިއެވާ ނަފްސާނީ ބަލިމަޑުކަމުން އަރައިގަނެވޭނެ ހެއްޔެވެ؟ އިދިކޮޅު ފަރާތްތަކާއިމެދު އެހިތްތަކުގައި އަނދަމުންއެދާ ނަފްރަތާއި، އަލިފާނުގެ ހުޅުކޮޅު ނިއްވާލާނީ ކާކު ކޯއްޗެކޭ ކިޔައިދީގެން ހެއްޔެވެ؟ އިންތިހާއަށް އެހިތްތަކުން އާދޭސް ކުރަމުންއެދާ އެހީތެރިކަން ފޯރުކޮށްދޭނެ ދެވަނަ ފަރާތެއް މި ދުނިޔޭގައި ނުވާކަން ބުނެދޭނީ ކިހިނެއް ހެއްޔެވެ؟ ކިތަމެ ވާހަކައެއް ހިތްހަމަ ޖައްސައިދިނުމަށް ދެއްކި ނަމަވެސް ފެންނަމުންދާ މަންޒަރުތައް މާގިނަ ވާހަކަތައް ކިޔައިދެއެވެ. އުޅެން ޖެހިފައިވާ ހާލުން މާގިނަ ކަންތައްތައް ދަސްކޮށްދެއެވެ. އެކުދިންގެ ދިރިއުޅުމުގައި އެނިކަމެތި މައިމީހާއަށް ކޮށްދެވޭނެ އެއްވެސް ކަމެއް ނެތްފަދައެވެ. އެމައިމީހާ އެވަނީ އިންތިހާއީ މަޖުބޫރުކަމެއް މަތީގައެވެ. ދެވޭނެ ހަމަ އެކައްޗެއްވެސް އެއަތަކު ނެތެވެ.\nސަމާރާ ގޮވައިގެން ބޮޑުދައިތަ ދިޔައީ އަނެއްކާވެސް އެ އިންސާނީ އެހީތެރިކަން ފޯރުކޮށްދޭ މީހުން ކައިރިއަށެވެ. އެދަރިންގެ ބަނޑުހައިކަން ފިލުވާނެ ކާއެތިކޮޅެއް ދިއްކޮށްލާތޯއެވެ. ދެލޮލުން ކަރުނައަޅާ ހާލުގައި ތުރުތުރު އަޅަމުންދިޔަ އެމައިމީހާގެ އަތް އެމީހުންނާއި ހަމައަށް ދިއްކޮށްލީ އެތައް އަސަރެއްކުރުވަނިވި، އެތައް ވާހަކަތަކެއް ކިޔައިދެމުންނެވެ. އަތުގައި ކުޑަކުޑަ މިންވަރެއްވާ ބަޔަކަށްވެސް އެމަންޒަރު ބަލަން ކެތްނުވާނެ ފަދައަކުންނެވެ. އެމީހުން އެމީހުންގެ ގަވާއިދުގެ ދަށުން ދެވެން އޮތްވަރަކަށް ދިއްކޮށްލީ ފުރިހަމަ ހިނިތުން ވުމާއި، އޯގާތެރިކަމާއެކުގައެވެ. އެފަދަ ޖަމާއަތްތަކުގެ އެހީތެރިކަން ނުލިބޭ، ސަމާރާމެން ފަދަ އެތައް އާއިލާއެއް ބަނޑުހައި ހޫނުކަންމަތީގައި މިދުނިޔެ ދޫކޮށްފައިވާނެކަން ޔަޤީނެވެ. އެއީވެސް އެމީހުންނަށް ލިބިފައިވާ ބޮޑު ނިއުމަތެއްފަދައެވެ. އެމީހުންދަނެއެވެ. އެމީހުންނަށްވުރެވެސް މާ ހާލުގައި އެތާކައިރީ ޓެންޓުތަކުގައި އެތައްބަޔަކު އުޅެމުން ދެއެވެ. އެފަދަ މަޖުބޫރުކަން މަތީގައެވެ. އެފަދަ ނިކަމެތިކަން މަތީގައެވެ. ނުވަތަ އެއަށްވުރެވެސް މާ ހާލުގައެވެ.\nނިކަށް ވިސްނާލަމާ ހެއްޔެވެ؟ އަހަރެމެންގެ ދުވަސް އުފާވެރިކަމާއި މަޖަލުން ފެށިގެން ދާއިރު އެކުދިންގެ ދުވަސް ފެށެނީ ބިރުވެރިކަމާއި، ބަނޑުހައި ހޫނުކަމުންނެވެ. ކަރުނައާއި ލޭގެ ކޯރުތަކުންނެވެ. ސަންދޯކުތަކާއި ކަށިނަމާދު ތަކުންނެވެ. ޖިސްމާނީ ނުކުޅެދުންތެރިކަމާއި، ނަފްސާނީ ބަލިމަޑުކަމުންނެވެ. އެތައްވޭނަކާއި، އެތައް ހިތާމަތަކަކުންނެވެ. ހިތާމައިން ފުރިފައިވާ މައިންބަފައިންގެ ލޭކަރުނުތަކުންނެވެ. ކުދިކުދި ދަރިންތަކުގެ ހިތްކަތިލާފަދަ ރުއިމުގެ އަޑުތަކުންނެވެ. އަހަރެމެން ކުރަތްޕާއި، ހަރުފަޔާއި ނަންނުކަތި ދެކެ އިންތިހާ އަށް ބިރުގަންނަކަމަށް ބުނާއިރު އެކުދިން ބުނަނީ އެންމެ ބިރުގަންނަނީ ބޮންގޮންވުން ތަކާއި، ރޮކެޓްހަމަލާ ނުވަތަ އެއަރ ސްޓްރައިކް ތައް ދެކެއެވެ. އަހަރެމެންގެ ދުވަސް މަދަރުސާގެ ގަޑިތަކުން ފެށޭއިރު އެކުދިންގެ ދުވަސް ފެށެނީ ބަނޑުފުރާނެ އެތިކޮޅެއް ހޯދުމަށް ރަށުތެރޭގައި ދުވުމުގައެވެ. އަހަރެމެންނަށް ރޯދަމަހުވެސް ހިތްފުރޭވަރަށް އިރުއޮށްސުމަށްފަހު ކާން ލިބުނުއިރު އެކުދިންނަށް ރޯދަވީއްލަން ލިބުނު ފެންފޮދަކުން ނުވަތަ ސައިތައްޓަކާއި، ހަރު ރޮއްޓަކުން ރޯދަ ވީއްލުނުއިރު އަނެއްދުވަހު ރޯދައަށްވެސް ތިބެންޖެހުނީ ހަމަ އޭތިކޮޅުގެ ބަރަކާތުންނެވެ. މިއީ ކޮންމެ ކުއްޖެއްގެ ހާލު ނޫންނަމަވެސް ހަމަ ގިނަކުދިންގެ ހާލަތެވެ. އަހަރެމެން މަޑުގޮދަނޑިއާއި ބާލީހުގައި ނިދާއިރު، ހަލާކުވެފައިވާ އިމާރާތްތަކުގެ ގާތަކުމަތީގައި، ނުވަތަ ޓެންޓުތަކުގައި އެއްކުއްޖަކު އަނެއްކުއްޖަކާއި ފިތޭހާލެއްގައި ނިދާކުދިންވެސް އެކުދިންތެރޭގައި މަދެއް ނޫނެވެ. އަހަރެމެންނަށް އަހަރެމެން ބޭނުން ތާކަށް އީދުމަޖާ ކުރުމަށް ދިޔުމުގެ މިނިވަންކަން ލިިބިފައިވީއިރު، އެކުދިންނަށް އެހާލާތުން ސަލާމަތްވުމަށް އެ ޤައުމުން ބޭރުވެވެނީވެސް އެތައް ކަމަކާއި ކުރިމަތިލުމަށްފަހުއެވެ. އަދި މަންޒިލާ ހަމައަށް ސަލާމަތުން ދެވޭނެކަމުގެ އެއްވެސް އުންމީދެއް ނެތްހާލުގައެވެ.\nމީވެސް ހަމަ އަހަރެމެންފަދަ އިންސާނުންނެވެ. އަހަރެމެންފަދަ މުސްލިމުންނެވެ. އެއްވެސް ކުށެއްނެތި އެމީހުންގެ މިނިވަންކަން ނަގާލެވިފައިވާ ހާލުގައި ކަރުނަ އަޅަމުންދަނީއެވެ. އެކިއުމުރުގެ ކުޑަކުޑަ ކުދީންނެވެ. ޅަފުރައިގެ ކުދިންނާއި ޒުވާނުންނެވެ. މައިންބަފައިންނާއި މާމައާއި ކާފައިންނެވެ. ދައްތައާއި ބޭބެއިންެނެވެ. ނިކަމެތިކަމާއި މާޔޫސްކަމުގައެވެ. އެތައް ޝަކުވާތަކަކާއި ހިތާމައެއްގައެވެ. ބިރުވެރިކަމާއި ރުއިމުގައެވެ. މިހާލުގައި އެތައް ދުވަހެއް ވެއްޖެއެވެ. އަދިވެސް މިކަމުން އަރައިގަނެވޭނީ ކޮންދުވަހަކުން ކަމެއް ނޭނގޭ ހާލުގައެވެ. އަމާންކަމާއި މިނިވަންކަމަށް އިންތިޒާރުކުރާ ހާލުގައެވެ. ޔާﷲ! އަޅަމެންގެ މުސްލިމް އުންމަތައް ރަހުމަތްލައްވާ، ހާލުގައި ޖެހިފައިވާ އިބަރާސްކަލާނގެ އަޅުންނަށް ލުއިކަން ދެއްވަވާ، އެހާލުން އެބައިމީހުން ސަލާމަތްކުރައްވާނދޭވެ! އަދި މުސްލިމުންނަށް ނަޞްރާއި އަމާންކަން ދެއްވާންދޭވެ!. އާމީން!\nވީލްޗެއާރގައި އިން އާޔަން ލެޕްޓޮޕް ބަނދުކޮށްލީ ބަރަކާގެ މަސައްކަތައް އިތުރު ފުރިހަމަކަމެއް އިތުރު ކޮށްލުމުގެ ގޮތުން ސީރިއާ ކުދިންގެ ހާލަތު ހަނދުމަ ކޮށްދިނުމަށް އަސަރުކުރުވަނިވި ވާހަކައެއް އަންވާރު ސައިޓަށް ލުމަށްފަހުއެވެ. މިހާރު އާޔަން ޗުއްޓީގައި ހުންނަތާ ދެމަސް ދުވަސް ވެއްޖެއެވެ. މާދަމާއަށް ޗުއްޓީތަކާއި، އާއިލީ ޒިންމާތައް ހުސްވާއިރު ދެން އޭނާ ހުންނަންޖެހޭނީ ނޯޕޭ ގައެވެ. ޑޮކްޓަރުން އެއް މަސްދުވަސްތެރޭގައި އޭނާގެ ފައި ރަނގަޅުވާނެކަމަށް ލަފާކޮށްފައި ވީނަމަވެސް މިހާރު އެކަމުގެއި ދެމަސް ފާއިތުވެ ދިޔައީއެވެ. ނަމަވެސް އާޔަންވެސް އުންމީދުކުރަނީ އަވަހަށް ރަނގަޅުވާނެކަމަށެވެ. މިހާރު ތަދުވާލެއްވެސް ކުޑަކަމުންނެވެ.\nމިވީ ދެމަސްދުވަހު ގޭގައި އިންނަންޖެހުމުން ބަރަކާވަނީ އަންވާރު ސައިޓުގެ މަސައްކަތް އާޔަން އާ ހަވާލުކޮށްފައެވެ. ކަމެއްނެތި އިންނަންވެއްޔާ ނުބައި ފިކުރުތައް ގިނަވެ މީހާ މާޔޫސްކުރުވާނެތީއެވެ. އާޔަންގެ މަސައްކަތުން މިހާރު އެ ސައިޓައްވަނި ވަރަށްގިނަ ކުރިއެރުންތައްވެސް ލިބިފައެވެ. އެތައް މަޝްހޫރު ވިޔަފާރިވެރިތަކެއްގެ އިޝްތިހާރުތައް އެސައިޓުން ފެނިގެންދިޔުމާއެކު އެމީހުންގެ މަސައްކަތްތައްވެސް ކުރިއަރައި އެކިކަންކަމުގައި ސައިޓުގެ ނަމުގައި ހޭދަކުރެވޭވަރުވެސް އިތުރެވެ. ވީމާ ހުރިހާކުދިންވެސް އެކަމާ ވަރަށް އުފާކުރިއެވެ.\nލައިފްލައިން ކްލިނިކްގެ ގޮނޑިއެއްގައި ސާރާ އިނީ އޭނާގެ ކިިޔު ނަމްބަރާއި ޖެހެންދެން އިންތިޒާރުގައެވެ. ނަފްސާނީ ބަލިތަކުގެ ހާއްސަ ޑޮކްޓަރު ރީމާ ހަސަންގެ ކޮޓަރީގެ ކުރިމަތީގައި އިންއިރު ބާރުބާރަށް ހިތްތެޅެނީ ބިރަކާއި ކުރިމަތިލާން އުޅެވޭ ހަނދާންވުމުންނެވެ.\nI write withapurpose to deliveramessage and remind others about the real life of this world and hearafter.\nއިންތިޒާރު ކުރި ލޯބި (9)\nWow😘😘😘😍 vvvvv reethi\nJust amazing.nice dear💓\nWow.. varah reethi 😊❣💞 Waiting for next part..\nMa Sha Allah…. Abadhuwes inthizaaru kurewey mivaahaka upload Waane irakah… Miee dhiri ulhumuge ethakeh kanthahthakeh visnaidhey story eh… Thanks\nAlhamdhulillah. Jazaakumullah khair. 🙂\nMasha allah v reethi. V ufaavejje season2kiyaalan libunyma.alhamdhulilah


Fathuruverikamuge dhaairaain emme uhah dhaan beynun- Aisha\nފަތުރުވެރިކަމުގެ ދާއިރާގައި އެންމެ އުހަށް ދާން ބޭނުން- އައިޝާ\nރާއްޖޭގެ އިގްތިޞާދީ މައިތަނބު ކަމަށްވާ ފަތުރުވެރިކަމުގެ ދާއިރާއަކީ މިއަދު ދެޖިންސުގެ ޒުވާނުންވެސް މަސައްކަތް ކުރުމަށް އެންމެ ބޭނުންވާ ދާއިރާއެވެ. ކުރިއަށް ދިއުމަށް ގިނަ ފުރުސަތުތަކެއް ހުރި މިދާއިރާއަކީ ފިރިހެނުންނަށް ވަކި ޚާއްޞަ ދާއިރާއެއް ނޫނެވެ. އެއް ޒަމާނެއްގައި އެއީ ފިރިހެނުންނަށް ޚާއްޞަ މަސައްކަތަކަށް ވެ ރިސޯޓު ތަކުގައި އަންހެނުން މަސައްކަތް ކުރުމަކީ ދިވެހިން ބަލައި ނުގަންނަ ކަމަކަށް ވީނަމަވެސް މިއަދު ގިނަ ބައެއްގެ ވިސްނުން މިވަނީ ބަދަލުވެފައެވެ. ރިސޯޓުގެ މެނޭޖަރ ލެވެލް އިން ފެށިގެން އެންމެ އާދައިގެ މީހުންގެ ލެވެލްގައި ވެސް ދިވެހި އަންހެނުންނާއި އަންހެން ކުދިން މިދަނީ ފައި ހަމަކޮށް މަސައްކަތް ކުރަމުންނެވެ.\nމަދު މަދުން ނަމަވެސް ކުރީގެ ވިސްނުން ގެންގުޅޭ މީހުން ނެތެކޭ ނުދެންނެވޭނެއެވެ. ރިސޯޓުތަކުގައި ތިމަތިމާމެންގެ އަންހެންދަރިން މަސައްކަތް ކުރުމަށް ނުފޮނުވާނެ ކަމުގައި ބުނާ ކުރީގެ ވިސްނުން ގެންގުޅޭ މީހުން ވެސް ތިބެއެވެ. ނަމަވެސް ރާއްޖޭގެ ރިސޯޓުތަކުގައި ޕްރޮފެޝަނަލް ކޮށް މަސައްކަތް ކުރާ ޒުވާން އަންހެން ކުދިން މިވަނީ އެފަދަ މީހުންގެ ވިސްނުން ބަދަލުކުރުވުން މަޖުބޫރުކޮށްފައެވެ.\nއައްޑޫސިޓީގެ ގަމުގެ އީކުއޭޓަރ ވިލެޖުގައި އެކައުންޓެންޓް އެސިސްޓެންޓެއްގެ މަގާމުގައި މަސައްކަތް ކުރަމުންދާ އައިޝަތު ޙުސެއިން އަކީ މި ހިތްވަރާއެކު ފަތުރުވެރިކަމުގެ ދާއިރާއަށް އަލަށް ނިކުތް ޒުވާން އަންހެންކުއްޖެކެވެ.\n"ސްކޫލްގައި ކިޔެވި އިރުވެސް ޓޫރިޒަމް ކިޔެވިން. މިއީ އެންމެ ކުޑައިރުއްސުރެ މަސައްކަތް ކުރަން ބޭނުންވި ދާއިރާއެއް" އޭއޯނިއުސް އަށް އައިޝާ ކިޔައިދިނެވެ.\n"އައިޝާގެ ޕޭރެންޓްސް ވަރަށް ސަޕޯޓިވް މިކަމަށް. މީގެ ކުރިންވެސް އެހެން ރިސޯޓެއްގައި މަސައްކަތް ކުރިން. ފިރިމީހާ ވެސް ނުބުނޭ ދާއިރާގައި މަސައްކަތް ނުކުރާށެކޭ. އެންމެން ވެސް ވަރަށް ސަޕޯޓިވް. އައިޝާގެ ކުރިއެރުމަށް އެންމެން އެހީތެރިވެދޭ. "\nސްކޫލް ނިންމާލުމަށްފަހު ހުޅުލޭ އެއާޕޯޓުގެ އަކުވާ ރެސްޓޯރެންޓުގައި މަސައްކަތް ކުރަން ފެށި ހިސާބުން އައިޝާގެ ޝައުގުވެރިކަން ޓޫރިޒަމް ދާއިރާއާ ދިމާއަށް ދިޔައެވެ.\n"އެންމެ ކުރިން ވަޒީފާ އަދާކުރި ރިސޯޓަކީ މެދުފުށި. އެތަނުގައި ރިސެޕްޝަނިސްޓަކަށް ހުރީ. އެއީ ވަރަށް ތަފާތު މާހައުލެއް. ވަރަށް ޗެލެންޖިންގ. އެންމެ ބޮޑު ޗެލެންޖަކަށް ވީ ރަށާއި ދުރުގައި މަސައްކަތް ކުރަން ޖެހުން.6މަސް ފަހުން އެތަނުން އައީ. ދެން ކުއްޖަކު ވެސް ލިބުމާއެކު ދުވަސްކޮޅަކަށް ގޭގައި މަޑުކޮށްލީ "\nދެވަނަ ފަހަރަށް އައިޝާ މިދާއިރާއަށް ނިކުތީ އައްޑޫސިޓީ ކައުންސިލާއި ވިލާ ކޮލެޖް އަދި އީކުއޭޓަރ ވިލެޖް ގުޅިގެން އައްޑޫގައި ކުރިއަށް ގެންދިޔަ ހޮސްޕިޓާލިޓީ ޓްރެއިނިންގ ޕްރޮގްރާމުގެ ތެރެއިންނެވެ. ފަތުރުވެރިކަމުގެ ދާއިރާއިން އައްޑޫގެ ޒުވާނުން ތަމްރީނުކޮށް ދާއިރާއަށް ޒުވާނުން ނެރެދިނުމުގެ މަގްޞަދުގައި ހިންގި މި ޕްރޮގްރާމު ހަމަ ވަރަށް ކާމިޔާބެވެ. ޕްރޮގްރާމުގައި ބައިވެރިވި ގިނަ ކުދިން މިހާރުވަނީ މި ދާއިރާގައި މަސައްކަތް ފަށާފައެވެ. އެގޮތުން އައިޝާއަށް ފުރުސަތު ލިބިގެން ދިޔައީ އީކުއޭޓަރ ވިލެޖުންނެވެ.\nއީކުއޭޓަރ ވިލެޖްގެ މެނޭޖަރ ވަހީދު ވިދާޅުވީ އައިޝާއަކީ ވަރަށް ހީވާގިކޮށް މަސައްކަތް ކުރާ، ޒިންމާ ނަގަން އެނގޭ މަސައްކަތަށް ފަރުވާތެރި މުވައްޒަފެއް ކަމަށެވެ.\n"އައިޝާގެ އުމުރާ އަޅާ ބަލާއިރު މަސައްކަތް ކުރާ ގޮތާއި ރަނގަޅު ކަމާ ދޭތެރޭ ހަމަ ހައިރާން ވޭ. އެހާވެސް ފުރިހަމައަށް އައިޝާ މަސައްކަތް ކުރޭ"\nއައިޝާއަށް އީކުއޭޓަރވިލެޖުގައި މަސައްކަތް ކުރުމުގެ ފުރުސަތު ލިބިގެން ދިޔައީ ސަޓާ އެވޯޑުގައްޔާއި އަދި ޓްރެއިނިންގ ދުވަސްވަރު އެތަނުގައި ކުރި މަސައްކަތް ރަނގަޅުވުމުން ކަމަށް އައިޝާ ގަބޫލުކުރެއެވެ.\nއައްޑޫސިޓީގައި 2017 ވަނަ އަހަރު ބޭއްވި ސަޓާ އެވޯޑުގައި އައިޝާމެންގެ ޓީމުން ވަނީ ބުރަކޮށް މަސައްކަތްކޮށްފައެވެ. އެއީ ލިބުނު އިންޓަނޭޝަނަލް އެކްސްޕީރިއެންސެއް ކަމަށް އައިޝާ ބުންޏެވެ.\n"އީކުއޭޓަރ ވިލެޖު ގައި ޓްރެއިނިންގ ކުރިއަށް ގެންދިޔައިރު މިއީ މިތަނުގެ މުވައްޒަފުންނެއް ނޫނޭ އެއްމެ ފަހަރަކުވެސް ހިތަކަށް ނާރާ. މިތަނުން އައިޝާމެންގެ ޓީމަށް ވަރަށް ރަނގަޅަށް ކަންތައްތައް ކޮށްދިނީ. މުވައްޒަފުންނަށް ވެސް ނުހުންނަ އިނާޔަތްތަކާއި ފަސޭހަތައް މިތަނުން ލިބުނު. އެއީ ލިބުނު ވަރަށް ބޮޑު ހިތްވަރެއް. އަދި ވަކިން ބޮޑަށް މިތަނުގެ ސްޓާފުންގެ ފަރާތުން ލިބިގެންދިޔަ އެހީތެރިކަމަކީ އަބަދުވެސް ހަނދާން ހުންނާނެ ކަންތައްތަކެއް" އައިޝާ ކިޔައިދިނެވެ.\nސަޓާ އެވޯޑަކީ ތަޖުރިބާ ކުރި އިންޓަނޭޝަނަލް އިވެންޓެއް ކަމުގައި ބުނަމުން އައިޝާ ބުނީ ސަޓާގެ ސަބަބުން އައްޑޫގެ ފަތުރުވެރިކަމަށް ބޮޑު ކުރިއެރުމެއް ލިބިގެން ދިޔަކަމަށް ގަބޫލު ކުރެވޭ ކަމަށެވެ. އަދި ޓްރެއިނީއެއްގެ ގޮތުގައި އެ އިވެންޓުގައި މަސައްކަތް ކުރެވުނު ގޮތާމެދު ވަރަށް ވެސް ހިތްހަމަ ޖެހޭ ކަމަށް އޭނާ ބުންޏެވެ.\n"އުއްމީދަކީ މިދާއިރާއިން ދެވުނު އެންމެ މައްޗަކަށް ދިއުން. އަންހެން ކުއްޖަކަށް ވިޔޭ ކިޔާފައި ކުރިއަށް ނުދެވޭނެ ދާއިރާއެއް ނޫން މިއީ. ހަމަ މަސައްކަތް ކުރަންވީ. ކޮންމެ ތަނެއްގައި މަސައްކަތް ކުރިޔަސް ކާމިޔާބު ކުރެވޭނެ " އައިޝާގެ އުއްމީދަކީ މިއީއެވެ. އައިޝާއަށް ފާގަތި ކުރިމަގަކަށް އެދެމެވެ!


ސެޕްޓެމްބަރު 02 ގައި އުފަންވެވަޑައިގަތް ބަޠަލު – DhiDaily\nސެޕްޓެމްބަރު 02 ގައި އުފަންވެވަޑައިގަތް ބަޠަލު\nމީލާދީން 1926 ވަނަ އަހަރުގެ ސެޕްޓެމްބަރުމަހުގެ 02 ވަނަ ދުވަހެވެ. ރާއްޖޭގެ ދެކުނުން.. އާދެ ފުވައްމުލަކުން ވަރުގަދަ ޝަޚުޞިއްޔަތެއް އުފަންވެވަޑައިގަތް ދުވަހެވެ.\nޔަމަނުކަރައިގެ ހަޟަރަމައުތުގެ ބާޢަލަވީ ނުވަތަ ބަޢުލަވީ ދަރިކޮޅުގެ ކަތްޕެއްކަމަށްވާ މަލާބާރީ ޚާންދާނުގެ ބޭފުޅެކެވެ. ދިވެހި ތާރީޚު ބުނާގޮތުން ކޯލާޑި ސައްޔިދު މުޙައްމަދު ހޮޅިނަޚާ މަލާބާރީގެ ފުތް ޙަސަން ބޮޑުހަކުރާ މަނިކުފާނާއި، އަތިރީކަމަނާފާނުގެ ޙަސަން ހޮޅިހަކުރާ މަނިކުފާނުގެ ފުތް ވީރު ޢަލިދޮށިމޭނާ ކިލެގެފާނުގެ ފުތް ކީހި އިބްރާހިމްދީދީގެ ފުތް ވީރު ޙަސަންދީދީގެ ފުތް ޢަލީ މަލިމް މަނިކުފާނުގެ ފުތް މަލިންގޭ ޙަސަންދީދީ ވެލާނާ މަނިކުފާނުގެ ފުތް ވެލާނާގެ މުޙައްމަދުދީދީގެ ފުތް ވެލާނާ އަޙްމަދުދީދީއާއި، ފުވައްމުލަކު ގަނޑުވަރު މޫސާދީދީގެ ދި ޢާއިޝާދީދީގެ ދަރިކަލުން އިބްރާހިމް ނާޞިރެވެ.\nމަދަރުސަތުއް ސަނިއްޔާ(މިހާރުގެ މަޖީދިއްޔާ ސުކޫލް) އިން އެންމެ ފުރަތަމަ ތަޢުލީމު ހާސިލުކުރެއްވި ނާޞިރު, 1945 މާޗް 23 ގައި، ސަރަންދީބު(ސިލޯނު) އަށް ވަޑައިގެން އެ ތަނުގެ ސެންޓް ލޯރެންސް ސްކޫލުން ތަޢުލީމު ހާސިލުކުރެއްވެވިއެވެ. މި ގޮތުން ސަރަންދީބުގައި ތަޢުލީމު ހާސިލުކުރައްވަން މަޑުކުރެއްވުމަށްފަހު އެނބުރި ރާއްޖެ ވަޑައިގެންނެވީ 1949 ޖެނުއަރީ 18 އިގައެވެ.\nމާލެ ވަޑައިގެން 1949 ފެބްރުއަރީ 29 ގައި ސިފައިންގެ އޮފިސަރެއްގެ މަޤާމު ފުރުއްވާން ފެއްޓެވިއެވެ.\nމީގެ އިތުރުން ފުރުއްވި މަޤާމުތަކުގެތެރޭގައި:\n.ވަޔަރުލެސް އޮފީހާއި ވުޒާރަތުއް ސިއްހާގެ މަޤާމު. 2.މަޖީދީ ކުތުބުހާނާގެ ވެރިކަން.\n3.ވުޒާރަތުލް މުއާސަލާތުގެ މަޤާމު.\n4.އިލެކްޓްރިކް އޮފީހުގެ ވެރިކަން.\n5.ވުޒާރަތުލް މާލިއްޔާގެ ވަކީލުކަން.\n6.މަޙްކަމަތުލް އަމަންޢާންމުގެ ވަކީލުކަން.\n7.ރައްޔިތުން މަޖިލީހުގެ ހެންވޭރު މެންބަރުކަން. 8.ހެންވޭރު އަވަށުވެރިކަން.\n9.ވަޒީރުލް އަޢުޡަމްގެ ނާއިބުގެ ބަދަލުކަން. 10.ސިފައިންގެވެރިކަން.\n11.މަޙްކަމަތުލް އަމީންޢާންމުގެ ވެރިކަން.\n12.ވަޒީރުލް މާލިއްޔާގެ ނާއިބުކަން.\n13.މުނިސިޕަލް ކައުންސިލްގެ ރައީސްކަން.\n14.ވަޒީރުލް އަޢުޡަމްގެ ޤާއިމު މަޤާމުކަން.\n15.އައްޑޫ ލިއެޒަން އޮފީހުގެ މާލޭގެ ވެރިކަން.\n19.މަޙްކަމަތުލް އަޝްޣާލުގެ މަޤާމު.\n22.އައްޑޫގެ މައްސަލަ ހަމަޖައްސާ ވެރިކަން\nޙިކުމަތްތެރިކަމާއެކު މި މަޤާމުތައް ފުރުއްވެވުމަށް ފަހު 1968 ވަނަ އަހަރުގެ ނޮވެމްބަރު މަހުގެ 11 ވަނަ ދުވަސްވީ ވަރަށް ވެސް ޚާއްސަ ދުވަހަކަށެވެ. އާދޭހެވެ. ދިވެހި ރާއްޖޭގެ ދެވަނަ ޖުމްހޫރިއްޔާގެ ފުރަތަމަ ރައީސްކަމަށް އެ މަނިކުފާނު އިސްވެވަޑައިގަތެވެ.\nސުއްމުވުލް އަމީރު އިބްރާހިމް ނާޞިރު ރަންނަ ބަނޑޭރި ކިލެގެފާނު ޚާއްސަވަނީ ވަރަށް ވެސް ގިނަގުނަ ސަބަބުތަކާއި ހުރެއެވެ. އެ މަނިކުފާނުގެ ޚިދުމަތްތަކުގައި މިން އަޅާނެ “ފީތާ“ އެއް, ބަރުދަން ބަލާނެ “ތިލަފަތެއް“, ހޯދާނީ ކިހިނަކުންތޯއެވެ. އެހެނީ އެ މަނިކުފާނަކީ “ހިތުގެ އަޑިން ޢަޒުމުތަކެއް އެކީއެކަށް އެކަށައަޅާ“ ޤައުމު އިސްކުރެއްވި ބޭފުޅެކެވެ. ދީލަތިކަމާއެކު ޚިދުމަތަކަށްފަހު ޚިދުމަތެއްކުރައްވައި ވިދުވަރެއްހައި ހަލުވިކަމާއެކު ޤައުމަށް އިންޤިލާބުތަކެއް ގެންނެވި ބޭފުޅެކެވެ.\nކަން މިހެން ހުރިއިރު އެ މަނިކުފާނުގެ ޚިދުމަތްތައް އެންމެ ރަނގަޅަށް ތަފްސީލުކޮށްދޭނީ އަޅުގަނޑުގެ ’ގަލަމުގެ ތުނޑު‘ ކޮން ފުށަކުން ޖެއްސީމައިބާއޭ ހިތަށް އަރައެވެ. އެ މަނިކުފާނުގެ ޚިދުމަތްތަކުގެ މިސާލު ޚަޒާނާއެއްގެތެރޭގައިވާ ރަންރިހީގެ މަޢުދަންތަކެއް ފަދައެވެ. ބަގީޗާއެއްގެތެރޭގައިވާ ވަސްމީރު މާތަކެއް ފަދައެވެ. އެހެނީ އޭގެ ޢަބީރު މި ދިވެހި ޖައްވުގައި އަދިވެސް ފެތުރިފައިވެއެވެ.\nއެހެންކަމުން އަޅުގަނޑު ލޯމަރައިލާފައި އެ މަނިކުފާނުގެ ޚިދުމަތްތަކުގެ ޚަަޒާނާއިން ޚިދުމަތެއް ފެނޭތޯބަލައި ނަގާނެ ނުނަގާނެ އެއްޗެއް ނޭނގިގެން ނެގުނު އެއްޗެއްގައިވަނީ އެމަނިކުފާނަކީ ’ގަވަރމަންޓް‘ ހޮސްޕިޓަލެއްގެ ނަމުގައި ރާއްޖޭގައި ޒަމާނީ ހޮސްޕިޓަލެއް ހުޅުއްވައިދެއްވެވި ބޭފުޅާ ކަމަށެވެ. 1972 ގައި ދިވެހިންނަށް ފަތުރުވެރިކަމުގެ ސިނާޢަތު ތަޢާރަފުކޮށްދެއްވެވި ބޭފުޅާ ކަމަށެވެ. 1978 ގައި ރާއްޖޭގެ ކަންކޮޅުތަކުގައި ކޮމިއުނިޓީ ސުކޫލުތައް ހުޅުއްވެވި ބޭފުޅާ ކަމަށެވެ. ދިވެހިންގެ ލޭނާރުކަމަށްވާ މަސްވެރިކަމަށް ބޭނުންކުރާ އޮޑިފަހަރުގައި އިންޖީނު އެޅުން ތަޢާރަފުކުރެއްވި ބޭފުޅާ ކަމަށެވެ. އަދި ނިމުނީކީ ނޫން އިނގޭތޯއެވެ!\nއަނެއްކާ ވެސް ލޯމަރާލައިފައި ނެގޭތޯ ބަލާނަމެވެ. އާދެ! އެ މަނިކުފާނަކީ 1966 ގައި ރާއްޖޭގައި ވައިގެ ބަނދަރު އެޅުމުގެ މޭސްތިރިޔާއެވެ. ދުނިޔޭގެ ޤައުމުތަކާއި ސިޔާސީގުޅުން ޤާއިމުކުރައްވަން ފެއްޓެވި ޙިކުމަތްތެރިޔާއެވެ. ވޯރާ ވިޔަފާރިވެރިންގެ އިޤުތިޞާދީ އަޅުވެތިކަމުގެ 105 އަހަރަށްފަހު ރާއްޖޭގެ ވިޔަފާރިތައް މިނިވަންކުރެއްވި ޚިދުމަތްތެރިޔާއެވެ. 1965 ޖުލައި 26 ގައި އިނގިރޭސީންގެ ކިބައިން ސިޔާސީ މިނިވަންކަން ލިބުނު އެއްބަސްވުމުގައި ސޮއިކުރައްވައި މިނިވަންކަމުގެ މަގުގައި ޤައުމު ހިންގަވައިލެއްވި ހިންގުންތެރިޔާއެވެ.\nއާދޭހެވެ. މިފަދަ މިފަދަ ކިތަންމެ ޚިދުމަތެކެވެ. އަޅުގަނޑު މި ބަޔާންކުރީ ވަރަށް ވެސް މަދު މިންވަރެކެވެ. ނަމަވެސް މި ޚިދުމަތްތަކަށް އެކަނި ބަލައިލިޔަސް އޭގެ ބުރަދަނުގެ ބޮޑުކަމުގެ އިހުސާސްކުރެވެއެވެ. ކަން މިހެން ހުރިއިރު ސެޕްޓެމްބަރު 02 ގެ ބަޠަލޭ ނުދެންނެވޭވަރުތޯއެވެ!\n03 އައިސްކްރީމް ކޮވިޑަށް ޕޮޒިޓިވްވެއްޖެ\nއެފްރިކާއިން އާ ވައްތަރެއްގެ ވާލެއް ފެނިއްޖެ\nސެމްސަންގްގެ އެންމެ ފަހުގެ ފޯނުތައް ދައްކާލައިފި


Thinadhoo MPL Port Ge Hidhumai Anna Aharu Fesheyne - CEO Shahid ތިނަދޫ އެމްޕީއެލް ޕޯޓު ހިދުމަތް އަންނަ އަހަރު ފެށޭނެ : ސީއީއޯ ޝާހިދު – Huvadhoo News Thinadhoo MPL Port Ge Hidhumai Anna Aharu Fesheyne - CEO Shahid Huvadhoo News\nތިނަދޫ އެމްޕީއެލް ޕޯޓު ހިދުމަތް އަންނަ އަހަރު ފެށޭނެ : ސީއީއޯ ޝާހިދު\nގދ. ތިނަދޫގައި އެމްޕީއެލުން ތަރައްގީކުރާ ޕޯޓުގެ ހިދުމަތް އަންނަ އަހަރު ފެށިގެންދާނެ ކަމަށް އެކުންފުނީގެ ސީއީއޯ ޝާހިދު އަލީ ވިދާޅުވެއްޖެއެވެ.\nޝާހިދު ޢަލީ މިހެން ވިދާޅުވީ އެމްޕީއެލްގެ 35 ވަނަ އަހަރީ ދުވަސް ފާހަގަކުރުމަށް ތާޖުއްދީން ސްކޫލުގައި ރޭ ބޭއްވި ޖަލްސާގައި ވާހަކަދައްކަވަމުންނެވެ.\nޝާހިދު ވިދާޅުވީ ތިނަދޫ ރީޖަނަލް ޕޯޓެއް ގާއިމުކުރުމުގެ މަސައްކަތް ފެށި އެ މަސައްކަތުގެ ބޮޑުބައި ވަނީ ނިމިފައި ކަމަށާއި މި ޕޯޓުގެ ހިދުމަތް 2022 ވަނަ އަހަރު ފެށިގެންދާނެކަމަށެވެ.\nރޭގެ ޖަލްސާ ގައި ވާހަކަ ދައްކަވަމުން ޝާހިދު ވިދާޅުވީ މާލޭ ވިޔަފާރި ބަނދަރަށް ޖާގައިގެ ދަތިކަން ކުރިމަތިވެފައިވާ ކަމަށާއި ރާއްްޖޭގެ އެކި ސަރަހައްދުތަކުގައި, ސަރަަހައްދީ ބަނދަރުތައް ތަރައްގީކުރުމުގެ މަސައްކަތް އެކުންފުނިން ކުރަމުން އަންނަ ކަމަށެވެ. އެގޮތުން ކުޅުދުއްފުއްޓާއި އައްޑޫ ރީޖަނަލް ޕޯޓު އިތުރަށް ތަރައްގީކުރުމުގެ ބައެއް މަސައްކަތްތައް އެމްޓީސީސީއާ ހަވާލުކޮށްފައިވާ ކަމަށެވެ.\nއެމްޕީއެލުން ތިނަދޫ ޕޯޓް ތަރައްގީކުރުމުގެ މަސައްކަތް ކުރަމުން އަންނަނީ އެމްޓީސީސީއާ ހަވާލުކޮށްގެންނެވެ. ޖުމްލަ 15 މިލިއަން ރުފިޔާއަށް އެމްޓީސީސީއާ ހަވާލުކުރި އެ މަޝްރޫއުގެ ދަށުން 4500 ކިއުބިކް މީޓަރުގެ ސަރަހައްދެއްގެ ނެރު ފުންކުރުމާއި 3000 އަކަ މީޓަރުގެ ސަރަހައްދެއްގައި ރީއެންފޯސް ކޮންކްރީޓް އެޅުމާއި ފެން ހިންދާ ނިޒާމެއް ގާއިމުކުރުމާއި ވަށައިގެން ފެންސް ޖެހުމުގެ މަސައްކަތް ހިމެނެއެވެ.


Hithadhoo PPM Office Falhaalaifi - Vaguthu\nއައްޑޫ ސިޓީ ހިތަދޫގައި ހުންނަ ޕީޕީއެމް އޮފީސް ބޭރުން ނަގާފައިވާ ފޮޓޯއެއް--\nއައްޑޫ ސިޓީީ ހިތަދޫގައި ހުންނަ ޕީޕީއެމް އޮފީހެއް ފަޅާލައިފިއެވެ. އެ އޮފީސް ފަޅާލައިފައި ވަނީ ހުކުރު ވިލޭރޭގައެވެ.\nމިކަން "ވަގުތު" އާއި ހިއްސާކުރަމުން ހިތަދޫ ޕީޕީއެމް ސްޓިއަރިންގް ކޮމިޓީގެ ރައީސް އަދި ރައްޔިތުން މަޖިލީހުގައި، ހިތަދޫ މެދު ދާއިރާ ތަމްސީލު ކުރެއްވި ކުރީގެ މެމްބަރު މުހައްމަދު ރަޝީދު (މެޓްރިކްސް މޯޑް) ވިދާޅުވީ ޕީޕީއެމް އޮފީސް ފަޅާލިކަން އެނގުނީ ހުކުރު ދުވަހުގެ ހެނދުނު ކަމަށެވެ. އަދި ފުލުހުންނަށް އެ މައްސަލަ ހުށަހެޅުމުން އެ މައްސަލަ ތަހުގީގު ފަށާފައިވާ ކަމަށް ވިދާޅުވިއެވެ.\nމޯޑް ވިދާޅުވި ގޮތުގައި ޕާޓީ އޮފީހުން ވަގަށް ނަގާފައި ވަނީ ޕްރެޖެކްޓަރަކާއި ޓީވީ ރިމޯޓެކެވެ. އެނޫން އެއްވެސް އެއްޗެއް މަދުކަމުގައި ފާހަގަ ނުކުރެވޭ ކަމަށް ވިދާޅުވިއެވެ. އަދި ގެއްލުން ލިބިފައި ވަނީ ހަމައެކަނި ޕާޓީ އޮފީހުގެ ދޮރަށްކަން ފާހަގަކުރެއްވިއެވެ.\n"އެއީ ލަކުޑި ދޮރެއް. އެދޮރު ފަޅާލާފަ ވަނީ ބޭރު ގޭޓް މަތިން. އެ ވަތްބަޔަކު ނެގީ ޕްރޮޖެކްޓަރާއި، ޓީވީ ރިމޯޓް އެކަނި. އެނޫން އެއްވެސް އެއްޗެއް މަދުކަމަސް ފާހަގައެއް ނުކުރެވެވޭ. ޓީވީވެސް ހުރި. ގެއްލުން ލިބުނީ ޕާޓީގެ ދޮރަށް. ދެން މި މައްސަލަ ފުލުހުންނަށް ހުށަހެޅުމުން ހުކުރު ދުވަހު ހެނދުނު ޕާޓީ އޮފީހަށް އައިސް ބަލާ، ބަޔާން ނަގާ ކަންކަން ކުރީ،" މޯޑް ވިދާޅުވިއެވެ.\nކްރައިމް ސީންއިން ފިންގާޕްރިންޓް ނެގުމުގެ މަސައްކަތް ފުލުހުން ކުރަމުން ދަނިކޮށް ނަގާފައިވާ ފޮޓޯއެއް--\nފުލުހުންގެ ތަފާސްހިސާބުތަކަށް ބަލާއިރު ނިމި ދިިޔަ އަހަރުގައި ވައްކަމުގެ 3570 މައްސަލައެއް ރިކޯޑް ކުރެވިފައިވެއެވެ. މިއަހަރުގެ މިހާތަނަށް އައިރު ޖުމްލަ 1924 ވައްކަމުގެ މައްސަލައެއް ފުލުހުންނަށް ހުށަހެޅިފައިވެއެވެ.\nމެއި 22, 2021 20:20\nވައްކަން ސަރުކާރު.. އެޖެންޑާ19 ތަފާތީ\nމެއި 22, 2021 20:53\nއައްޑޫ ސިޓީ ކިޔަނީ ވަނަމަކު ނޫނޭ. ސިޓީއެއްގައިވިއްޔާ ފަސްމީރު ކުރި ރުކެއްގައި ހުންނަންވާނެ ހުރިހާ ސިފަތައް ފިސާރި ރީއްޗައް ހުންނަންވާނޭ. ކުށްވެރިންނަށް ތިޔައީ ސުވަރުގެއެއްފަދަ އުފާވެރި ސިޓީއެކޭ.\nމެއި 23, 2021 10:02\nތިމައްސަލަ ތަހުޤީގު ކުރަން ކޮމިޝަނެއް އުފެއްދުމަށް އިސީ ޝަރީފަށް ދަންނަވަން


Covid gai haalu dheravi vi meehaku ithuru faruvaa ah gendhiun lasve, niyaavumun Dhuvaafarugai muzaaharaa kuranee | Mihaaru\nކޮވިޑުގައި ހާލު ދެރަވި މީހަކު އިތުރު ފަރުވާއަށް ގެންދިއުން ލަސްވެ، ނިޔާވުމުން ދުވާފަރުގައި މުޒާހަރާކުރަނީ\nކޮވިޑުގައި ހާލު ދެރަވި މީހަކު އިތުރު ފަރުވާއަށް ގެންދިއުން ލަސްވެ، ނިޔާވުމުން އެކަމާ ހިތްހަމަނުޖެހި ދުވާފަރު ހެލްތު ސެންޓަރު ކުރިމަތީގައި މިރޭ މުޒާހަރާކުރަނީ.-\n29 ޖުލައި 2021 - 22:13\nރ. ދުވާފަރުގައި ކޮވިޑް-19 ގައި ހާލު ދެރަވި މީހަކު އިތުރު ފަރުވާއަށް ގެންދިއުން ލަސްވެ، ނިޔާވުމުން އެކަމާ ހިތްހަމަނުޖެހި ހެލްތު ސެންޓަރު ކުރިމަތީގައި މި ރޭ މުޒާހަރާކުރަން ފަށައިފި އެވެ.\nއެ ރަށު ކައުންސިލްގެ މެމްބަރަކު ވިދާޅުވީ ކޮވިޑުގައި ހާލު ދެރަވި އަންހެނަކު އިރުއޮއްސުނުއިރު ހެލްތު ސެންޓަރަށް ގެންދިޔަ ކަމަށެވެ. އެ މީހާގެ އޮކްސިޖަން ލެވަލް ދަށްވާތީ، ބ. އޭދަފުށީގައި ހުންނަ ރީޖަނަލް ފެސިލިޓީއަށް ގެންދަން ދަތުރު ހަމަޖައްސައިދިނުމަށް ހެލްތު ސެންޓަރުން އެދުނެވެ. ނަމަވެސް ޕްރޮސެސް ފުރިހަމަވެ، އެ ރަށަށް ލޯންޗު ދިޔައީ އެކަމަށް އެދުނުތާ އެއް އެއްގަޑިއިރު ފަހުން ކަމަށް އޭނާ ވިދާޅުވި އެވެ.\n"ލޯންޗު އައި އިރު ބަލި މީހާ ނިޔާވެއްޖެ. އެ ހިތްހަމަނުޖެހުންތަކާ ގުޅިގެން މުޒާހަރާ ކުރަން އެ ފެށީ،" އެ މެމްބަރު ވިދާޅުވި އެވެ.\nދުވާފަރަކީ ރ. އަތޮޅުގައި އެންމެ ގިނަ މީހުން ދިރިއުޅޭ ރަށެވެ. އެ ރަށުގެ އާބާދީ 5،000 އަށްވުރެ ގިނަޔަސް އެކަށީގެންވާ ސިއްހީ ފަރުވާ ނުލިބޭ ކަމުގެ ޝަކުވާތައް ކައުންސިލުން ވަނީ ކޮށްފަ އެވެ. އެ ކައުންސިލަރު ވެސް ވިދާޅުވީ ރަށުން އެކްސްރޭއެއް އަދި އަލްޓްރާ ސައުންޑް ސްކޭނެއް ވެސް ހެދެން ނެތް ކަމަށެވެ.\n"އަޅުގަނޑުމެން ވަރަށް ކަންބޮޑުވޭ އާބާދީ ބޮޑު ރަށެއްގައި ރަނގަޅު ސިއްހީ ފަރުވާ ދެވެން ނެތީމަ. ކުރީގެ ކައުންސިލުން ވެސް މި ޝަކުވާތައް ކަމާބެހޭ އިދާރާތަކަށް ހިއްސާކުރި. އެކަމަކު އަދި އެއްވެސް ބަދަލެއް ނާދޭ،" އޭނާ ވިދާޅުވި އެވެ.\nކޮވިޑުގެ ކޭސްތަކަކާ ގުޅިގެން މިދިޔަ މެއި 25 އިން ފެށިގެން ދުވާފަރު އޮތީ މޮނިޓަރިންގެ ހާލަތުގަ އެވެ. މި ވަގުތު ވެސް އެ ރަށުގައި ކޮވިޑަށް ޕޮޒިޓިވް 170 އަށްވުރެ ގިނަ މީހުން އެބަތިއްބެވެ. އެ ބަލީގައި އެ ރަށުން ހަތަރު މީހަކު ނިޔާވެފައިވެ އެވެ.\nރ. ދުވާފަރު ހެލްތު ޕްރޮޓެކްޝަން އެޖެންސީ\nކޮވިޑް ބަލި ޖެހެނީ އެކަކުގައިން އަނެކަކަށް. މާސްކު އެހީމަ ބަލި ފެތުރުން މަދުވޭ. ގައިދުރުކޮށް އުޅުނީމަ ބަލި ނުޖުހޭ. ގިނަގިނަ އިން އަތްދޮވުނީމަ ބަލި ޖެހޭލޭ މަދު. ތިޔަ ރަށުގަ މިކަންކަމަށް ބެލުމެއް ނެތި އުޅޭމީހިންގެ ސަބަބުން އެބަލި ޖެހެނީ. ވީމަ އެނބަލީގަ މީހަކު މަރުވުމުން ތިޔަރަށުގެ މިދެންނެވި ކަނަކަމަށް ފަރުވާލެއް ނުދޭ މީހުނާ ދެކޮޅަށް މުޒާހަރަ ކުރުން ރަނގަޅުވެވާނެ. މުޒާހަރާ ކުރާނީ އޮންލައިންކޮށް.\nތީއެއްވެސް މީހަކު ކުއްވެރިކުރަން ޖެހޭ މައްސަލައެއް ނޫން، ތީގަ އޮތީ ފެމިލީ މީހުންގެ ހޭލުންތެރިކަން ނެތުން، މީހަކު އޮކްސިޖަން ލެވަލް ދައްވާނީ ފުއްޕާމޭ ހަލާކުވީމަ، އޮކްސިޖަން ލެވެލްވަކިވަރަކަށް ދައްވީމަ ފުލައިޓައްވެސް އެރުވޭނީ ވެންޓިލޭޓަރާއެކީ، ތިކަމުގަ ތިއޮތީ އެންމެގެ އިހުމާލު، ގަލޯގަދަރަށް އީމާންވުންތީގަ އޮތީ! ދެންމައްޔިތާއަށް ހެޔޮދުއާކުރުން އޮތީ!\nއަދިވެސް ކެރަފާ ނަސީމް އިސްތިއުފާ ދޭން ނުވޭތޯ؟ ރައީސް އިބޫ އަށް ނަސީމްގެ އަނބިކަނބަލުން އަދި އެމެރިކާގަ ހުންނަ ކޮއްކޮށް ވަރަށް ޒާތީކޮށް އެއްޗެހި ކިޔާއިރު ލަދުކޮބާތޯ؟\nހައްލަކީ މާސްކު ނާޅާ އުޅުމެއް ނޫން.\nފުރާނަ ނުރައްކަލަށް ހުށަހެޅިފައި އޮންނަ ވަގުތު ފޮރޮސީޖާ ހަމަޖެހެންދެން ނުވަތަ ގަވާއިދު ތަންދެންދެން މަޑުކުރާކަށް ނުޖެހޭނެ. ތަންތަނުގެ ވެރިންނަށް ތިބީކީ އެހާ އިޚްލާސްތެރި ބައެއްނޫން. ވަރަށް ކުރުކޮށް މިބުނީ.\nތި އީ ވަރަށް ބޮޑު ތެދެއް. ފުރާނަ ދާއިރުވެސް ހުއްދަ ނުލިބިފަ. ހުއްދަ ދޭން ހުއްނަމީހާ ހުއްދަ ނޫދީގެން ފިޔަވަޅު އެޅޭތަނެއް ނުފެނެ.\nއާބާދީ ބޮޑެތި ރައްރަސައް ސަރުކާރުން ދޫކޮއްލަން ޖެހޭނީ ސިއްހީނިޒާ މް ޕުރައިވެޓައޒް ކޮއް ފަ އާސަންދައިގެ ތެރެއިން .\nމިހާރު އެކައުންޓަބަލް ކުރެވޭނެ ގޮތެއްނެތް. މިނިސްޓަރ ނަސީމަކީ އެމްޑީޕީ ބޮޑެއްވީމަ ސުރުހީ ކިޔާލާފަ ދޫކޮށްލާނީ. މިޝްކާގެ މަރުގެ މައްސަލަވެސް ކިހާމޮޅަށް އޮއްބާލީ. އަޅުގަނޑުގެ މައްސަލަ އަޅުގަނޑު ބަލާނީއޭ ކިޔާފަ ނިންމާލީ. މިހާރު ހެލްތާކީ އާދިލްގެ ތިޖޫރި، ތިޔަށްވުރެ ބޮޑެތިކަންތައްވެސް އަދިވާނެ.\nއިސްތިއުފާންދޭން ބުނި މިނިސްޓަރު ކޮބާ؟ އަދިވެސް ތަހުގީގު ނުނިމެނީދޯ.\nދެން މުުޒާހަރާ ކުރަން އެންމެން ނިކުތުމުން ކޭސްތައް އިތުރުވުން ނޫން ކަމެއް ވާނެތަ?\nމިކަން ބަދަލު ކުރެވޭނީ ދައުލަތުގެ މުއްސަނދިކަމާއި ވަސީލަތް އަދުލުވެރިކަމާއިއެކު ތުރާކުނުން އައްޑުއަށް ހިމެނޭ ރަށްރަށުގެ ރައްޔިތުނަށް ޙިއްސާކުރަން ސަރުކާރަށް މަޖުބޫރު ކުރުވި ދުވަހަކުން. # މިހާލަތު ބަދަލުކުރާން ބޭނުން ނަމަ ޑިމޮކްރަސީ ހޯދަން ނިކުތްފަދަ ގޮތަކަށް "ކ.އަތޮޅު މާލެ ފިޔަވާ" ދެންހުރި ހުރިހާ ރަށެއްގެ ރައްޔިތުން ގުޅިގެން "އެއްރަށްދައުލަތް ސިޔާސަތާއި ދެކޮޅަށް" ތެދުވެ އަޑުއުފުލާންޖެހޭ. ރޭސިސްޓް އަމަލު ހުއްޓުވޭނީ މިފަދަ ގޮތަކަށް ކަންކޮށްގެން.


Trump furathama faharah maskeh alhaigen huttaa fenijje - Dhen.mv\nޓްރަމްޕް ފުރަތަމަ ފަހަރަށް މާސްކެއް އަޅައިގެން ހުއްޓާ ފެނިއްޖެ\nޚަދީޖާ ޢަލީ - 22 މެއި 2020 - 23:57\nއާންމު ތަންތަނުގައި މާސްކް އަޅައިގެން ހުއްޓާ އަދި ފެނިފައިނުވާ އެމެރިކާގެ ރައީސް މާސްކެއް އަޅައިގެން ހުއްޓާ ފުރަތަމަ ފަހަރަށް ފެނިއްޖެއެވެ.\nޓްރަމްޕް މާސްކް އަޅައިގެން ހުއްޓާފެނުނީ މިޗިގަން ފޯޑް ޕްލާންޓަށް ކުރި ޒިޔާރަތެއްގައެވެ. ނަމަވެސް ވަގުތު ކޮޅަކަށް މާސްކް އެޅުމަށްފަހު ޓްރަމްޕް އުޅުނީ އަތުން މާސްކް ހިފައިގެންނެވެ. ފޯޑްގެ ވެންޓިލޭޓަރު އުފައްދާ ފެކްޓްރީއަށް ކުރި މި ޒިޔާރަތުގައި ޓްރަމްޕް އެތަނަށް ދިއުމުން އޭނާއަށް މާސްކެއް ދިންކަމަށް ފޯޑް ކުންފުނީގެ ފަރާތުންވެސް ވަނީ ޔަގީންކޮށްދީފައެވެ. މިޒިޔާރަތަށްފަހު ނޫސްވެރިންނާ ވާހަކަ ދައްކަމުން ޓްރަމްޕް ބުނީ، ފެކްޓަރީގެ ތެރޭގައި މާސްކް އެޅިކަމަށާ، ނޫސްވެރިންނަށް ދައްކަން ބޭނުން ނުވާތީ ފަހުން ނެގީކަމަށެވެ.\nއެމެރިކާގެ އާންމު ތަންތަނުގައި މާސްކް އެޅުމަށް ލާޒިމްކޮށްފައިވާ އިރު، ރައީސް ވަނީ މި ގަވާއިދަށް ޢަމަލު ނުކޮށް އެކަން ދިފާޢު ކުރައްވާފައެވެ. އާންމު އަދި ބަންދުވެފައިވާ ތަންތަނުގައި މާސްކްއެޅުމަކީ މިޗިގަންގައި ވަރަށް ސީރިއަސް ކަމާއެކު ބަލަމުން އަންނަ ކަމެކެވެ. މިޗިގަންގެ އެޓަރނީ ޖެނެރަލް ދާނާ ނަސަލް ހާމަކުރި ގޮތުގައި، ޓްރަމްޕްއަކީ ގާނޫނަށް ތަބަވާން ބޭނުންނުވާ ސިޔާސަ ކުޑަކުއްޖެއްފަދަ މީހެން ކަމަށާއި އެއީ ސަމާސާއެއް ނޫން ކަމަށެވެ\nޓްރަމްޕަށް ދިން މާސްކް ބޭލުމަށްފަހު ފޭސް ޝީލްޑެއް މޫނުގައި ޖައްސައިގެން ހުއްޓާވެސް ވަނީ ފެނިފައެވެ. ނަމަވެސް މިވެސް ރީތިކޮށް އަޅާފައެއް ނުވެއެވެ. މިޗިގަންގެ ސްޓޭޓް އެޓަރނީ ވަނީ ޓްރަމްޕް މާސްކް ނާޅާނަމަ، އޭނާ ޒިޔާރަތް ކުރި ފޯޑް ކުންފުނި ގޮވައިގެން ކޯޓަށް ދާނެ ކަމުގެ އިންޒާރުވެސް ދީފައެވެ.\nމިޗިގަންގެ ގަވަރނަރ ސޮއިކޮށް ނެރެނު އަމުރަކަށް ފަހު އޭޕްރިލް ފަހު ކޮޅުން ފެށިގެން މިޗިގަންގައި އާންމު އަދި ބަންދު ތަންތަނުގައި މާސްކް އަޅަން ޖެހެއެވެ. އެހެންކަމުން މާސްކް ނާޅާނަމަ މިޗިގަންގެ ބަންދު ވެފައިވާ އެއްވެސް ތަނަކަށް ޓްރަމްޕަށް ދެން ނާދެވޭނެކަމަށް އަންގާނެ ކަމަށް، މި ޒިޔާރަތުގެ ކުރިން ސީ.އެން.އެން އަށް ދިން އިންޓަރވިއު އެއްގައި އެޓަރނީ ވަނީ ބުނެފައެވެ.


އއ. އުކުޅަހުން ފަތުރުވެރިއަކު ކޮވިޑަށް ޕޮޒިޓިވްވެއްޖެ އއ. އުކުޅަހުން ފަތުރުވެރިއަކު ކޮވިޑަށް ޕޮޒިޓިވްވެއްޖެ\nއއ. އުކުޅަހުން ފަތުރުވެރިއަކު ކޮވިޑަށް ޕޮޒިޓިވްވެއްޖެ\nއއ އުކުޅަސް --\nއއ. އުކުޅަހުން ކޮވިޑަށް ޕޮޒިޓިވްވެފައި ވަނީ އެ ރަށަށް ޗުއްޓީ ހޭދަކުރުމަށް އައި ރަޝިޔާ އަންހެން ފަތުރުވެރިއެއް ކަމަށް އުކުޅަސް ކައުންސިލްގެ ރައީސް ޝައުކަތު އިބްރާހިމް ވިދާޅުވިއެވެ. އަދި ފަތުރުވެރިޔާ ކޮވިޑަށް ޕޮޒިޓިވް ވެފައިވަނީ ޑިޕާޗަރ ޕީސީއާރު ޓެސްޓުން ކަމަށް ޝައުކަތު ވިދާޅުވިއެވެ.\nމި ފަތުރުވެރިޔާއަކީ މީގެ ދުވަސްކޮޅެއް ކުރިން އެ ރަށަށް ޒިޔާރަތްކޮށްފައިވާ ފަތުރުވެރިއެއް ކަމަށާއި އޭނާ މީގެ ދެ ދުވަހެއް ކުރިން އެ ރަށާއި ކައިރީގައި އޮންނަ ނިކަ އައިލެންޑް ރިސޯޓަށް ގޮސްފައިވާ ކަމަށް ޝައުކަތު ވިދާޅުވިއެވެ.\nއެޗްޕީއޭގެ ލަފާގެ މަތިން މިހާރު އެ ފަތުރުވެރިޔާ ވަނީ ކޯވިޑް ފެސިލިޓީއަކަށް ބަދަލު ކުރެވިފައި ކަމަށާއި މިމީހާގެ ކޮންޓެކްޓް ޓްރޭސިންގެ މަސައްކަތްތައް ކުރިއަށް ދާކަމަށް ޝައުކަތު ވިދާޅުވިއެވެ. ޝައުކަތު ވިދާޅުވީ އޭނާގެ ކިބައިން ބަލީގެ އެއްވެސް އަލާމާތެއް މިހާތަނަށް ފެނިފަ ނުވާކަމަށެވެ.\nކޯވިޑް-19ގެ ސަބަބުން ރައްކާތެރިކަމުގެ ފިޔަވަޅެއްގެ ގޮތުން ރާއްޖޭގެ ގެސްޓް ހައުސްތައް ބަންދުކޮށްފައި ވަނީ މިދިޔަ މާރޗް މަހުގެ 17 ވަނަ ދުވަހުއެވެ. އަދި އަލުން ގެސްޓްހައުސްތައް ފަތުރުވެރިންނަށް ހުޅުވާލާފައި ވަނީ މިދިޔަ އޮކްޓޯބަރުމަހުގެ 15 ވަނަ ދުވަހުއެވެ.\nޓޫރިޒަމް މިނިސްޓްރީން އާންމުކޮށްފައިވާ ތަފާސްހިސާބުތަކަށް ބަލާއިރު، ނޮވެމްބަރު މަހުގެ 19 ވަނަ ދުވަހުގެ ނިޔަލަށް ރާއްޖެއަށް ޒިޔާރަތްކުރި 59،105 ފަތުރުވެރިންގެ ތެރެއިން ޕޮޒިޓިވްވީ އެންމެ 0.25 އިންސައްތަ ފަތުރުވެރިންނެވެ.


Aniyaaveri kamuge sagaafaiy huttuveyne tha?\nކުރިން ބޭއްވި މުޒާހަރާއެއްގެ ތެރެއިން މީހަކު ހައްޔަރު ކުރަނީ -- އަހުމަދު ޝުރާއު | އަވަސް\nއަނިޔާވެރިކަމޭ ބުނީމާ މިހާރު ވާގޮތެއް އޮވެއެވެ. ފުރަތަމަވެސް ސިކުނޑިއަށް އަންނާނީ ފުލުހުންގެ މުއައްސަސާ އާއި ކަރެކްޝަނަލް ސާވިސްގެ ނަމާއި ޖަލެވެ. އަނިޔާގެ ލޭބަލް އެޅިގެން ގޮސް އެންމެ ބޮޑަށް ނަން ކިލަނބު ވެފައިވާ ދެ މުއައްސަސާއަކީ ވެސް އެއީ އޭ ބުނުމަކުން ދޮގަކަށް ނުވާނެ އެވެ. ނުހައްގުން އަނިޔާ ކުރުމާއި ގާނޫނީ އިމުގެ ބޭރުން އަމަލު ކުރި ކަމުގެ އެންމެ ބޮޑު ތުހުމަތުވެސް އޮތީ އެ ދެ މުއައްސަސާއަށެވެ.\nކުރީގެ ރައީސް އަބުދުﷲ ޔާމީން އަބުދުލްގައްޔޫމްގެ ވެރިކަމުގެ ފަހު އަހަރަށް ބަލާލައިފިނަމަ އެންމެ ބޮޑަށް ފެންނާން އޮތް އޮތީ ފުލުހުން ނަހަމަ ގޮތުގައި ބާރުގެ ބޭނުން ކުރަމުންދިޔަ މަންޒަރެވެ.\nވަރަށް ގިނަ ބަޔަކު ސިފަ ކުރާ ގޮތުގައި މިދިޔަ އަހަރަކީ އަނިޔާވެރިކަން ހައްދުން ހައްދުފަހަނަޅައި ދިޔަ އަހަރެކެވެ. އެކަން އިހުސާސް ނުކުރާ އާންމު ރައްޔިތަކު މަދުވާނެ އެވެ. އެކަން ތަހަންމަލް ނުކުރާ ނޫސްވެރިއަކު ވެސް މަދުވާނެ އެވެ.\n"ވޭތުވެދިޔަ ފަސް އަހަރަކީ އެންމެ އަނިޔާވެރި ފަސް އަހަރު ހާއްސަކޮށް ފުލުހުންގެ އަނިޔާވެރިކަން ހައްދުން ނައްޓައިގެން ދިޔައީ، އެމީހުންނަކީ ގާނޫނު އަރާ ހަމަކުރާނެ ބައެއް ކަމަށް ގަބޫލުނުކޮށް ރައްޔިތުންނަށް ހިތުހުރި ގޮތެއް ހެދީ، ޖަލުތަކުގައި އެތައް އަނިޔާއެއްކޮށް އިހުމާލުވީ، ޒިންމާ ނަގާނެ މީހެއްނެތް،" އެމްޑީޕީގެ އާންމު މެންބަރަކު އޭނާ ދެކޭ ގޮތް ބުންޏެވެ.\nމާފުށީ ޖަލުގައި ހިނގި ހަމަނުޖެހުންތަކުގައި އަނިޔާވި ގައިދީއެއްގެ ހާލު ހޯމް މިނިސްޓަރު ބައްލަވަނީ -- ފޮޓޯ: ހޯމް މިނިސްޓްރީ\nއޭރު ފެނިގެން ދިޔައީ ފުލުހުންނާއި ކަރެކްޝަންސްގެ މައްސަލަތައް ބަލަން އުފައްދާފައިވާ ނޭޝަނަލް އިންޓެގްރިޓީ ކޮމިޝަން (އެންއައިސީ) ވެސް މައްސަލަތައް ބަލަން ނުކުޅެދިފައި އޮތްތަނެވެ.\nދެހާސް ފަނަރަ ވަނަ އަހަރުގެ މެއި އެއްވަނަ ދުވަހު ބޭއްވި މޭޑޭ މުޒާހަރާގައި ފުލުހަކާއި ދިމާލަށް ކޯކް ފުޅިއެއް އެއްލި އަންހެނަކަށް މާރާމާރީ ހިންގި ކަމުގެ ތުހުމަތުގައި ފަސް އަހަރު ދުވަހަކަށް ޖަލަށްލާން ހުކުމްކުރި އެވެ. ނަމަވެސް އެދުވަހު ފުލުހުން ބާރުގެ ބޭނުން ކުރަމުން ދިޔައީ ހައްދުން ނެއްޓިފައިވާ މިންވަރަކަށެވެ. އެކަމަކު އެކަން ބެލިކަމުގެ އެއްވެސް ހެއްކެއް ފެންނާކަށް ނެތެވެ. އަމިއްލަ އަށް އިސްނަގައިގެން ވެސް ބެލި މުއައްސަސާއެއް ވެސް ނެތެވެ.\n"އެ ދެ މުއައްސަސާއިން ދެކެނީ އަބަދުވެސް އެއީ ވަކި ބާރެއް ލިބިގެންވާ ބައެއް ކަމަށް، އެމީހުން ކޮންމެ ގޮތަކަށް އަމަލު ކުރިއަސް ގާނޫނު އަރާ ހަމައެއް ނުކުރެވޭނެކަން، އެއީ އެމީހުންނަށް ލިބިގެންވާ ފްރީ ޕާސްއެއް ގޮތުގައި ދެކެނީ، އެސަގާފަތް ބަދަލު ކުރަންޖެހޭ،" އާންމު ރައްޔިތަކު ބުންޏެވެ.\nކުރީގައި އޮތް އަނިޔާގެ ވާހަކައަކީ އޭރު އިދިކޮޅުގައި އޮތް އެމްޑީޕީ އަދި ކޯލިޝަނުން އެންމެ ބޮޑަށް ދައްކަމުން ގެންދިޔަ ވާހަކަ އެވެ. އަނިޔާވެރި ސަރުކާރުގެ އަނިޔާވެރިކަން ނިމުމަކަށް ގެންނާނެ ކަމަށްބުނެ އެންމެ ބޮޑަށް ރައްޔިތުންނަށް ވިއްކި ވާހަކައަކީ ވެސް އެއީ އެވެ. ރައީސް އިބްރާހިމް މުހައްމަދު ސޯލިހް ރިޔާސީ އިންތިހާބުގެ ކެމްޕެއިންގައި އެންމެ ގިނައިން ދެއްކި ވާހަކައަކީ ފުލުހުންނާއި ޖަލުތަކުގެ އަނިޔާ ހުއްޓުވާާނެ ކަމުގެ ވާހަކަ އެވެ. އިންސާފު ހޯދައިދޭނެ ކަމުގެ ވާހަކަ އެވެ.\nރައީސް ސޯލިހުގެ ވެރިކަމުގައި އަދި އަހަރެއް ނުވާއިރު ޖަލުތަކުގައި އަނިޔާވެރިކަން މިހާރު ވެސް ފެނިގެން ގޮސްފި އެވެ. އެންމެ ބޮޑުވެގެންދިޔަ އެއް މައްސަލައަކީ ޖަލު އޮފިސަރުންނާއި ގައިދީންގެ ކުރިމަތިލުމުގައި ޖަލުގެ އޮފިސަރުން ބޭނުން ކުރަންޖެހޭ މިންވަރަށްވުރެ އިތުރަށް ބާރުގެ ބޭނުން ކުރި ކުރުމެވެ. ގައިދީނަށް އަނިޔާކޮށް ބޯތުނިކޮށް ކޮށައި ޕޭޕާ ސްޕްރޭ ބޭނުން ކުރުމެވެ.\nއެކަމާ ގުޅިގެން ވަގުތުން މައްސަލަ ހައްލު ކުރުމަށް ހޯމް މިނިސްޓަރު ޖަލަށް ވަޑައިގެންނެވި އެވެ. އަދި ވަގުތުން ޖަލުގެ އީއެސްޖީ ކޮމާންޑަރު ސަސްޕެންޑްވެސް ކުރި އެވެ. ނަމަވެސް އެހާ ހިސާބަކުން ނުނިމެ އެވެ.\nމިއަދާ ހަމައަށްވެސް ގައިދީންނަށް އަނިޔާކުރި އޮފިސަރުން ހޯދިފައެއްނުވެ އެވެ. އެއީ މީގެ ކުރިންވެސް ވާގޮތެވެ. މިއަދުވެސް ފެނިގެންދިޔައީ އެމަންޒަރެވެ. އެމީހުން ސަލާމަތްވަނީ އެވެ. "ލޫޕް ހޯލެ" އްގެ ތެރެއިން އެ މީހުން ގެއްލެނީ އެވެ. އަނިޔާ ކުރާ ސަގާފަތް ނުފިލައި އޮންނަނީ އެވެ.\nމުޒާހަރާއެއްގައި މީހަކު ހައްޔަރުކޮށްގެން ގެންދަނީ -- އަހުމަދު ޝުރާއު | އަވަސް\nމި ސަރުކާރުން އަނިޔާވެރިކަމަށް ޖާގަ ނުދޭނެ ކަމަށް ވާހަކަ ދައްކަމުންދިޔަ ނަމަވެސް ހާލަތު އެއްވެސް ވަރަކަށް ބަދަލެއް ނުވެ އެވެ.\nފުލުހުންގެ މުއައްސަސާއަށް ބަލައިލަމާ ހިނގާށެވެ. އެ މުއައްސަސާގެ ހަރުކަށި ގޮތްތައް އަދިވެސް ދިވެހި ރައްޔިތުން ތަހަންމަލް ކުރަންޖެހެ އެވެ. އެކަން ބަދަލުވެގެންދިޔަ މަންޒަރެއް އެއްވެސް ދިމާއަކުން ނުފެނެ އެވެ.\nވޭތުވެދިޔަ ހަފުތާގައި ހިނގައިދިޔަ ހާދިސާއަކަށް ބަލައިލާއިރު، ފުލުހުންތަކެއް މާފަންނު ގެއެއްގެ ތެރެއަށްވަދެ ބިދޭސީއަކަށް ވަރަށް އިހާނެތިކޮށް ތަޅައި ވަރަށް އަނިޔާކުރި އެވެ. އެ މަންޒަރު ސޯޝަލް މީޑިއާގައި އާންމުވުމުން އެ އޮފިސަރުން ސަސްޕެންޑް ކުރި އެވެ. އަދި ޖިނާއީ ތަހުގީގެއް ވެސް ވަނީ ފަށާފަ އެވެ.\nމި ސަރުކާރުން އަވަހަށް ފިޔަވަޅުއަޅައި ހައްލު ކުރަން މަސައްކަތް ކުރެ އެވެ. ނަމަވެސް ސަސްޕެންޑްކުރި އޮފިސަރުންނާއި އެއްކޮޅަށް ފޭސްބުކް ޕްރޮފައިލް ކަޅު ކޮށް ފުލުހުންތަކެއް ތާއީދު ކުރަން ފެށި އެވެ. އެއިން ސިފަވެގެން ދިޔައީ ބޮޑުންގެ އަމުރަށް ވެސް ކިޔަމަން ނުވާން ފުލުހުންގެ ތެރެއިން ނިންމި ކަމެވެ. ބައެއް ފަރާތްތަކުން އެކަން "ބަޣާވާތެއް" ގޮތުގައި ވެސް ސިފަކުރި އެވެ.\n"އަނިޔާކުރި މައްސަލާގައި ޑިސިޕްލިނަރީ ފިޔަވަޅެއް ހަތް ފުލުހުންނާ ދެކޮޅަށް އެޅީމާ، ސޯޝަލް މީޑިއާ އެކައުންޓްތަކުގެ ޕްރޮފައިލް ކަޅު ކުރި ފުލުހުންގެ ނިޔަތުގައި އޮތީ ކޮން ކަޅު ކަމެއްތޯ ސުވާލު އުފެދޭ، ޕްރޮފައިލް ކަޅު ކުރި ފުލުހުންނާ ދޭތެރޭގައި ފިޔަވަޅު އަޅަން ޖެހޭ، ކަމެއް ވާއިރަށް ޕްރޮފައިލް ކަޅު ނުކޮށް، ތެދުވެރިކަމާ އެކުގައި ހިދުމަތް ކުރާނެ ނޫކަށި ފުރައިގެ ޒުވާނުން ރާއްޖޭގައި އެބަތިބި. މި ގައުމު ބޭނުން ވަނީ ސާފު ހުދު، ޕްރޮފައިލާ އެކު މަސައްކަތްކުރާ މީހުން،" ހުޅުމާލެ ދާއިރާގެ މެމްބަރު އަދި އެމްޑީޕީގެ ޗެއާޕާސަންގެ ނައިބު އަލީ ނިޔާޒް މީގެ ކުރިން ވިދާޅުވެފައިވެ އެވެ.\nހުޅުމާލެ ދާއިރާގެ މެމްބަރު އަދި އެމްޑީޕީގެ ޗެއާޕާސަންގެ ނައިބު އަލީ ނިޔާޒު\nސަރުކާރުގެ ސިޔާސަތަކީ އެކަންކަން ހައްލު ކުރުމެވެ. އެ ދެ މުއައްސަސާ ހަމަ މަގަށް އެޅުވުމަކީ ސަރުކާރުގެ ޒިންމާއެއް ކަމަށް ހޯމް މިނިސްޓަރު އިމްރާން އަބުދުﷲ ގެ އިތުރުން ސީޕީ މުހައްމަދު ހަމީދު ވެސް ވިދާޅުވަމުންގެންދެ އެވެ. އަދި އެ މުއައްސަސާތަކަކީ ގާނޫނީ އިމުގެ ތެރެއިން މަސައްކަތް ކުރާ މުއައްސަސާތަކަކަށް ހަދައި ރައްޔިތުންގެ އިތުބާރު އަލުން ހޯދާދޭނެ ކަމުގެ ޔަގީންކަން ދެ އެވެ.\n"މިސަރުކާރުން ކުރަންޖެހިފައިވާ އެންމެ ބޮޑު ކަމަކީ އެ ދެމުއައްސަސާ ގާނޫނީ އިމުގެ ތެރެއަށް ވެއްދުން، އެއީ ވަަރަށް ޗެލެންޖިން ކަމެއް، ގާނޫނަށްވުރެ މަތީގައި އުޅޭ ބައެއް ކަމަށް ދެކިގެން އެ ދެމުއައްސަސާގެ ބައެއް ފަރާތްތަކުގެ އަމަލުތައް ހުންނަނީ، އެ ސަގާފަތް ބަދަލު ކުރަން ދުވަސް ނަގާނެ، އެކަން ބަދަލު ކުރަންޖެހޭނެ،" ޒުވާނަކު ބުންޏެވެ.\nއަނިޔާވެރިކަމުގެ ސަގާފަތް ނިމުމަކަށް ގެނެވޭނެ ހެއްޔެވެ؟ ފުލުހުންނާއި ކަރެކްޝަނަކީ އިތުބާރު ހިފޭ ދެ މުއައްސަސާއަށް ހެދޭނެ ހެއްޔެވެ؟ ގާނޫނީ އިމުގެ ތެރެއިން ދެމުއައްސަސާގެ އަމަލުތައް އިއާދަކުރެވޭނެ ހެއްޔެވެ؟ ހައްތަހާވެސް ސުވާލެވެ. އަދިވެސް ޖަވާބު ލިބިފައެއް ނެތެވެ.\nމޯލްޑިވްސް ކަރެކްޝަނަލް ސާވިސް އެމްޑީޕީ މޯލްޑިވްސް ޕޮލިސް ސާވިސް


Raees Solih ge 1 aharuge thafaas hisaabuthah!\nރޭގެ ޖަލްސާގެ ތެރެއިން -- ފޮޓޯ:ރައީސް އޮފީސް\nރައީސް ސޯލިހްގެ އެއް އަހަރުގެ ތަފާސްހިސާބުތައް!\nރައީސުލްޖުމްހުރިއްޔާ އިބްރާހިމް މުހައްމަދު ސޯލިހުގެ ވެރިކަމުގެ ފުރަތަމަ އަހަރު ކުރެއްވި ބައެއް މަސައްކަތްތަކުގެ ތަފާސްހިސާބުތައް އެމަނިކުފާނު ހާމަކުރައްވައިފި އެވެ.\nޖުމްހޫރީ ދުވަހާ ގުޅިގެން ރޭ ދަރުބާރު ގޭގައި ބޭއްވި ހާއްސަ ރަސްމިއްޔާތުގައި ވާހަކަފުޅު ދައްކަވަމުން ރައީސް ވަނީ ސަރުކާރުގެ ފުރަތަމަ އަހަރުގެ ތެރޭގައި ކުރެވިފައިވާ ބައެއް މަސައްކަތްތަކުގެ ތަފާސްހިސާބުތައް ހިއްސާކުރައްވާފަ އެވެ.\nއެގޮތުން ވެރިކަމުގެ ފުރަތަމަ އަހަރުގެ ތެރޭގައި ކުރެއްވި ކަންތައްތަކުގެ ތެރޭގައި 67 ދަރިވަރަކަށް ސްޓޫޑަންޓް ލޯނު ދިނުމާއި، 58 ރަށަކަށް ޖަނަރޭޓަރު ފޮނުވުމާއި، 34 ރަށެއްގައި ބަނދަރު އަޅަން ހަވާލުކޮށް، 14 ރަށެއްގައި އަމަލީ މަސައްކަތް ފެއްޓެވިކަން ފާހަގަކުރެއްވި އެވެ.\nމީގެއިތުރުން 33 ރަށެއްގައި ފެނާއި ނަރުދަމާ ގާއިމުކުރުމަށް ހަވާލުކޮށްފައިވާއިރު 8 ރަށެއްގައި މިސްކިތް އެޅުމުގެ މަސައްކަތް އަދި7ރަށެއްގެ މަގު ހެދުމުގެ މަސައްކަތް ފަށާފައިވާ ކަންވެސް ރައީސް ވަނީ ފާހަގަކުރައްވާފަ އެވެ.\nއިއާދަ ކުރަނިވި ހަކަތައިން 17 މިސްކިތެއް އޭސީކުރުމުގެ މަސައްކަތް ކުރިއަށްދާ ކަމަށާއި އަދި 3.2 ބިލިއަން ރުފިޔާގެ ހިލޭ އެހީ ލިބިފައިވާ ކަމަށްވެސް ރައީސް ވަނީ ވިދާޅުވެފަ އެވެ.\nސަރުކާރުގެ 100 ދުވަހުގެ ވައުދުތަކުގެ ތެރެއިން 83 ޕަސަންޓް ހާސިލް ކުރެއްވުނު ކަމަށްވެސް ރައީސް އޮފީހުން މީގެކުރިން ބުނެފައިވެ އެވެ. އަދި 100 ދުވަހުގެ ބައެއް ވައުދުތައް ހާސިލް ކުރަން ދަތިވީ ވެރިކަމުގެ އެންމެ ކުރީކޮޅު 18 ރައްޔިތުންގެ މަޖިލީހުގެ ތެރެއިން އެއްބާރުލުން ނުލިބުމުން ކަަމަށްވެސް ރައީސް އޮފީހުން ވަނީ ބުނެފަ އެވެ.\nރައީސްގެ ވެރިކަމުގެ އެއް އަހަރުގެ ތެރޭގައި ކުރެއްވި ބައެއް ކަންކަން ހާމަކުރެެއްވި ނަމަވެސް އެމަނިކުފާނުގެ ވެރިކަމަށް އެއް އަހަރު ވާނީ 17 ނޮވެމްބަރުގަ އެވެ.\nރައީސް ޞާލިޙް ސަރުކާރު


Bangladesh labour in raajje genaun eh aharah manaa koffi - vNews.mv\nއަލީ ސުލައިމާން 18 September 2019, 15:42\nބަނގުލަދޭޝްގެ ލޭބަރުން ރާއްޖެ ގެނައުން އެއް އަހަރު ދުވަހަށް މަނާކޮށްފައިވާ ކަމުގައި މިނިސްޓްރީ އޮފް އިކޮނޮމިކް ޑިވެލޮޕްމެންޓުން ބުނެފިއެވެ.\nމިކަން ހާމަކުރެއްވީ، މިނިސްޓްރީ އޮފް އިކޮނޮމިކް ޑިވޮލެޕްމެންޓްގެ ފަރާތުން ބޭއްވި ނޫސްވެރިންގެ ބައްދަލުވުމުގައި މިނިސްޓަރ ފައްޔާޒު އިސްމާއީލްއެވެ. މިގޮތުން މިފިޔަވަޅު އަޅާފައި ވަނީ ބުދަދުވަހުން ފެށިގެން އަމަލު ކުރާ ގޮތަށް ކަމުގައިވެސް އެމަނިކުފާނު ވިދާޅުވިއެވެ.\nމިނިސްޓަރ ފައްޔާޒު އިސްމާއިލް ވިދާޅުވީ، ޤަވާއިދާއި ޚިލާފަށް ރާއްޖޭގައި އުޅޭ ބިދޭސީންގެ މައްސަލައަކީ ތިރީހަކަށް އަހަރުވެފައިވާ މައްސަލައެއް ކަމަށެވެ. އަދި އެމައްސަލަތައް ހައްލުކުރުމަށް ސަރުކާރުތަކުން އެކަށީގެންވާ މަސައްކަތްތަކެއް ނުކުރާކަމަށް ރައްޔިތުންނަށް ޤަބޫލުވެސް ކުރެވިފައިވާ ކަމަށެވެ. އެހެން ނަމަވެސް އިރާދަކުރެއްވިއްޔާ މިސަރުކާރުން އެމައްސަލައަށްހައްލު ހޯދާނެ ކަމުގައި މިނިސްޓަރ ފައްޔާޒު އިސްމާއިލް ވިދާޅުވިއެވެ.\nމިގޮތުން އަން ސްކިލްޑް މީހުން ގެނައުމުގައި ލިމިޓެއް ކަނޑައަޅާފައިވާ ކަމަށާއި، އެއީ އެންމެ ބޮޑަށް މައްސަލަ ދިމާވާ ކެޓަގަރީ ކަމުގައި މިނިސްޓަރ ވިދާޅުވިއެވެ.\n"ކޮންމެ ޤައުމަކަށް ވެސް އެންމެ ގިނަވެެގެން، 150000 އޭ މިދެވެނީ. މިހާރު ކަންވެފައި އޮތް ގޮތުން ވެއްޖިއްޔާ ބަނގުލަދޭޝް އަަކަށް މިވަގުތު އިތުރަކަށް މީހުން ވެއްދޭކަށް ނެތް. އެކޯޓާ އޮތީ ހަމަވެފައި." ފައްޔާޒު އިސްމާއިލް ވިދާޅުވިއެވެ.\nމިނިސްޓަރ ފައްޔާޒު އިސްމާއިލް ވިދާޅުވީ ރާއްޖޭގައި މިހާރު ޤަވާއިދާއި ޚިލާފަށް 50000 ބިދޭސީން އުޅޭ އިރު، އޭގެ ތެރޭގައި ގިނައީ ބަނގުލަދޭޝްގެ ލޭބަރުން ކަމުގައެވެ. އަދި ޤާނޫނާއި އެއްގޮތަށްވެސް އުޅޭ 150000 ބިދޭސީ މައްސައްކަތު މީހުންގެ ތެރެއިންވެސް 10000 މީހުންނަކީ ބަނގުލަދޭޝް މީހުން ކަމުގައި މިނިސްޓަރ ފައްޔާޒު އިސްމާއީލް ވިދާޅުވިއެވެ.\nއަދި އަންސްކިލްޑް ކެޓަގަރީން ބަނގުލަދޭޝް އިން މީހުން ރާއްޖެ ގެނައުން މަނާކުރުމަށްފަހު، އެކަމުގެ ސަބަބުން އިޤުތިޞާދަށް އަންނަ ބަދަލުތައް ބަލާނޭ ކަމަށާއި، އަދި ބިދޭސީންގެ މައްސަލަ ހައްލު ކުރުމަށް އުފައްދާ ޓާސްކްފޯހުން އެކަން ހަމަސް ތެރޭގައި ރިވިއުކުރާނެ ކަމުގައިވެސް މިނިސްޓަރ ވިދާޅުވިއެވެ.


Uligan Tourism mashroouge mauloomaathu dheefi\nއުލިގަން ޓޫރިޒަމް މަޝްރޫއުގެ މައުލޫމާތު ދީފި\nއުލިގަން ބަނދަރުގައި ޔޮޓުތަކެއް: މިއީ މަޝްހޫރު ޔޮޓް ބަނދަރެއް -- ފޮޓޯ: ދެހެކިން ފެމެލީ\nހއ. އުލިގަމުގައި ޔޮޓު މެރީނާއާއެކު ސިޓީ ހޮޓަލެއް ތަރައްގީ ކުރަން ހިންގާ މަޝްރޫއުގެ މައުލޫމާތު ދޭން، ޕްރީބިޑް މީޓިން މިއަދު ބާއްވައިފި އެވެ.\nއާއްމުކޮށް ހުޅުވާލައިގެން މި މަޝްރޫއުގެ މައުލޫމާތު ދިނުމަށްޓަކައި ޒޫމް މެދުވެރިކޮށް ބޭއްވި ޕްރީބިޑް މީޓިން ބައްދަލުވުމުގައި 15 ފަރާތަކުން ބައިވެރިވެފައިވެ އެވެ. މީގެތެރޭގައި ބޭރުގެ ހަތަރު ފަރާތެއް ވެސް ހިމެނެ އެވެ. ނަމަވެސް މިއީ އާއްމުކޮށް ހުޅުވާލައިގެން ބޭއްވި ބައްދަލުވުމެއްކަމުން ބައިވެރިވި މީހުންގެ ތަފުސީލެއް ނޭނގެ އެވެ.\nޓޫރިޒަމް މިނިސްޓްރީގެ ސީނިޔަ ޕޮލިސީ ޑިރެކްޓަރު މުހައްމަދު ހުއްސާން ވިދާޅުވި ގޮތުގައި ބައިވެރިން މަޝްރޫއުގެ ގިނަ މައުލޫމާތުތަކެއް ސާފުކުރި ކަމަށާ، މި ސެޝަނަށްފަހު މަޝްރޫ އަށް ޝައުގުވެރިވާ ފަރާތްތައް އިތުރުވާނެ ކަމަށް އުންމީދު ކުރައްވާ ކަމަށެވެ އަދި މިހާތަނަށް މަޝްރޫއަށް ބިޑް ހުށަހަޅަން ބިޑް ފޮތް ގަނެފައިވަނީ އެއް ޕާޓިން ކަމަށް އޭނާ ވިދާޅުވި އެވެ.\nހއ. އުލިގަމުގައި ޔޮޓު މެރީނާއާއެކު ސިޓީ ހޮޓަލެއް ތަރައްގީ ކުރަން ހިންގާ މަޝްރޫއަށް ޕްރޮޕޯސަލް ހުށަހަޅަން ޖެހޭނީ އަންނަ މަހުގެ ފަސް ވަނަ ދުވަހުގެ ކުރިންނެވެ.\nއުލިގަމުގައި ކުރިން ވެސް ޓޫރިޒަމް ތަރައްގީ ކުރުމުގެ މަޝްރޫއެއް ފެށި އެވެ. މި ޕްރޮޖެކްޓް ކުރިން ހަވާލުކުރީ ޓޫރިޒަމް ތަރައްގީ ކުރަން ސަރުކާރުން އުފެއްދި ކުންފުނި، މޯލްޑިވްސް ޓޫރިޒަމް ޑެވެލޮޕަމަންޓް ކޯޕަރޭޝަން (އެމްޓީޑީސީ) އާ އެވެ. އެ ކުންފުނިން އެ ރަށުގައި ބައެއް މަސައްކަތް ކުރި ނަމަވެސް ހޮޓާ އެޅޭ ގޮތެއް ނުވި އެވެ.\nޓޫރިޒަމް އުލިގަން މިނިސްޓްރީ އޮފް ޓޫރިޒަމް\nއުލިގަން ޓޫރިޒަމް މަޝްރޫއަށް ކުރިމައްޗެއް ނުލި\nއުލިގަން ޓޫރިޒަމް މަޝްރޫއު ޕްރީބިޑް 22 ގައި\nއުލިގަމުގައި ހޮޓަލަކާއި ޔޮޓް މެރީނާއެއް ހަދަން ބިޑަށް


BML In MasterCard Tha'aaraf Koffi - Vaguthu\nބީއެމްއެލް އިން މާސްޓާކާޑު ތަޢާރަފުކޮށްފި\nބޭންކް އޮފް މޯލްޑިވްސް އިން ރާއްޖެއަށް މާސްޓާކާޑުު ތަޢާރަފުކޮށްފިއެވެ.\nބީއެމްއެލް މާސްޓާކާޑް ތަޢާރަފު ކޮށްދެއްވީ އެމްއެމްއޭ ގެ ގަވަރުނަރު ޢަލީ ހާޝިމެވެ. އެ ރަސްމިއްޔާތު ބާއްވާފައިވަނީ މިއަދު ހެނދުނު ކްރޮސް ރޯޑްސްގައެވެ. މި ރަސްމިއްޔާތުގައި މާސްޓާކާޑުގެ ހުރިހާ ޕްރޮޑަކްޓްތަކެއް ތައާރަފު ކުރިއެވެ. އޭގެ ތެރޭގައި، މާސްޓާކާޑް - ބިޒްނަސް ޑެބިޓް ކާޑާއި، ޕްރީމިއަމް މާސްޓާކާޑް އަދި ވޯލްޑް ކްރެޑިޓް ކާޑު ހިމެނެއެވެ.\nބީއެމްއެލް އިން ބުނާގޮތުގައި އަލަށް ތަޢާރަފުކުރި މާސްޓާކާޑަކީ ފަސޭހަ ކަމާއި، ރައްކާތެރި ކަމާއެކު ޕޭމަންޓް ހެދުމަށް ފަރުމާކޮށްފައިވާ ކާޑު ތަކެކެވެ. އަދި މި ކާޑުތައް ތަޢާރަފުކުރުމުގެ މަޤްސަދަކީ އާއްމުންނަށާއި ވިޔަފާރިތަކަށް ފަސޭހަ ކަމާއި ރައްކާތެރިކަމާއެކު ވިޔަފާރީގެ މުޢާމަލާތް ކުރެވޭނެ މަގުފަހި ކުރުން ކަމަށްވެސް ބީއެމްއެލް އިން ވަނީ ބުނެފައެވެ.\nބީއެމްއެލް އިން އިތުރަށް ބުނީ، މިއަދު ތަޢާރަފުކުރި ބިޒްނަސް ކާޑަކީ ކުދި ވިޔަފާރިތަކަށް ފަސޭހަ ކަމާއެކު އެކައުންޓް މެދުވެރިކޮށް ވިޔަފާރީގެ މުއާމަލާތްތައް ކުރެވޭނެ ގޮތް ހަމަޖައްސައިދިނުމުގެ ގޮތުން ތައާރަފު ކުރި ކާޑެއް ކަމަށެވެ. އަދި މި ކާޑުން ރާއްޖެއާއި ރާއްޖޭން ބޭރުގެ މާސްޓާކާޑްގެ ނެޓްވޯކް މެދުވެރިކޮށް މުއާމަލާތްތައް ހިންގޭނެ ކަމަށެވެ.


ދަރިންނަށްޓަކައި ކުރެވިދާނެ ބައެއް ދުޢާތައް – DhiSalafiyyah\nދަރިންނަށްޓަކައި ކުރެވިދާނެ ބައެއް ދުޢާތައް\n09/01/2012 ދުޢާއާއި ޛިކުރުއަލް އަޚް ބިލާލް ޢަބްދުއްސައްތާރު\nالحمد لله رب العالمين والصلاة والسلام على النبي المصطفى و على آله وصحبه أجمعين\nﷲ ތަޢާލާ ވަޙީކުރައްވާފައި ވެއެވެ. ” أَمَّن يُجِيبُ الْمُضْطَرَّ إِذَا دَعَاهُ وَيَكْشِفُ السُّوءَ وَيَجْعَلُكُمْ خُلَفَاء الْأَرْضِ أَإِلَهٌ مَّعَ اللَّهِ قَلِيلاً مَّا تَذَكَّرُونَ “النمل 62 މާނަ: ” ނުވަތަ ދަތި އުނދަގޫ ޙާލެއް ޖެހިފައިވާ މީހާ، އެކަލާނގެއަށް ދުޢާ ކުރާހިނދު، އެމީހާގެ ދުޢާ އިޖާބަކުރައްވައި، އަދި ނުބައިކަން ދުރުކުރައްވައި، އަދި ބިމުގެ ޚަލީފާއިން ކަމުގައި ތިޔަބައިމީހުންލައްވާ ރަސްކަލާނގެ ހެއްޔެވެ؟ ﷲ އާއެކު އެހެން އިލާހަކު ވޭހެއްޔެވެ؟ ތިޔަބައިމީހުން ހަނދުމަކުރަނީ ވަރަށްވެސް މަދުންނެވެ. “\nއަދިވެސް އެއިލާހު ވަޙީކުރައްވާފައި ވެއެވެ. ” وَقَالَ رَبُّكُمُ ادْعُونِي أَسْتَجِبْ لَكُمْ إِنَّ الَّذِينَ يَسْتَكْبِرُونَ عَنْ عِبَادَتِي سَيَدْخُلُونَ جَهَنَّمَ دَاخِرِينَ “غافر60 މާނަ: ” އަދި ތިޔަބައިމީހުންގެ ވެރިރަސްކަލާނގެ ވަޙީ ކުރެއްވިއެވެ. ތިޔަބައިމީހުން ތިމަންރަސްކަލާނގެއަށް ދުޢާ ކުރާށެވެ! ތިމަންރަސްކަލާނގެ ތިޔަބައިމީހުންގެ ދުޢާ އިޖާބަކުރައްވާހުށީމެވެ. ހަމަކަށަވަރުން، ތިމަންރަސްކަލާނގެއަށް (ދުޢާ ކޮށް) އަޅުކަން ކުރުމަށް ކިބުރުވެރިވެގަންނަ މީހުން ދަންނާށެވެ! ނިކަންހުރެ ނިކަމެތިވެގެންވާ ހާލު، އެއުރެން ނަރަކަޔަށް ވަންނާނެތެވެ. “\nރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައި ވެއެވެ. (( ثَلَاثُ دَعُواَت مُسْتَجَابَات لَا شَكَّ فِيْهِنَّ ، دَعْوَةُ الوَالِدِ عَلَى وَلَدِهِ ، وَدَعْوَةُ المسَافِرِ ، وَدَعْوَةُ المَظْلُومِ )) [ حسنه الألباني في صحيح الجامع الصغير ] މާނަ : ” ތިން މީހެއްގެ ދުޢާ އިޖާބަވުމާއިމެދަކު ޝައްކެއްނެތެވެ. މައިންބަފައިން ދަރީންނަށްޓަކައި ކުރާ ދުޢާ އާއި ، ދަތުރުވެރިޔާގެ ދުޢާ އާއި ، އަނިޔާ ލިބެމުންދާ މީހާގެ ދުޢާއެވެ. “\nއެހެންކަމުން ، ދަރީންދެކެ ރުޅި އައިސްގެންވެސް ނުވަތަ ހިތްހަމަ ނުޖެހިގެން ކަމުގައި ވިޔަސް އެކުދިންނަށްޓަކައި ނުބައި ދުޢާއެއް ނުކުރާށެވެ. ބަދުބަހެއްވިޔަސް ނުބުނާށެވެ. އަދި އެފަދަކަމެއް ދިމާވެދާނެކަމާއި މެދު ހުޝިޔާރުވެ ތިބޭށެވެ. އެހެނީ މައިންބަފައިން ދަރީންނަށްޓަކައި ކުރާ ދުޢާއަކީ ، ޝައްކެއްވެސް ނެއްގޮތުގައި އިޖާބަކުރެވޭ ދުޢާއެއް ކަމުގައި ރަސޫލުﷲ ޞައްލައްﷲ ޢަލައިހި ވަސައްލަމަ އެވަނީ ބަޔާންކޮށްދެއްވާފައެވެ. އަޅުގަނޑުމެންނަށް އެކަށީގެންވަނީ އެކުދިންނަށްޓަކައި ހެޔޮ ރަނގަޅު ދުޢާ ކުރުމެވެ. ދުނިޔެއާއި އާޚިރަތުގައިވެސް ބާއްޖަވެރި ބަޔަކަށް އެކުދިން ވޭތޯ ދުޢާކުރުމެވެ. އެގޮތުން ، ކީރިތި ޤުރުއާންގައި ވާރިދުވެފައިވާ ، ދަރިންނަށްޓަކައި ކުރެވިދާނެ ބައެއް ދުޢާތައް ބަޔާންކޮށްދެވޭތޯ ބަލާނަމެވެ.\n1 – (( رَ‌بَّنَا هَبْ لَنَا مِنْ أَزْوَاجِنَا وَذُرِّ‌يَّاتِنَا قُرَّ‌ةَ أَعْيُنٍ وَاجْعَلْنَا لِلْمُتَّقِينَ إِمَامًا)) ﴿٧٤﴾ سورة الفرقان\nމާނަ : ” އޭ އަޅަމެންގެ ވެރި ރައްބު! އަޅަމެންގެ އަނބިންގެ ކިބައިންނާއި ދަރީންގެ ކިބައިން ލޮލައް ފިނިކަން ލިބުމެއް އަޅަމެންނަށް ދެއްވާފާނދެއެވެ! އަދި އަޅަމެންނަކީ ތަޤުވާވެރިންނަށް މަގުދައްކާ އިމާމުން ކަމުގައި ލައްވާފާނދެއެވެ! “\n2 – (( رَ‌بِّ هَبْ لِي مِن لَّدُنكَ ذُرِّ‌يَّةً طَيِّبَةً ۖ إِنَّكَ سَمِيعُ الدُّعَاءِ )) ﴿٣٨﴾ سورة آل عمران\nމާނަ : ” އަޅުގެ ވެރިރަސްކަލާކޯއެވެ! އިބަރަސްކަލާނގެ ޙަޟްރަތުން، ހެޔޮލަފާ ރަނގަޅު ދަރިފަސްކޮޅެއް މިއަޅާއަށް ދެއްވާނދޭވެ! ހަމަކަށަވަރުން، އިބަރަސްކަލާނގެއީ، ގިނަގިނައިން ދުޢާ އައްސަވާވޮޑިގެންވާ ރަސްކަލާނގެއެވެ. “\n3 – (( رَ‌بِّ نَجِّنِي وَأَهْلِي مِمَّا يَعْمَلُونَ )) ﴿١٦٩﴾ سورة الشعراء\nމާނަ :” އަޅުގެ ވެރިރަސްކަލާކޮ! އެއުރެންކުރާ (ފާޙިޝް ނުބައި ) ޢަމަލުން މިއަޅާއާއި މިއަޅާގެ އަހުލުވެރިން ސަލާމަތް ކުރައްވާނދޭވެ! “\n4 – (( رَ‌بِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَىٰ وَالِدَيَّ وَأَنْ أَعْمَلَ صَالِحًا تَرْ‌ضَاهُ وَأَصْلِحْ لِي فِي ذُرِّ‌يَّتِي ۖ إِنِّي تُبْتُ إِلَيْكَ وَإِنِّي مِنَ الْمُسْلِمِينَ )) ﴿١٥﴾ سورة الأحقاف\nމާނަ : ” އަޅުގެ ވެރިރަސްކަލާކޮ! އިބަރަސްކަލާނގެ މިއަޅާގެ މައްޗަށާއި، މިއަޅާގެ މައިންބަފައިންގެ މައްޗަށް ދެއްވި ނިޢުމަތަށް ޝުކުރު ކުރުމަށާއި، އިބަރަސްކަލާނގެ ރުހިވޮޑިގެންވާ ޞާލިޙުޢަމަލު ކުރުމަށް މިއަޅާއަށް އިލްހާމު ކުރައްވާނދޭވެ! އަދި މިއަޅާގެ ދަރިފަސްކޮޅު، މިއަޅާއަށްޓަކައި އިޞްލާޙު ކޮށްދެއްވާނދޭވެ! ހަމަކަށަވަރުން، ތިމަންއަޅާ އިބަރަސްކަލާނގެޔަށް ތަވްބާ ވެއްޖައީމެވެ. ހަމަކަށަވަރުން، ތިމަންއަޅާވަނީ މުސްލިމުންގެ ތެރެއިންނެވެ. “\n5 – (( رَ‌بِّ اجْعَلْنِي مُقِيمَ الصَّلَاةِ وَمِن ذُرِّ‌يَّتِي ۚ رَ‌بَّنَا وَتَقَبَّلْ دُعَاءِ )) ﴿٤٠﴾ سورة ابراهيم\nމާނަ : ” އަޅުގެ ވެރިރަސްކަލާކޮ! މިއަޅާއީ، ނަމާދު ޤާއިމުކޮށްއުޅޭ މީހެއްކަމުގައި ލައްވާނދޭވެ! އަދި އަޅާގެ ދަރިންކުރެންވެސްމެއެވެ. އަޅަމެންގެ ވެރިރަސްކަލާކޮ! އަދި އަޅުގެ ދުޢާ ޤަބޫލު ކުރައްވާނދޭވެ! “\n6 – (( وَاجْنُبْنِي وَبَنِيَّ أَن نَّعْبُدَ الْأَصْنَامَ)) ﴿٣٥﴾ سورة ابراهيم\nމާނަ: ” އަދި މިއަޅާއާއި، މިއަޅާގެ ދަރިން ބުދަށް އަޅުކަންކުރުމުން ދުރުކުރައްވާނދޭވެ! “\n7 – (( رَ‌بِّ هَبْ لِي مِنَ الصَّالِحِينَ )) ﴿١٠٠﴾ سورة الصافات\nމާނަ : ” އަޅުގެ ވެރިރަސްކަލާކޮ! މިއަޅާއަށް ޞާލިޙުންގެ ތެރެއިންވާ ދަރިޔަކު ދެއްވާނދޭވެ! “


tough-six kulhunu dhevana match ves kaamiyaabu koffi\nޖޯލިއަންސް މިކްސް ވޮލީބޯޅަ މުބާރާތް: ޓަފްސިކް ...\nby vomadmin December 28, 2018\nއައްޑޫސިޓީ ފޭދޫގައި މިހާރު ކުރިއަށްދާ ޖޯލިއަންސް މިކްސް ވޮލީ މުބާރާތުގައި ޓީމް ޓަފްސިކް ކުޅުނު ދެވަނަމެޗްވެސް ކާމިޔާބުކޮށްފިއެވެ.\nއައްޑޫސިޓީ ފޭދޫގެ ކުރީގެ ކައުންސިލަރު އަހުމަދު މިރުޒާއާއި ފޭދޫގެ މަޝްހޫރު އަންހެން ފުޓްބޯޅަ ކުޅުންތެރީޔާ އަލްމާ އަލީ ޝަރަފްވެރިކޮށްދެއްވި ރޭ ކުޅެވުނު މިމެޗް ޓަފްސިކް ކާމިޔާބުކުރީ ޓީމް އެވަގްރީންއާއި ބައްދަލުކޮށް3ސެޓު2ސެޓުންނެވެ.\nވާދަވެރި ކުޅުމެއް ފެނިގެން ދިޔަ މިމެޗްގެ ފުރަތަމަ ސެޓް 25 – 21 އިން ހޯދީ ޓަފްސިކްއެވެ. އެހެންމަވެސް ދެވަނަ ސެޓާއި ތިންވަނަ ސެޓް ހޯދީ އެވްގްރީންއެވެ.2ސެޓް އެވްގްރީން ހޯދީ 25-22 އިންނެވެ. އަދި ތިންވަނަ ސެޓް އެޓީމު ހޯދީ 25-15 އިންނެވެ.\nއެވަގްރީން ދެސެޓް ހޯދާފައިވަނިކޮށް މިމެޗްގެ4ވަނަ ސެޓާއި5ވަނަ ސެޓް ކާމިޔާބުކޮށް މިމެޗް ކާމިޔާބުކުރީ ޓްފްސިކްއެވެ. ޓަފްސިކް މިމެޗްގެ4ވަނަ ސެޓް ހޯދީ 25-17 އިންނެވެ. އަދި5ވަނަ ސެޓެ އެޓީމު ހޯދީ 15-12 އިންނެވެ.\nމިމެޗްގެ ކްއީން އޮފްދަ މެޗަކަށް އާމިނަތު ތީބާ ހޮވިފައިވާއިރު މިމެޗްގެ މޭންއޮފްދަމެޗަކަށް ހޮވިފައިވަނީ ޓީމް ޓަފްސިކްގެ އިސްމާއީލް ސާރިމްއެވެ.


ޝާހު ރުޚު ޚާންގެ އަންހެން ދަރިފުޅު ހުރީ ފިލްމު ކުޅެން ތައްޔާރަށް | Sandhaanu\nޝާހު ރުޚު ޚާންގެ އަންހެން ދަރިފުޅު ހުރީ ފިލްމު ކުޅެން ތައްޔާރަށް\nހިންދީ ފިލްމީ ދުނިޔޭގެ އެންމެ މަގުބޫލު ތަރިންގެ ތެރޭގައި ހިމެނޭ ޝާހު ރުޚު ޚާންގެ ދޮށީ އަންހެން ދަރިފުޅު ސުހާނާ ހުރީ ފިލްމު ކުޅެން ތައްޔާރުވެގެން ކަމަށް ޚަބަރު ލިބިއްޖެއެވެ.\nމޮޅު ފިލްމުތަކެއް ކުޅެ މޮޅަށް ތަމްސީލު ކުރަމުންދާ ޝާހު ވަނީ އޭނާގެ ދަރިފުޅު ފިލްމު ކުޅެން ބޭނުން ވެގެން އުޅޭ ވާހަކަ އެތައް ފަހަރެއްގެ މަތީން ދައްކާފައެވެ.\nސުހާނާ ފިލްމު ކުޅެން ދެކެމުންދާ ހުވަފެން ވަރަށް އަވަހަށް ހަގީގަތަކަށް ވާން އުޅޭކަމުގެ ހެކިތައް މިހާރު ވަނީ ފެންނަން ފަށާފައެވެ.\nމަގުބޫލު ޑިރެކްޓަރ ޒޯޔާ އަޚުތަރު ދެން އެންމެ އަވަހަށް އުފައްދާ ފިލްމުގައި ސުހާނާ ބައިވެރިކުރުމަށް މިހާރު ވަނީ ނިންމާފައެވެ.\nސުހާނާއާއި ޝާހު ރުޚު: ސުހާނާ ބޭނުން ވަނީ ފިލްމީ ދުނިޔޭގައި ކުރިއަށް ދާން\nއިންޑިއާގެ މީޑިއާއިން މައުލޫމާތު ދީފައިވާ ގޮތުގައި ޒޯޔާގެ ފިލްމުގެ ބޮޑުބައި ކުޅޭނީ ސުހާނާއެވެ.\nޝާހުގެ އަންހެން ދަރިފުޅު ސުހާނާ ޚާން ވަނީ ބައެއް ކުރު ފިލްމުތައް ކުޅެފައެވެ. ނަމަވެސް ހިންދީ ފިލްމީ ދުނިޔެއަށް އައުމަށް ސުހާނާ ކުރަމުންދާ މަސައްކަތުގައި ކުރިއަށް އެޅޭ އެންމެ މުހިއްމު ފިޔަވަޅަކަށް ވާނީ ޒޯޔާގެ ފިލްމުގައި ހަރަކާތްތެރިވުމެވެ.\nހިންދީ ފިލްމީ ދުނިޔޭގެ ކަންތައްތަކަށް ފާޑުކިޔާ މީހުން ބުނާ ގޮތުގައި ސުހާނާއަކީ ޝާހު ރުޚު ޚާންގެ ދަރިއަކަށް ވިޔަސް ފިލްމީ ދުނިޔެއިން ކާމިޔާބު ހޯދަން އޭނާއަށް ވަރަށް ގިނަ ހުރަސްތަކާ ކުރިމަތިވާނެއެވެ.


Uthurun dhekunuge official aku maraalaifi – Iru\nކުޑަކުރަތުން 52 މީހުން ޕޮޒިޓިވް ވެއްޖެ\nމަހަށް ގޮސް އުޅެނިކޮށް ޝާހު މަރުވެއްޖެ\nއިތުރު 84 މީހަކު ރާއްޖެއިން ކޮވިޑް-19އަށް ޕޮޒިޓިވް ވެއްޖެ\nއުތުރު ކޮރެއާއިން ވަނީ، ހުސްވި ހަފުތާ ތެރޭގައި ވީ ނުވީ އެއް ނޭނގި ގެއްލުނު ދެކުނު ކޮރެއާގެ މަސްވެރިކަމާ ބެހޭ އޮފިޝަލެއްގެ ގަޔަށް ބަޑިޖަހާ މަރާލާއެވެ. އަދި ތެލުން ހަށިގަނޑު ފޯކުރުމަށްފަހު ރޯކޮށް އަންދާލާފައެވެ. މިކަމަކީ، ކޮރޯނާވައިރަސް ޑިޒީޒް (ކޮވިޑް-19) އާ ގުޅިގެން އެޅި ފިޔަވަޅެއް ކަމަށް ބުނެވެއެވެ.\nކަން މިހެން އޮތް އިރު، މޫން ވަނީ، ދެކުނު ކޮރެއާގެ ރައްޔިތުންގެ ފުރާނަ ސަލާމަތް ކުރުމަށް އަސްކަރިއްޔާއިން އެލާޓްގައި ތިބޭ މިންވަރު އިތުރަށް ހަރުދަނާ ކުރުމަށް ގޮވާލައްވާފައެވެ.\nދެކުނު ކޮރެއާގެ އަސްކަރިއްޔާއިން ބުނީ، ހިނގާދިޔަ ކަންތައްތަކާ ގުޅިގެން ތަފްސީލު ފޯރުކޮށްދޮނުމަށް އެދި، ބޯޑަރު ހުރަސްކޮށް، އުތުރު ކޮރެއާއަށް މެސެޖެއް ފޮނުވާފައި ވާނެ ކަމަށެވެ. ނަމަވެސް، މިދިޔަ ބުދަ ދުވަހު ފޮނުވި މެސެޖަށް، އުތުރު ކޮރެއާއިން އަދި އެއްވެސް ޖަވާބެއް ދީފައި ނުވާކަމަށްވެސް ދެކުނު ކޮރެއާގެ އަސްކަރިއްޔާއިން ބުނެއެވެ.\nކޮވިޑް-19 ފެތުރުން ކޮންޓްރޯލް ކުރުމުގެ ނަމުގައި އުތުރު ކޮރެއާއިން މިވަގުތު ދަނީ ހަރުކަށި ފިޔަވަޅުތަކެއް ތަންފީޒު ކުރަމުންނެވެ. އެގޮތުން ގައުމަށް ވައިރަސް އެތެރެވުން ހުއްޓުވުމަށް ކަމަށް ބުނެ، އުތުރު ކޮރެއާއިން ވަނީ ބޯޑަރު ހުރަސް ކުރާ މީހުންގެ ގަޔަށް ބަޑިޖަހައިގެން މެރުމުގެ އަމުރެއް ނެރެފައެވެ.


މިދިޔަ އަހަރުގެ ޑިސެމްބަރ މަހުގެ ހަތަރުވަނަ ދުވަހު ރަހުމްކުޑަ ގޮތަކަށް މަރާލި ޓެކްސީ ޑްރައިވަރު ގާސިމް ހަސަންގެ ގާތިލު، އެކުށްކުރި ކަމަށް މިއަދު އިންކާރު ކޮށްފިއެވެ.\nގާސިމްގެ މަރުގެ ތުހުމަތުގައި ފުލުހުން ހައްޔަރުކުރި ޅ. ހިންނަވަރު/ބޮޑުހިޔާގޭ އަދުހަމް މުޙައްމަދު މިއަދު ބުނީ ގާސިމް ހަސަންގެ މަރަކީ އޭނާ ދެނެހުރިކަމެއް ވެސް ނޫން ކަމުގައެވެ.\nއަދުހަމްގެ މައްޗަށް ކޮށްފައިވާ ދައުވާ އިތުރަށް ސާފު ކޮށްދޭން އޭނާ އެދުމުން މިމައްސަލަ ބައްލަވާ ގާޒީވަނީ އަދުހަމްއަށް އެމައްސަލަ އިތުރަށް ސާފު ކޮށްދެއްވާފައެވެ. ނަމަވެސް ދައުވާ ސާފު ކޮށްދެއްވުމުން ދައުވާއަށް އިންކާރުކޮށް އަދުހަމް ބުނީ އޭނާ ގަސްތުގައި އެއްވެސް މީހަކު ނުމަރާ ކަމަށާއި ގާސިމްގެ މަރަކީ އޭނާ ދެނެހުރިވެސް ކަމެއް ނޫން ކަމަށެވެ.\nމިއަދު ކްރިމިނަލް ކޯޓުގައި ބޭއްވި އަވަސް ނިޔާގެ ޝަރީޢަތުގައި އެދައުވާއަށް އިންކާރުވުމުގެ އިތުރުން އަދުހަމްވަނީ މިމައްސަލައާއި ގުޅިގެން ފުލުހުންނަށް ބޮޑެތި ތުހުމަތުތަކެއް ވެސް ކޮށްފައެވެ.\nއެގޮތުން އަދުހަމް ބުނެފައިވަނީ އެންމެ ފުރަތަމަ ބޭއްވި ޝަރީއަތުގައި އޭނާ ދައުވާއަށް އިއުތިރާފުވީ މަސްތުގެ ހާލަތުގައި ހުރެގެން ކަމަށެވެ. އޭނާ ބުނި ގޮތުގައި ފުލުހުން އޭނާ ކޯޓަށް ހާޒިރުކުރީ މަސްތުވާތަކެތި ދީގެން މަސްތު ކޮށްގެންނެވެ.\nއަދުހަމް އަށް ފުލުހުން ފުރަތަމަ ދިނީ އޭނާ ތަނެއްގައި ފޮރުވާފައި ހުރި މަސްތުވާތަކެތި ކަމަށާއި ފަހުން ފުލުހުން އަމިއްލަ ހަރަދުގައި މަސްތުވާތަކެތި ގަނެގެން އޭނާއަށް ދިން ކަމަށް ވެސް އަދުހަމް ތުހުމަތު ކޮށްފައިވެއެވެ. އޭނާ ބުނާ ގޮތުގައި އޭނާއަށް ހަމަ ބުއްދި އައީ މީގެ ހަތަރު ވަރަކަށް ދުވަސް ކުރިންނެވެ.\nގާސިމްގެ މަރާއި ބެހޭގޮތުން މިއަދު އަދުހަމްގެ ރާގު ބަދަލުވެފައިވީ ނަމަވެސް، އޭނާ މީގެކުރިން ވަނީ އެކުށަށް އިއުތިރާފްވެ ގާސިމްގެ އާއިލާގެ ކިބައިން މާފަށް ވެސް އެދިފައެވެ.\nލޮންޗެއްގަ ރޯވެ ދެމީހަކު ފިހިއްޖެ!


Dhe qaanoon akah islaahu genaumuge bill thah Raees thasdheeq kuravvaifi | Jazeera\tދެ ގާނޫނަކަށް އިސްލާހު ގެނައުމުގެ ބިލްތައް ރައީސް ތަސްދީގުކުރައްވައިފި - Jazeera\nދެ ގާނޫނަކަށް އިސްލާހު ގެނައުމުގެ ބިލްތައް ރައީސް ތަސްދީގުކުރައްވައިފި\nސާއިފް ޝިޔާދު September 21, 2020 71 views0\nއިލެކްޝަންސް ކޮމިޝަންގެ ގާނޫނަށް އެއްވަނަ އިސްލާހު ގެނައުމުގެ ބިލާއި ސިވިލް ސަރވިސްގެ ޤާނޫނަށް ފަސްވަނަ އިޞްލާޙު ގެނައުމުގެ ބިލު ރައީސް އިބްރާހީމް މުހައްމަދު ސޯލިހު ތަސްދީގު ކުރައްވައިފިއެވެ.\nއިލެކްޝަންސް ކޮމިޝަންގެ ގާނޫނަށް އެއްވަނަ އިސްލާހު ގެނައުމުގެ ބިލަކީ 2020 ސެޕްޓެންބަރު 06 ވީ އާދީއްތަ ދުވަހު ބޭއްވެވި ރައްޔިތުންގެ މަޖިލީހުގެ 2020 ވަނަ އަހަރުގެ ދެވަނަ ދައުރުގެ 33 ވަނަ ޖަލްސާގައި ފާސްކުރި ބިލެކެވެ.\nމި އިޞްލާޙާއިއެކު، ކޮމިޝަނުގެ ރައީސާއި މެންބަރުންގެ މަސްއޫލިއްޔަތުތަކަށް ވަނީ ބަދަލުތަކެއް އައިސްފައެވެ. އަދި ނުފޫޒެއްނެތި މިނިވަންކަމާއިއެކު މަސައްކަތްކުރުމަށް ކުރިއަށްވުރެ ބޮޑަށް މި އިޞްލާޙުގައި ބާރުއަޅައި، މި ކަމަށް ޙާއްޞަ ކުރެވިގެން މާއްދާއެއް އިތުރުކޮށްފައިވެއެވެ. ހަމައެއާއެކު، ކޮމިޝަންގެ ޖަމާޢީ ސުލޫކީ ހަމަތަކަށާއި، މެންބަރުންގެ ޒާތީ ސުލޫކީ މިންގަނޑުތައް ހިފެހެއްޓުމަށް ވެސް މި އިޞްލާޙުގައި ބާރުއަޅައެވެ.\nސިވިލް ސަރވިސްގެ ޤާނޫނަށް ފަސްވަނަ އިޞްލާޙު ގެނައުމުގެ ބިލަކީ 2020 ސެޕްޓެންބަރު 06 ވީ އާދީއްތަ ދުވަހު ބޭއްވެވި ރައްޔިތުންގެ މަޖިލީހުގެ 2020 ވަނަ އަހަރުގެ ދެވަނަ ދައުރުގެ 33 ވަނަ ޖަލްސާގައި ފާސްކުރި ބިލެކެވެ.\nމި އިޞްލާޙާއިއެކު ސިވިލް ސަރވިސް ކޮމިޝަނާއި، އެ ކޮމިޝަނުގެ ރައީސްގެ މަސްއޫލިއްޔަތުތަކަށް ވަނީ ބަދަލުތަކެއް އައިސްފައެވެ. އަދި ނުފޫޒެއްނެތި މިނިވަންކަމާއިއެކު މަސައްކަތްކުރުމަށް ކުރިއަށްވުރެ ބޮޑަށް މި އިޞްލާޙުގައި ބާރުއަޅައި، މި ކަމަށް ޙާއްޞަ ކުރެވިގެން މާއްދާއެއް އިތުރުކޮށްފައިވެއެވެ. ހަމައެއާއެކު، ކޮމިޝަނުގެ ޖަމާޢީ ސުލޫކީ ހަމަތަކަށާއި، މެންބަރުންގެ ޒާތީ ސުލޫކީ މިންގަނޑުތައް ހިފެހެއްޓުމަށް ވެސް މި އިޞްލާޙުގައި ބާރުއަޅާފައިވެއެވެ.\nމި ދެ ބިލް ރައީސް ތަސްދީގު ކުރެއްވުމާއެކު ގެޒެޓުގައި ޝާއިއުކޮށް މިއަދުން ފެށިގެން އަމަލުކުރުމަށް ވަނީ ފެށިފައެވެ.


ބައިމިލިއަން މާސްކް ރައްކާކުރެވިފައި އެބަހުރި، ސަރުކާރު އޮތީ...\nބައިމިލިއަން މާސްކް ރައްކާކުރެވިފައި އެބަހުރި، ސަރުކާރު އޮތީ ތައްޔާރަށް: އަލީ ވަހީދު\nސަރުކާރުން އިސްކަންދޭނީ ބޭނުންޖެހޭ މީހުންނަށް ތަކެތި ފޯރުކޮށްދިނުމަށް\n8 މާރޗް 2020 | އާދީއްތަ 14:17\nބައިމިލިއަން މާސްކް ޓޫރިޒަމް މިނިސްޓްރީގައި ރައްކާކުރެވިފައި އެބަހުރިކަމަށާއި، ސަރުކާރު އޮތީ ދުރާލާ ތައްޔާރުވެފައިކަމަށް ޓޫރިޒަމް މިނިސްޓަރ އަލީ ވަހީދު ވިދާޅުވެއްޖެ އެވެ.\nރައީސް އޮފީހުގައި ބާއްވާ ނޫސްވެރިންގެ ބައްދަލުވުމުގައި ވާހަކަދައްކަވަމުން މިނިސްޓަރ އަލީ ވަހީދު ވިދާޅުވީ، އެއްވެސް ޝޯޓޭޖެއް ނާންނާނެކަމުގެ ޔަޤީންކަން ރައްޔިތުންނަށް އަރުވާކަމަށެވެ. އަދި ކަރަންޓީންކުރާ ތަންތަން ފުރިއްޖެނަމަ، އެހެންތަންތަންވެސް ކޮރެންޓެއިން ކުރެވޭނެ އިންތިޒާމް ހަޖައްސާނެކަމަށް މިނިސްޓަރ ވިދާޅުވި އެވެ.\nއަލީ ވަހީދު ވިދާޅުވީ، މި ދުވަސް އަންނާނެކަން އެނގޭ ކަމަށާއި އެކަމަށް ތިބީ ތައްޔާރަށް ކަމަށެވެ.\nއަލީ ވަހީދު ވަނީ ޓޫރިޒަމް ދާއިރާއަށް ލޮޅުމެއް އަންނާނެކަން ފާހަގަކުރައްވާފައެވެ. އެގޮތުން ޖެނުއަރީ މަހުގެ ރާއްޖޭގެ ޓޫރިޒަމްގެ އެންމެ ބޮޑު މާކެޓަކީ ޗައިނާ ކަމަށާއި، ފެބްރުއަރީ މަހުގެ ރާއްޖޭގެ އެންމެ ބޮޑު މާކެޓަކީ އިޓަލީކަން ފާހަގަކުރެއްވިއެވެ. މި ދެ ގައުމުން ވެސް ރާއްޖެއަށް މިހާރު ވަނީ މީހުން އައުން މަނާކޮށްފައެވެ.\nމިހާތަނަށް 125،000 އަށް ވުރެ ގިނަ ބުކިންގެ ކެންސަލް ކޮށްފައިވާއިރު، 39000 އައު ބުކިންގ އައިސްފައިވާ ކަން އަލީ ވަހީދު ފާހަގަކުރެއްވިއެވެ. ނަމަވެސް، މި ހާލަތުގެ ތެރެއިންވެސް، ޓޫރިސްޓް އެރައިވަލްސް 0.9 އިންސައްތަ ކުރިއަށް ޖެހިލާފައިިވާކަން ފާހަގަކުރެއްވިއެވެ.\nފަތުރުވެރިކަމުގެ ސިނާއަތަށް އެހީތެރިވެދޭން ކުރަންޖެހޭ ހުރިހާ ކަމެއް ސަރުކާރުން ކުރާނެ ކަމުގެ ޔަގީންކަން އަލީ ވަހީދު ވަނީ ދެއްވާފައެވެ. އަދި އެ ހުރިހާ ހަރަދެއް ކުރަނީ، ފަތުރުވެރިކަމުގެ ދާއިރާގެ ޓްރަސްޓް ފަނޑުން ކަމަށެވެ. މި ޓްރަސްޓް ފަންޑަށް ވަންނަ ފައިސާއަކީ ފަތުރުވެރިކަމުގެ ސިނާއަތުގައި ހަރަކާތްތެރިވާ ފަރާތްތަކުން ދޭ ކޮންޓްރިބިއުޝަންސްއެވެ.\nއޭގެ އިތުރުން، މިހާރު ބޭނުންނުކުރާ ރިސޯޓެއް ކަމުގައިވާ ވިލިވަރުގައި 30 ކޮޓަރީގެ އައިސޮލޭޝަން ފެސިލިޓީއެއް ގާއިމްކުރެވިފައިވާ ކަމަށް އަލީ ވަހީދު ވިދާޅުވިއެވެ. މިތަނުގައި އައިސޮލޭޝަން ފެސިލިޓީއެއް ގާއިމްކޮށްފައިވަނީ އެއްބަސްވުމުގައި ވާ މާއްދާއެއް ބޭނުންކޮށްގެންނެވެ. އެގޮތުން ސަރުކާރުން ވަނީ ރިސޯޓުގެ އޯނަރޝިޕް2މަސް ދުވަހަށް ވަގުތީ ގޮތުން ނަގާފައެވެ. އަދި އެ މުއްދަތު އިތުރުކުރަން ބޭނުންވެއްޖެ ހާލަތެއްގައި އެކަން ކުރޭވޭނެއެވެ.\n10 މާރޗް 2020 | އަންގާރަ 21:13\nބަލިމީހުން ގެ ހާލު ރަގަޅު.\n8 މާރޗް 2020 | އާދީއްތަ 14:45\nޖަލުގަ މާސްކެއް ނެތް. މައުލޫމާތު ދޭނެ މިހެއް ނެތް. ހެސް ކިޔާފަ ރޯގާ ޖެހިފަ ތިބި އޮފިސަރުން ކާއެއްޗެހި ބަހަނީ.


The President's Office - Mathee dharaja hoadhaa faraaiythakah Raeesuljumhooriyya dhehvva haassa inaam mirey dhehvaifi\n11 ނޮވެންބަރު 2017، ރިފަރެންސް: 2017-376\nމަތީ ދަރަޖަ ހޯދާ ފަރާތްތަކަށް ރައީސުލްޖުމްހޫރިއްޔާ ދެއްވާ ޚާއްޞަ އިނާމު މިރޭ ދެއްވައިފިއެވެ. މި އިނާމުތައް ދެއްވީ، ޖުމްހޫރީ ދުވަހުގެ މުނާސަބަތުގައި ދަރުބާރުގޭގައި މިރޭ ބޭއްވެވި ރަސްމީ ޖަލްސާގައި ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމެވެ. ޚާއްޞަ އިނާމު ލިބިވަޑައިގެންނެވި ބޭފުޅުންނަށް ރައީސުލްޖުމްހޫރިއްޔާ ދެއްވީ މެޑެއްޔަކާއި ހަނދާނީ ލިޔުމެކެވެ.\nމިއަހަރު ޚާއްޞަ އިނާމު ލިބިވަޑައިގަތީ، 23 ބޭފުޅަކަށާއި ޖަމުޢިއްޔާއަކަށެވެ. މި ފަރާތްތަކުގެ ތެރޭގައި، ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ އެންމެމަތީ ލެވެލްގެ ސަނަދެއް ހާސިލުކުރުމުގައި ފާހަގަކޮށްލެވޭ ކާމިޔާބީއެއް ހޯއްދެވި3ބޭފުޅަކާއި، މަތީ ތަޢުލީމާއި ތަމްރީނުގެ ކޯހަކުން އެންމެމަތީ ވަނަ ހޯއްދެވި 20 ބޭފުޅުންނާއި، ބައިނަލްއަޤްވާމީ މަޢުރަޒަކުން ނުވަތަ މުބާރާތަކުން ނުވަތަ މިނޫންވެސް ބައިނަލްއަޤްވާމީ މިންކުރުމަކުން އެންމެމަތީ ވަނަ ނުވަތަ ޝަރަފު ހޯދާފައިވާ އަމިއްލަ ޖަމްޢިއްޔާއެއް ހިމެނިވަޑައިގަންނަވައެވެ.\nދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ އެންމެމަތީ ލެވެލްގެ ސަނަދެއް ހާސިލުކުރުމުގައި ފާހަގަކޮށްލެވޭ ކާމިޔާބީއެއް ހޯއްދެވި3ބޭފުޅުންނަކީ:\n1.\tޑޮކްޓަރ މަރްޔަމް ސުޒާނާ ގ. ނާރެހި\n2.\tޑޮކްޓަރ މަރްޔަމް ވަސީމާ ޅ. ހިންނަވަރު ނިޝާން\n3.\tޑޮކްޓަރ ފަޟީލާ ވަޙީދު ނ.ކެނދިކުޅުދޫ ކުއްޅަވައްގެ\nމަތީ ތަޢުލީމާއި ތަމްރީނުގެ ކޯހަކުން އެންމެމަތީ ވަނަ ހޯއްދެވި 20 ބޭފުޅުންނަކީ:\n1.\tއަލްއުސްތާޛު މުޙައްމަދު ރިޟާ ހ. އުމަރުފަރު\n2.\tއަލްފާޟިލާ ޙާރިޘަތު މުޙައްމަދު ސ. ހިތަދޫ ރަންފަސް\n3.\tއަލްފާޟިލް އަޙްމަދު ޢާޞިމް ހ. މަލާގާ\n4.\tއަލްފާޟިލް އިބްރާހީމް އަންވަރު އއ. ރަސްދޫ ބްލޫމީޑް\n5.\tއަލްފާޟިލާ ޢާޠިފާ ޒަކަރިއްޔާ ހއ. މާރަންދޫ ނޫރަލީގެ\nޕޯސްޓް ގްރޖުއޭޓް ޑިޕްލޮމާ:\n6.\tއަލްފާޟިލާ ދިޔާނާ ޢަބްދުﷲ ދ. ހުޅުދެލި ރަންކޮކާގެ\n7.\tއަލްފާޟިލާ ޢާއިޝަތު ޒިދުމާ ރ. ވާދޫ އުދަރެސް\n8.\tއަލްފާޟިލް އަޙްމަދު މިފުޒާލް އއ. އުކުޅަސް ހީނާމާގެ\n9.\tއަލްފާޟިލާ ޚަދީޖާ ލީޒާ ހއ. ކެލާ ނިވާދަށުގެ\n10.\tއަލްފާޟިލާ ހަނާ މުޙައްމަދު ސަޢީދު ބ.މާޅޮސް ހަވޭލި\n11.\tއަލްފާޟިލާ ޝާހިދާ ޢަބްދުލްޣަފޫރު ބ. އޭދަފުށި ފުނަދޫގެ\n12.\tއަލްއުސްތާޛާ ޢާއިޝަތު ރުހްޝާ ނަޝީދު މ. ކަޅި މާލެ\n13.\tއަލްފާޟިލް އަޙްމަދު ޒަކަރިއްޔާ ހދ.ކުޅުދުއްފުށި ހިތިގަސްދޮށުގެ\n14.\tއަލްފާޟިލް އަޙްމަދު ނަޝްވާން ޢަބްދުލްމަތީން ގ.ޗަމަން މާލެ\n15.\tއަލްފާޟިލް އަޙްމަދު ރާމިޙު އއ. އުކުޅަސް ގުލޭނޫރަންމާގެ\n16.\tއަލްފާޟިލާ ފާޠިމަތު އަމްނާ ޢަޒީޒް ލ. މާވަށް މާޒީ\n17.\tއަލްފާޟިލާ ޚަދީޖާ އަޙްމަދު ޏ. ފުވައްމުލައް ފުނާޑު ލަގްޒަރީވިލާ\n18.\tއަލްފާޟިލް ޙަސަން ނަޞީޙު ބ. އޭދަފުށި ރޯޝަނީގެ\n19.\tއަލްފާޟިލާ ޝާޢިރާ އަޙްމަދު ހދ. ކުޅުދުއްފުށި ހޭޅި\n20.\tއަލްފާޟިލާ ޢާއިޝަތު ޢަޒުމާ ބ. އޭދަފުށި އަތިރީގެ\nބައިނަލްއަޤްވާމީ މަޢުރަޒަކުން ނުވަތަ މުބާރާތަކުން ނުވަތަ މިނޫންވެސް ބައިނަލްއަޤްވާމީ މިންކުރުމަކުން އެންމެމަތީ ވަނަ ނުވަތަ ޝަރަފު ހޯދައިގެން، ރައީސުލްޖުމްހޫރިއްޔާ ދެއްވާ މެޑެލް ހާސިލުކުރެއްވި ޖަމުޢިއްޔާއަކީ:\nރާއްޖޭގެ ޞިއްޙީ ދާއިރާއަށް ކޮށްދެއްވާފައިވާ ޚިދުމަތްތަކުގެ އަގު ވަޒަންކުރެއްވުމުގެ ގޮތުން ރައީސުލްޖުމްހޫރިއްޔާ ދެއްވާ ޚާއްޞަ އިނާމު ލިބިވަޑައިގަތް ބޭފުޅަކީ:\n•\tޑޮކްޓަރ އިމްތިޔާޒް މުޙްސިން (އިންޑިއާ)\nމިރޭގެ ޖަލްސާގައި، ކީރިތި ޤުރްއާން ހިތުދަސްކުރައްވައިގެން، ރައީސުލްޖުމްހޫރިއްޔާގެ މެޑެލް ހާސިލުކުރެއްވި ޙާފިޡުންނަށާއި، 2016 ވަނަ އަހަރު ބޭއްވި ސާނަވީ އިމްތިޙާނުން އެކި މާއްދާތަކުން މުޅި ދުނިޔެއިން 1 ވަނަ ހޯދައިގެން ރައީސުލްޖުމްހޫރިއްޔާގެ މެޑެލް ހާސިލުކުރި ދަރިވަރުންނަށާއި، 2017 ވަނަ އަހަރު ބޭއްވި މަތީ ސާނަވީ އިމްތިޙާނުން މުޅި ދުނިޔެއިން އެކި މާއްދާތަކުން 1 ވަނަ ހޯދައިގެން ރައީސުލްޖުމްހޫރިއްޔާގެ މެޑެލް ހާސިލުކުރި ދަރިވަރުންނަށް ދެއްވާ މެޑެލްވެސް ދެއްވިއެވެ. މީގެއިތުރުން، ޕްރެޒިޑެންޓް ސްކައުޓް ބެޖް ހާސިލުކުރި ސްކައުޓުންނަށާއި، ޕްރެޒިޑެންޓް ގައިޑް ބެޖް ހާސިލުކުރި ގައިޑަށް އެ ޝަރަފު ދެއްވުން ވެސް އޮތެވެ.\n1.\tއަލްޙާފިޡު އަޙްމަދު ޒާހިރު ސ. ހިތަދޫ ކުރުކުރުމާގެ\n2.\tއަލްޙާފިޡު އަޙްމަދު ނަބީޙް\tލ. މާވަށު މާބަގީޗާގެ\n3.\tއަލްޙާފިޡު ނާދިޙު ޢަބްދުލްޙަމީދު ނ. މާފަރު ނާދީ\n4.\tއަލްޙާފިޡާ ޝަރީފާ މުޙައްމަދުދީދީ ސ. މީދޫ އަރިވަރު\n5.\tއަލްޙާފިޡާ ފާޠިމަތު މައިސަން ސަޢީދު\tސ. ފޭދޫ ޑިއަރ ރެސްޓް\n6.\tއަލްޙާފިޡު އަޙްމަދު އަޙްސަން ލ. ގަމު ފިނިރޯޅި\n7.\tއަލްޙާފިޡު މުޙައްމަދު މުޞްޠަފާ\tބ. އޭދަފުށި ޖަންބުމާގެއާގެ\n2016 ވަނަ އަހަރު ބޭއްވި ސާނަވީ އިމްތިޙާނުން އެކި މާއްދާތަކުން މުޅި ދުނިޔެއިން 1 ވަނަ ހޯދައިގެން ރައީސުލްޖުމްހޫރިއްޔާގެ މެޑެލް ހާސިލުކުރި ދަރިވަރުންނަކީ:\n1.\tޢީޝާ ޢާދިލް ނަސީމް ހ. ކަސީރާގެ – އިންގްލިޝް އޭޒް އަ ސެކަންޑް ލޭންގްއޭޖް (އަމީނިއްޔާ ސްކޫލް)\n2.\tފާޠިމަތު ޝާދިން އަބްދުﷲ – މެތަމެޓިކްސް (ވ. އަތޮޅު ތަޢުލީމީ މަރުކަޒު)\n3.\tޚަދީޖާ ޙައިޝާ ޝަރީފް ޅ. ހިންނަވަރު ހިކަރި – ޓްރެވަލް އެންޑް ޓޫރިޒަމް (އަމީނިއްޔާ ސްކޫލް)\n4.\tއާމިނަތު ރިސާލާ ފ. ބިލެތްދޫ އޯކިޑްމާގެ– އިންގްލިޝް އޭޒް އަ ސެކަންޑް ލޭންގްއޭޖް (ފ. ބިލެތްދޫ ސްކޫލް)\n5.\tމުޙައްމަދު އަޛްހާން ފަވާޒް ޝަރީފް މއ. ޝިފްމަން– އިންގްލިޝް އޭޒް އަ ސެކަންޑް ލޭންގްވޭޖް (ދަރުމަވަންތަ ސްކޫލް)\n6.\tރާއިޝް ޢަލީ ރަޝީދު ނ. ހޮޅުދޫ އާރާމުގެ– ޕްރިންސިޕަލް އޮފް އެކައުންޓްސް (މަޖީދިއްޔާ ސްކޫލް)\n2017 ވަނަ އަހަރު ބޭއްވި މަތީ ސާނަވީ އިމްތިޙާނުން މުޅި ދުނިޔެއިން އެކި މާއްދާތަކުން 1 ވަނަ ހޯދައިގެން ރައީސުލްޖުމްހޫރިއްޔާގެ މެޑެލް ހާސިލުކުރި ދަރިވަރުންނަކީ:\n1.\tޢާއިޝަތު ޙައުރާ އދ. އޮމަދޫ ހުޅަގުގެ– އެކައުންޓިންގ (ސެންޓަރ ފޮރ ހަޔަރ ސެކަންޑްރީ އެޑިޔުކޭޝަން\n2.\tޢާއިޝަތު މަލްޙާ\tރ. ރަސްގެތީމު ރަސްވެލި – އެކައުންޓިންގ (ސެންޓަރ ފޮރ ހަޔަރ ސެކަންޑްރީ އެޑިޔުކޭޝަން)\n3.\tލޫޠު އިސްމާޢީލް ޝަފީޤު ގ. ތުނަ – އެކައުންޓިންގ (ސެންޓަރ ފޮރ ހަޔަރ ސެކަންޑްރީ އެޑިޔުކޭޝަން)\n4.\tމަރްޔަމް މަލްސާ ލިޝާމް މ. ކައިރުގެ – އެކައުންޓިންގ (ސެންޓަރ ފޮރ ހަޔަރ ސެކަންޑްރީ އެޑިޔުކޭޝަން)\n5.\tޢާއިޝަތު އަޝްނާ ލަޠީފް ސ. ހިތަދޫ ޑިލައިޓް – ބިޒްނަސް ސްޓަޑީޒް (ސެންޓަރ ފޮރ ހަޔަރ ސެކަންޑްރީ އެޑިޔުކޭޝަން)\n6.\tޢަލީ މުހްތަދީ ނ. ހޮޅުދޫ ފިޔަވަހި– އެކައުންޓިންގ (ނ. ހޮޅުދޫ މޭނާ ސްކޫލް)\nޕްރެޒިޑެންޓް ސްކައުޓް ބެޖް ހާސިލުކުރި ދަރިވަރުންނަކީ:\n1.\tމުޙައްމަދު އިޢުޖާޒް ޔަޒީދު\tހުޅުމާލެ ދޮޅަސް\n2.\tޢަބްދުﷲ ޔާފިޡް ނ. ވެލިދޫ ކޯދު\nޕްރެޒިޑެންޓް ގައިޑް ބެޖް ހާސިލުކުރި ދަރިވަރަކީ:\n1.\tމަރްޔަމް އިޝާ އަޙްމަދު މއ. ފައިންޝޭޑް\nމިރޭ ރައީސުލްޖުމްހޫރިއްޔާ ދެއްކެވި ވާހަކަފުޅުގައި، ޚާއްޞަ އިނާމު ލިބިވަޑައިގެންނެވި ހުރިހާ ބޭފުޅުންނަށް ތަހުނިޔާ ވިދާޅުވިއެވެ.\nމި ރަސްމިއްޔާތުގައި، ޖުމްހޫރީ 50 ގެ ލޯގޯ އާއި ލަވަ ރައީސުލްޖުމްހޫރިއްޔާ އިފްތިތާހު ކޮށްދެއްވިއެވެ.


BREAKING | Covid-19: Russia In Ithuru 521, Poland In 444 Meehaku Maruvejje - Vaguthu\nދުނިޔޭގެ ގިނަ ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮވިޑް-19 ޖެހިގެން ރަޝިއާއިން އިތުރު 521 މީހަކު މަރުވެ، ޕޮލޭންޑުން އިތުރު 444 މީހަކު މަރުވެއްޖެއެވެ.\nރަޝިއާއަކީ ދުނިޔެއިން ހަތަރު ވަނައަށް އެންމެ ގިނަ މީހުން މި ބައްޔަށް ފައްސިވެފައިވާ ގައުމެވެ. އަދި ޕޮލޭންޑަކީ 14 ވަނަ އަށް އެންމެ ގިނަ މީހުން މި ބައްޔަށް ފައްސިވެފައިވާ ގައުމެވެ.\nރަޝިއާއިން އިތުރު 521 މީހަކު މަރުވެ އެގައުމުން މި ބަލީގައި މަރުވި މީހުންގެ ޖުމްލަ އަދަދު ވަނީ 75,205 އަށް އަރާފައެވެ. އެގައުމުން އެންމެ ގިނަ ބަޔަކު އެއް ދުވަސްތެރޭ މަރުވެފައިވާ ކަމަށް ރިކޯޑް ކުރެވިފައިވަނީ މިދިޔަ ޑިސެމްބަރު މަހުގެ 24 ވަނަ ދުވަހުއެވެ. އެދުވަހު އެގައުމުން 635 މީހަކު ވަނީ ބަލި ޖެހިގެން މަރުވެފައެވެ.\nޕޮލޭންޑަށް ބަލާއިރު، އެގައުމުން މިހާތަނަށް ކޮވިޑް-19 ޖެހިގެން 38,344 މީހަކު ވަނީ މަރުވެފައެވެ. އެންމެ ގިނަ ބަޔަކު އެގައުމުން އެއް ދުވަސްތެރޭ މަރުވެފައިވަނީ ނޮވެމްބަރު މަހުގެ 25 ވަނަ ދުވަހުއެވެ. އެދުވަހު އެގައުމުން 674 މީހަކު ވަނީ މަރުވެފައެވެ.\nރަޝިއާއިން އިތުރު 16,714 މީހަކު މި ބައްޔަށް ފައްސިވެ، ޖުމްލަ ފައްސިވި މީހުންގެ އަދަދު ވަނީ 3,917,918 އަށް އަރާފައެވެ. އަދި ޕޮލޭންޑުން އިތުރު 6,496 މީހަކު ފައްސިވެ، ޖުމްލަ އަދަދު ވަނީ 1,533,511 އަރާފައެވެ.\nރަޝިއާއިން މި ބަލި ޖެހިގެން 452,800 މީހަކަށް ފަރުވާ ދެމުން އަންނައިރު، އެގައުމުން ބަލި ޖެހިގެން ރަނގަޅުވެފައިވަނީ 3,389,913 މީހެކެވެ. ޕޮލޭންޑުން މި ބަލި ޖެހިގެން 207,004 މީހަކަށް ފަރުވާ ދެމުން އަންނައިރު، 1,288,163 މީހަކު ވަނީ ބަލި ޖެހިގެން ރަނގަޅުވެފައެވެ.


Bml ah Chief Internal Auditor eh hama jahsaifi\nބީއެމްއެލް އަށް ޗީފް އިންޓާނަލް އޮޑިޓަރެއް ހަމަޖައްސައިފި\nބީއެމްއެލްގެ ޗީފް އިންޓާނަލް އޮޑިޓަރުގެ މަގާމަށް އައްޔަން ކުރެއްވި ބިޝްވަޖިތު މަޒުމްދާރު: މި ދާއިރާގައި 35 އަހަރުގެ ތަޖުރިބާހުރި ބޭފުޅެއް -- ފޮޓޯ: ބީއެމްއެލް\nގައުމީ ބޭންކް، ބޭންކް އޮފް މޯލްޑިވްސްގެ ޗީފް އިންޓާނަލް އޮޑިޑަރުގެ މަގާމަށް މރ. ބިޝްވަޖިތު މަޒުމްދާރު ހަމަޖައްސައިފި އެވެ.\nބީއެމްއެލް އިން ބުނީ އިންޓާނަލް އޮޑިޓަރުގެ ވެރިޔާގެ މަގާމަށް ހަމަޖެއްސި ބިޝްވަޖިތު އަކީ އިންޓަރނަލް އޮޑިޓިން، ބިޒްނަސް އޮޕަރޭޝަންސް އަދި ސްޓްރެޓެޖިކް ޕްލޭނިންގެ ދާއިރާ އިން 35 އަހަރަށްވުރެ ގިނަދުވަހުގެ ތަޖުރިބާ ހޯއްދަވާފައިވާ ބޭފުޅެކެވެ.\nއޭނާގެ ޕްރޮފެޝަނަލް ކެރިއަރުގައި ގިނަ ބޭންކުތަކެއްގައި ޗީފް އޮޓިޑް މަގާމުތަކުގައި މަސައްކަތް ކުރައްވާފައިވެ އެވެ. މީގެ ތެރޭގައި އަފްޣާނިސްތާން އިންޓަރނޭޝަނަލް ބޭންކާއި ސްޓޭޓް ބޭންކް އޮފް މޮރިޝަސް އަދި އައިއެންޖީ ބޭންކް ލިމިޑެޑާއި ބެންގަލޯ ހިމެނެ އެވެ. މީގެ އިތުރުން ސެންޓްރަލް ބޭންކް އޮފް އޮމާންގެ ޗީފް އިންޓާނަލް އޮޑިޓަރުގެ މަގާމު ވެސް ބިޝްވަޖިތު ވަނީ އަދާކުރައްވާފަ އެވެ.\nބީއެމްއެލްއާ ގުޅިވަޑައިގެންނެވުމުގެ ކުރިން އޭނާ ހުންނެވީ ކާބުލްގެ ޣާޒަންފަރު ބޭންކުގެ ޗީފް އިންޓާނަލް އޮޑިޓަރުގެ މަގާމުގަ އެވެ.\nމި މަގާމަށް ބިޝްވަޖިތު އައްޔަންކުރެއްވުމާ ގުޅޭ ގޮތުން ވާހަކަދައްކަވަމުން ބީއެމްއެލްގެ ސީއީއޯ އަދި މެނޭޖިން ޑައިރެކްޓަރ ޓިމް ސޯޔަ ވިދާޅުވީ އިންޓާނަލް އޮޑިޓިންގެ ދާއިރާގެ އިތުރުން ކޯޕަރޭޓް ގަވަނަންސް، ރިސްކް މެނޭޖްމަންޓް އަދި ކޮންޕްލައަންސްގެ ދާއިރާގައި 20 އަހަރަށް ވުރެ ގިނަ ދުވަހުގެ ތަޖުރިބާ ބިޝްވަޖިތު ވަނީ ހޯއްދަވާފައިވާ ކަމަށާ ބޭންކުގެ ލީޑާޝިޕް ޓީމާއި ބިޝްވަޖިތު ގުޅިވަޑައިގަތުމާ ގުޅިގެން އޭނާ އަށް މަރުހަބާ ދަންނަވާ ކަމަށެވެ\nބިޝްވަޖިތު އަކީ އައިއައިއޭ ޔޫއެސްއޭ އިން ސަޓިފައިޑް ޗީފް އިންޓަރނަލް އޮޑިޓަރ (ސީއައިއޭ) އަދި އިންޑިއާގެ ނިއުދިއްލީ ގެ އައިސީއޭއައި އިން ޗާރޓާޑް އެކައުންޓިން (އޭސީއޭ) ފުރިހަމަ ކޮށްފައިވާ ބޭފުޅެކެވެ. އޭނާ ވަނީ ކަލްކަތާ ޔުނިވާސިޓީ އިން އެލްއެލްބީ ހޯއްދަވާފަ އެވެ. އަދި ޔޫއެސްއޭ އިން ސާޓިފައިޑް އިންފޯމޭޝަން ސިސްޓަމްސް އޮޑިޓަރ (ސީއައިއެސްއޭ) އަދި ސާޓިފައިޑް ފްރޯޑް އެގްޒަރމިނަރާ (ސީއެފްއީ) ފަދަ ގުޅުންހުރި ޕްރޮފެޝަނަލް ސެޓްފިކެޓްތައް ވެސް ވަނީ ހޯއްދަވާފަ އެވެ.


Billoori pallet ge dhashuvi meehaa ge kashithakah vanee gellun vefai | Mihaaru\nބިއްލޫރި ޕެލެޓްގެ ދަށުވި މީހާގެ ކަށިތަކަށް ގެއްލުންވެފައި؛ މިހާރު އޮތީ ވޯޑުގައި\nބިއްލޫރި ޕެލެޓު ވެއްޓި ޒަޚަމްވި މީހާގެ ލޭ ކޮންޓެއިނަރު ތެރޭގައި.\n08 ޖެނުއަރީ 2021 - 09:25\nމާލޭ ވިޔަފާރި ބަނދަރަށް ބާލާފައި ހުރި ކޮންޓެއިނާއެއްގެ ތެރެއަށް ވަދެ އުޅެނިކޮށް އޭގެ ތެރޭގައި ހުރި ބިއްލޫރި ޕެލެޓެއް ވެއްޓި ތާށިވީމީހާގެ ހަށިގަނޑުގައި ފްރެކްޗާތައް ގިނަ ކަމަށާއި އިމަޖެންސީ ރޫމުގައި ފަރުވާ ދިނުމަށް ފަހު ވޯޑަށް ބަދަލުކޮށް ފަރުވާ ދެމުން އަންނަ ކަމަށް ހޮސްޕިޓަލުން ބުނެފި އެވެ.\nޑޮކްޓަރުންނާ ހަވާލާ ދެއްވައި، އައިޖީއެމްއެޗްގެ މީޑިއާ އޮފިޝަލް ހައްވާ އަފީފާ ވިދާޅުވީ ބިއްލޫރި ޕެލެޓްގެ ދަށުވިމީހާގެ ގިނަ ފްރެކްޗާތަކެއް އެބަހުރި ކަމަށެވެ. އަނިޔާވި މީހާގެ ހާލަތާ ބެހޭ ގޮތުން ސުވާލު ކުރުމުން ވަކި އެއްޗެއް ވިދާޅެއް ނުވެ އެވެ.\n"އީއެންޓީ ވޯޑުގައި މިހާރު ފަރުވާ ދެމުން އަންނަނީ، ގިނަ ފްރެކްޗާތަކެއް ހުރި ކަމަށް [ޑޮކްޓަރުން]ވިދާޅުވީ،" އޮފިޝަލް ވިދާޅުވި އެވެ.\nރޭ ހިނގި ނުރައްކާތެރި މި އެކްސިޑެންޓްގައި ޒަަހަމްވި ދެ ވަނަ މީހާ އަށް އައިޖީއެމްއެޗްގެ އީއާރުގައި ފަރުވާދިނުމަށް ފަހު މިހާރު ވަނީ ދޫކޮށްލައިފަ އެވެ.\nބިއްލޫރި ޕެލެޓް ވެއްޓި، މީހަކު އޭގެ ދަށުގައި ތާށިވި ހާދިސާގެ މަންޒަރު ދުށް މީހަކު "މިހާރު" އަށް ކިޔައިދިން ގޮތުގައި ބިއްލޫރިތަކުގެ ދިގުމިނުގައި ފަސްވަރަކަށް ފޫޓު ހުންނާނެ އެވެ.\n"ޕެލެޓުގެ ދަށުގައި އޮތް މީހާ އޮތީ ވަރަށް ބޮޑަށް ޒަހަމްވެފައި،" ސިފައިންގެ މަސައްކަތުން އޭނާ އޭގެ ދަށުން ނެރުމުގެ ކުރިން ވާހަކަ ދެއްކި މީހަކު ބުންޏެވެ.\nUpdate: MPL accident: Thaashivi meehaa salaamaiykohgen hospitalah gengosfi\nއެމްއެންޑީއެފުން މީޑިއާތަކަށް ދިން މައުލޫމާތުތަކަށް ބަލާއިރު، ކޮންޓެއިނަރު ތެރޭގައި ތާށިވި މީހާ ނެގީ، ބޭރުން ކޮންޓޭނަރު ކަފާލައިގެންނެވެ.\nލިބިފައިވާ ފޮޓޯތަކުން ފެންނަ ގޮތުގައި، ކޮންޓެއިނާ ތެރޭ ތާށިވި މީހާ އޮތީ ބިއްލޫރި ޕެލެޓާއި ކޮންޓެއިނާގެ ބިތަކާ ދޭތެރޭ ވަރަށް ބޮޑަށް ފިތިފަ އެވެ. އޭނާގެ މޭކަށިގަނޑާ ހިސާބުން ފިތިފައި އޮތް އިރު ޕެލެޓް މަތިން އަތް އަޅުވާލެވިފައި އޮތީ ޒަހަމްތަކާ އެކުގައި ކަމަށް ބެލެވެ އެވެ. އޭނާގެ ގައިން ފޭބި ލޭ ވެސް އެތަނުގައި ހުއްޓެވެ.\nމާލޭގެ ވިޔަފާރި ބަނދަރުގައި ދޭތެރެ ދޭތެރެއިން ނުރައްކާތެރި އެކްސިޑެންޓްތައް ހިނގަ އެވެ. އެންމެ ފަހުން ބޮޑު ހާދިސާއެއް ހިނގީ ސެޕްޓެމްބަރު 2017 ގަ އެވެ. ބޯޓަކަށް ކޮންޓެއިނަރުތަކެއް އަރުވަން އުޅެނިކޮށް ކޮންޓެއިނަރެއްގައި ފައި ތާށިވުމުން، އެމްޕީއެލްގެ މުވައްޒަފެއްގެ ކަނާތު ފައި ބުރިކޮށްލަން ޖެހުނެވެ. އޭނާގެ އެ އޮޕަރޭޝަން ކުރީ، އިތުރު ފަރުވާއަށް އިންޑިއާއަށް ފޮނުވުމުން، ޓްރިވެންޑްރަމްގެ ކިމްސް ހޮސްޕިޓަލްގަ އެވެ.\nއެކްސިޑެންޓް މާލެ އައިޖީއެމްއެޗު އެމްޕީއެލް މާލޭ ވިޔަފާރި ބަނދަރު\n8 ކޮމެންޓް, 62 ރިއެކްޝަންސް\nމިފަދަކަންކަން ހިނގަނީ އެމްޕީއެލްގެ ޒިންމާދަރުކަންކުޑަކަމުން ކަމަށް އެކަށީގެންވާ އާލާތްނުހޯދުމާއި، ރަނގަޅަށް ސްޕަރވައިސްކޮށް ނުބެލެހެއްޓުން އަބަދުވެސް އެމްޕީއެލްކުރާކަމަކީ ސިޔާސީ މީހުންނަށް ވަޒީފާ ދެވޭތޯބެލުން އެނޫންކަންކަމަށް ދޭ އެއްވެސް ސަމާލުކަމެއްނޯވެ އެމްޕީއެލްގެ ޤަވާއިދުތައް ތަންފީޒުކޮށް ފިޔަވަޅުއަޅަމުންދާނަމަ މިފަދަ ކަންކަން ހިގުން މަދުވީސް\nރާއްޖޭގައި ގިނަ އެކްސޑެންޓްތައް ހިގަނީ މަސއްކަތުގެދާއިރާގައި އެކަމަށް އެކަށޭނެ ތަމްރީނު ލިބިފައި ތިބި ގާބިލް މީހުން ނެތުމާއި އަދިމަސައްކަތް ކުރާމީހުންގެ ރައްކާތެރިކަމަށް "ގާނޫނެއް" ހެދިފައި ނެތުމުން. ވިޔަފާރިވެރިންނާއި ތަނެއް ދޮރެއް ދޮރާއްޓެއް ނުދަންނަ ސިޔާސީ މީހުން ތަންތަނުގައި އިސްކޮށް ތިބެގެން "އޮކިއުޕޭޝަނަލް ހެލްތް އެންޑް ސޭފްޓީ" ގާނޫނެއް ހަދާ އިމްޕްލިމެންޓް ކުރުމަކީ ސަރުކާރަށް ފަސޭހަކަމެއްނޫން. ޑރ ބަނާނާ\nވަކިވަރަކައް ތަމްރީނު ލިބިފަތިބޭމީހުން ނޫނީ ތިފަދަ ކޮންޓޭނާ ކަނޑާ މުދާ ނެރެން ވަދެގެންނުވާނެ އެއީ ފަރުވާ ކުޑަކުރަން ހެޔޮވާ ވަރު ކަންކަމެއްނޫން އަބަދުވެސް ބަލަންޖެހޭނީ ރައްކާތެރިކަމައް ފައިސާލިބޭނީ މީހާސަލާމަތުން ހުރެގެން އުމުރުދުވަހު ނުކުޅެދޭހާލު އޮންނަންޖެހުމަކީ ވަރައްބޮޑު ގެއްލުމެއް މުޅިއާއިލާޔައް ހިތާމަޔާ އުނދަގޫ ވާނެކަމެއް ވީމާ ވެރިންޖެހޭ މަސަތްކަތުމީހާގެ ރައްކާތެރިކަން ކަށަވަރުކުރަން\nހަބީބު ކަލޭ ބޭކާރު ވާހަކަ ނުދައްކާ އެމްޕީއެލްގެ ވެރިން ކައިރީ ބުނެބަލަ ބިއްލޫރިކެރެޓް އުފުލަން ބޭރުގައުމުތަކުގަ ހުންނަ ކަހަލަ ވެހިކަލެއް ގެންނަން. ރާއްޖޭގަ މިކަން އެކުރަނީ ސަވާޖީއެއް ޖަހާފަ ފޯރކްލިފްޓުން ބިއްލޫރި ކެރެޓް ދަމާ ކޫއްތާފަ ނެރެނީ. މިއީ ސީދާ އެމްޕީއެލް އިން ވެހިކަލް ނެތުމުގެ ހިތި ނަތީޖާ\nމިކަމާ ގުޅޭ2ޚަބަރު ކިޔާ ނިމުނުއިރުވެސް އެއީ ދިވެހިންތޯ ބިދޭސިންތޯ ނޭނގުނު. އާއްމުކޮށް މިކަހަލަ މަސައްކަތްކުރަނީ ބިދޭސީންކަމަށްވީމަ އެހެން ކަމަށް ބެލެވެނީ.\nމީ ރިސްކް އެލެވަންސް ޙައްޤު ބައެއް،\nރިސްކް އެލަވަންސް ދެވޭނީ އެމް ޕީ އެލް މުއައްޒިފުން ތިމަސައްކަތް ކުރާނަމަތާ. ތަންދޮރުބަލާފަ ކޮމެންޓެއްކޮށްލަބަލަ\nފަރުވާ ކުޑައީ ނުރައްކާތެރި ހާދިސާއެއް ހިނގާނީ ބުނެފަކާނުން. އަނިޔާ ލިބުނު މީހުނަށް އަވަސް ޝިފާއަކަށް އެދެން.


އެކި ޤައުމުތަކަށް ޢަރަފާތްދުވަސް ތަފާތުވެދާނެތަ؟ – DhiSalafiyyah\nއެކި ޤައުމުތަކަށް ޢަރަފާތްދުވަސް ތަފާތުވެދާނެތަ؟\n31/08/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްދިސަލަފިއްޔާ\nހަނދު ބެލުމުގެ ސަބަބުން ރަމަޟާން މަސް ފެށުމާއި ނިންމުމުގައި އެކި ޤައުމުތައް ތަފާތުވާ ފަދައިން، ޙައްޖުމަސް ފެށުމުގައިވެސް އެކި ޤައުމުތަކުގައި ހަނދުބަލައިފިނަމަ ޢަރަފާތް ދުވަސް އެކި ޤައުމުތަކަށް ތަފާތުވުމަކީ އެކަށީގެންވާކަމެކެވެ. އެހެންކަމުން މިކަމުގެ ޝަރުޢީ ޙުކުމް ޢިލްމުވެރިން ބަޔާންކުރައްވާފައިވެއެވެ. މިއަދު ޒަމާނީ ވަސީލަތްތައް އަޅުގަނޑުމެންނަށް ފަހިވެފައިވުމުން މައްކާއަށް ހަނދުފެނިއްޖެތޯ ނުވަތަ ނޫންތޯ ވަރަށް ފަސޭޙަކަމާއެކު ކަށަވަރުކުރެވެއެވެ. ނަމަވެސް މީގެ އެތައް ސަތޭކަ އަހަރެއްކުރިން ފެށީގެން ޝަރުޢީ ދަލީލުތަކުގެ އަލީގައި މިކަމުގެ ޙުކުމް ޢިލްމުވެރިންވަނީ ބަޔާންކޮށްދެއްވާފައެވެ.\nކުރައިބުގެ އަރިހުން ރިވާވެގެންވެއެވެ. އުންމުލް ފަޟްލު ބިންތުލް ޙާރިޘު އެކަލޭގެފާނު ޝާމުކަރައަށް، މުޢާވިޔާގެ އަރިހަށް ފޮނުއްވިއެވެ. (ކުރައިބު) ވިދާޅުވިއެވެ. ތިމަންކަލޭގެފާނު ޝާމުކަރައަށް ހިނގައްޖައީމެވެ. ފަހެ، އެތަނުގައި ތިމަންކަލޭގެފާނު އެކަމަނާ އެދިލެއްވިކަންތައް ކުރެއްވީމެވެ. ތިމަންކަލޭގެފާނު ޝާމުގައި ހުންނަވަނިކޮށް ރަމަޟާންމަހުގެ ހަނދު އެތަނަށް ޘާބިތުވެއްޖެއެވެ. ފަހެ، ހުކުރު ވިލޭރޭ ތިމަންކަލޭގެފާނަށްވެސް ހަނދު ފެނިވަޑައިގަތެވެ.\nދެން އެއަށްފަހު، އެމަހުގެ ފަހުކޮޅު ތިމަންކަލޭގެފާނު މަދީނާއަށް ހިނގައްޖައީމެވެ. އެތަނުގައި ވަނިކޮށް ޢަބްދުﷲ ބުން ޢައްބާސް رضي الله عنهما ތިމަންކަލޭގެފާނާ ސުވާލު ދަންނަވަމުން، ވާހަކަފުޅުގެ ތެރެއިން (ޝާމަށް) ހަނދު ފެނުނީ ކޮން އިރަކުތޯ ސުވާލުކުރެއްވިއެވެ.\nފަހެ، ތިމަންކަލޭގެފާނު ދެންނެވީމެވެ. “ހުކުރު ވިލޭރެއެވެ.”\nފަހެ، އިބްނު ޢައްބާސް ދެންނެވިއެވެ. “ކަލޭގެފާނުވެސް ދެކިވަޑައިގަތީމުތޯއެވެ.”\nތިމަންކަލޭގެފާނު ދެންނެވީމެވެ. “އާދޭހެވެ. އަދި މީސްތަކުންވެސް ހަނދުފެނުމުން ރޯދަހިފިއެވެ. މުޢާވިޔާވެސް ރޯދަހިއްޕެވިއެވެ.” ދެން އިބްނު ޢައްބާސް ވިދާޅުވިއެވެ. “ނަމަވެސް ތިމަން ބޭކަލުންނަށް ހަނދުފެނުނީ ހޮނިހިރު ވިލޭރެއެވެ. ފަހެ، ތިރީސް ދުވަސް ވަންދެން ނުވަތަ ހަނދު ފެނިއްޖައުމަށް ދާންދެން ތިމަން ބޭކަލުން ރޯދަ ހިއްޕަވާ ހުށީމެވެ.”\nތިމަންކަލޭގެފާނު ދެންނެވީމެވެ. “ފަހެ، މުޢާވިޔާއަށް ހަނދުފެނިވަޑައިގެން، އެކަލޭގެފާނު ރޯދަހިއްޕަވަން ފެއްޓެވި ފެއްޓެވުމަށް ރިޢާޔަތް ނުކުރައްވާނަމުތޯއެވެ؟”\nފަހެ، އިބްނު ޢައްބާސް ވިދާޅުވިއެވެ. “ނުކުރައްވާނަމެވެ. ﷲގެ ރަސޫލާ ﷺ ތިމަންބޭކަލުންނަށް އަމުރުކުރައްވާފައިވަނީ މިފަދައިންނެވެ.” [رواه مسلم]\nމިއަޘަރުން ގިނަ ކަންތައްތަކަށް ދަލާލަތުކުރެއެވެ.\nއެދުވަސްވަރުގައި މުސްލިމުންވަނީ އެއް ދައުލަތެއްގެ ގޮތުގައެވެ. އަދި އޭރުގެ ޚަލީފާއަކީ މުޢާވިޔާއެވެ. އަދި އިބްނު ޢައްބާސްއަކީ އެކަލޭގެފާނުގެ ޚިލާފަތަށް އިޤުރާރުވެވަޑައިގެން ބޭކަލެކެވެ. ނަމަވެސް ހަނދު ޘާބިތުކުރުމުގައި އެކި ހިސާބުތައް ތަފާތުނުވާނަމަ އެބޭކަލުން އެކަމުގައި ތަފާތު ގޮތްތައް ޚިޔާރު ނުކުރެއްވީހެވެ.\nމި އަޘަރުގައި ކުރައިބު ޚަބަރުދެއްވާފައި އެވަނީ އެކަލޭގެފާނަށާއި އަދި ޝާމުގެ މީސްތަކުންނަށް ހަނދުފެނުނުކަމުގައެވެ. އަދި އެބޭކަލުން ރޯދަ ހިއްޕެވިކަމުގައެވެ. ކުރައިބަކީ ގަދަރުވެރި ތާބިޢީ ބޭކަލެކެވެ. ނަމަވެސް އެބޭކަލުންނަށް ހަނދުފެނުމަކުން އެކަމުގެ މައްޗަށް (މަދީނާގައި ހަނދު ޘާބިތުކުރުމުގައި) ބުރަވެވަޑައިނުގަންނަވައެވެ.\nމިއަޘަރުގައި އިބްނު ޢައްބާސް ވިދާޅުވެފައިވަނީ “ﷲގެ ރަސޫލާ ﷺ ތިމަންބޭކަލުންނަށް އަމުރުކުރައްވާފައިވަނީ މިފަދައިންނެވެ.” އެކަލޭގެފާނު އެވަނީ މިފަދައިން ޢަމަލުކުރުން ނަބިއްޔާ ﷺ އަށް ނިސްބަތްކުރައްވާފައެވެ. އިބްނު ޢައްބާސްއަކީ ލަފްޒުތަކުން ދަލާލަތުކުރާ މާނަތައް ރަނގަޅަށް އެނގިވަޑައިގަންނަވާ ބޭކަލެކެވެ. އަދި ނަބިއްޔާ ﷺ ނައްޞަކުން ނުވަތަ އިޝާރާތަކުންވެސް ބަޔާންކުރައްވާފައި ނުވާ އެއްޗެއް، އެކަލޭގެފާނަށް ނިސްބަތްކުރުމުގެ ނުރައްކާތެރިން އެކަލޭގެފާނަށް ރަނގަޅަށް އެނގިވަޑައިގަންނަވާނެއެވެ.\nއިރު އޮއްސުމުގައި މަދީނާއާއި ޝާމުގެ އަހުލުވެރިންގެ މެދުގައި ބޮޑު ތަފާތެއްވެއެވެ. (މިއީ މިކަމުގައި ތަފާތުވުމުގެ ސަބަބެކެވެ.)\nއެހެންކަމުން ރަމަޟާންމަސް ފެށުމާއި ނިންމުމުގައި އަދި ޢަރަފާތްދުވަސް ކަނޑައެޅުމުގައާއި ޢީދު ދުވަސް ކަނޑައެޅުމުގައި އެކި ހިސާބުތަކުގައި ދިރިއުޅޭ (ހަނދުފެނުމުގައި ތަފާތުތަކެއް ހުންނަ ހިސާބުތަކުގައި އުޅޭ) މީސްތަކުން ތަފާތުވުމަކީ މައްސަލައެއް ނޫނެވެ. އެހެނީ މަސްފެށުމުގައި ބުރަވަނީ ހަނދުފެނުމަށެވެ. ނުވަތަ ތިރީސް ދުވަސް ހަމަވުމަށެވެ. އެހެންކަމުން މައްކާގެ އަހުލުވެރިންނަށާއި ޝާމުކަރަ ނުވަތަ އެހެން ހިސާބުތަކުގައި އުޅޭ މީހުންނަށް ޢަރަފާތު ދުވަހާއި ޢީދުދުވަސް ތަފާތުވެދާނެއެވެ. މިޘާލަކަށް ޤައުމެއްގެ ބަޔަކަށް މައްކާއަށްވުރެ އެއް ދުވަސް ފަހުން ހަނދު ޘާބިތުވުމުން، މައްކާގެ އަހުލުވެރިން ޢީދުކުރަނިކޮށް އެބައިމީހުން ޢަރަފާތު ދުވަހުގެ ރޯދަހިފިކަމަށް ބުނެ ބަދުބަސް ނުބުނާނެއެވެ. އެހެނީ ޢީދު ދުވަހު ރޯދަހިފުން ނަހީކުރެވިފައިވަނީ އެބަޔަކަށް ޢީދުވާދުވަހުގައެވެ.\nނަމަވެސް އެއް ޤައުމެއްގައި ދިރިއުޅޭ، ހަނދުފެނުމުގައި ތަފާތެއް ނުވާ ހިސާބުގައި އުޅޭ ބަޔަކު، ރޯދަމަސް ޘާބިތުކުރުމުގައި އަދި ޢީދުކުރުމުގައި އެބައިމީހުން އެއްބައިވުމަކީ ލާޒިމުކަމެކެވެ. އެބައިމީހުން ރޯދަމަސް ޘާބިތުކުރުމުގައި އަދި އަޟްޙާ ޢީދު ފާހަގަކުރުމުގައިވެސް އެއް ދުވަހެއްގައި އެކަން ކުރަންޖެހެއެވެ. އެއީ ހަނދު ޘާބިތުވުމުން ނުވަތަ ހަނދު ޘާބިތުނުވެއްޖެނަމަ ތިރީސް ހަމަވުމުންމެވެ. ޙަދީޘްގައި ވާރިދުވެފައިވެއެވެ.\n((الصَّوْمُ يَوْمَ تَصُومُونَ، وَالفِطْرُ يَوْمَ تُفْطِرُونَ، وَالأَضْحَى يَوْمَ تُضَحُّونَ)) [رواه الترمذي وصححه الألباني]\nމާނައީ: “ރޯދަވާހުށީ ތިޔަބައިމީހުން ރޯދައަށް ތިބޭދުވަހެވެ. އަދި ފިޠުރުޢީދަށް ވާހުށީ ތިޔަބައިމީހުން ފިޠުރުޢީދުކުރާދުވަހެވެ. އަދި އަޟްޙާޢީދަށް ވާހުށީ ތިޔަބައިމީހުން އަޟްޙާޢީދުކުރާދުވަހެވެ.” \nޝައިޚް އިބްނު ޢުޘައިމީން رحمه الله އާ ސުވާލު ދެންނެވުނެވެ.\nފަހެ، ޝައިޚު ޖަވާބުގައި ވިދާޅުވިއެވެ.\nއެންމެ ރަނގަޅު ގޮތަކީ އެކި ސަރަޙައްދުތައް މިކަމުގައި ތަފާތުވެގެންވުމެވެ. ފަހެ، މިޘާލަކަށް މައްކާއަށް ހަނދު ބެލުމުން މިއަދަކީ ނުވަވަނަ ދުވަހެވެ. އަދި އެހެން ޤައުމެއްގައި މައްކާއަށްވުރެ އެއްދުވަސްކުރިން ހަނދު ފެނުމުން އެތަނަށް އެއީ ދިހަވަނަ ދުވަހެވެ. ފަހެ، އެހެންކަމުން އެބައިމީހުންނަށް މިއަދު ރޯދަ ހިފުން ހުއްދަވެގެންނުވެއެވެ. އެހެނީ އެއީ އެބައިމީހުންނަށް ޢީދު ދުވަހެވެ. އަދި ހަމައެގޮތަށް އެބައިމީހުން ހަނދު ބެލުމުން މައްކާއަށް ވުރެ އެއްދުވަސް ލަސްވުމުން މައްކާއަށް ނުވަވަނަ ދުވަހަކީ އެބައިމީހުންނަށް އަށްވަނަ ދުވަހެވެ. ފަހެ، އެބައިމީހުން ރޯދަ ހިފާނީ އެބައިމީހުންނަށް ނުވަވަނަ ދުވަހެވެ. އެއީ މައްކާއަށް ދިހަވަނަ ދުވަހެވެ. މިއީ ރާޖިޙު ގޮތެވެ. އެއީ ނަބިއްޔާ ﷺ ޙަދީޘް ކުރައްވާފައިވާ ފަދައިންނެވެ.\n((إِذَا رَأَيْتُمُوهُ فَصُومُوا وَإِذَا رَأَيْتُمُوهُ فَأَفْطِرُوا)) [متفق عليه]\n[مجموع الفتاوى 20]\nމިސުވާލުކޮށްފައިވަނީ އެހެން ޤައުމެއްގައި ހުރި ސަޢޫދީ އެންބަސީގައި މަސައްކަތްކުރާ ސަޢޫދީ މުވައްޒަފުންތަކެކެވެ. ސުވާލު: ރަމަޟާންމަހުގެ ރޯދައާއި ޢަރަފާތްދުވަހުގެ ރޯދަހިފުމުގައި އަޅުގަނޑުމެންނަށް ދަތިކަމެއް އެބަ ދިމާވެއެވެ. މިކަމުގައި އަޅުގަނޑުމެންގެ އަޚުންވަނީ ތިންބަޔަކަށް ބެހިފައެވެ.\nފުރަތަމައީ: ސަޢޫދީ ޢަރަބިއްޔާއާ އެއްގޮތަށް ރޯދަހިފާ ޢީދުކުރަން ބުނާބަޔެކެވެ.\nދެވަނީ: އަޅުގަނޑުމެން މިއުޅޭ ދައުލަތާ އެއްގޮތަށް ރޯދަހިފައި ޢީދުކުރުމަށް ބުނާ ބައެކެވެ.\nތިންވަނައީ: ރޯދަ ހިފާނީ އަޅުގަނޑުމެން މިއުޅޭ ދައުލަތާ އެއްގޮތަށެވެ. ނަމަވެސް ޢަރަފާތް ދުވަސް ބަލާނީ ސަޢުދީއަށް ޢަރަފާތްވާ ދުވަހެވެ.\nއެހެންކަމުން ޝައިޚުގެ އަރިހުން އަޅުގަނޑުމެން މިއެދެނީ މިކަން ސާފުވާނެފަދަ ތަފްޞީލީ ޖަވާބެއްދެއްވުމަށެވެ. މިވޭތިވެ ދިޔަ ފަސް އަހަރު މިޤައުމުގައި ރޯދަމަހުގެ ހަނދު ޘާބިތުކުރުމުގައި އަދި ޢަރަފާތްދުވަސް ކަނޑައެޅުމުގައި ސަޢޫދީ އާ އެއްގޮތަށް އެކަން ހިނގާފައިނުވެއެވެ.\nޖަވާބު: މުސްލިމުންގެ އެއް ރަށަށް ހަނދުފެނުމުން މުޅި އިސްލާމީ އުންމަތުން ހަނދު ޘާބިތުކުރުން ލާޒިމުވާނެކަމާމެދު ޢިލްމުވެރިންގެ މެދުގައިވަނީ ޚިޔާލުތަފާތުވެފައެވެ. ބައެއް ބޭކަލުން ދެކިލައްވަނީ އެކަން ލާޒިމުވަނީ ހަނދުފެނުނު ބަޔަކަށާއި ހަނދު އެރުން އެއްގޮތް ހިސާބެއްގައި ތިބި ބަޔަކަށެވެ. ނުވަތަ އެއް ވެރިކަމެއްގެ ދަށުގައި ތިބި ބަޔަކަށެވެ. މިކަމުގައި ވަރަށް ގިނަ ބަސްފުޅުތައްވެއެވެ.\nމިތަނުން އެންމެ ބުރަދަންހުރި ބަސްފުޅަކީ ހަނދުފެނުމުގައި އެއް ހިސާބެއްގައިވާ ޤައުމުތައް އެއް ޤައުމެއްގެ ގޮތުގައި މިމައްސަލާގައި ބެލުމެވެ. އެގޮތުން އެތަނުން ޤައުމަކަށް ފެނިއްޖެނަމަ އަނެއް ހިސާބަށް އެޙުކުމް ޘާބިތުކުރަންޖެހެއެވެ. ނަމަވެސް ދުރުދުރުގައިވާ، ހަނދުފެނުމުގައި ތަފާތު ބޮޑު ހިސާބުތަކުގައިވާ ޤައުމުތައް އެޙުކުމުގައި ތަފާތެވެ. އެފަދަ ކޮންމެ ޤައުމެއް ބަލާނީ ވަކިވަކިންނެވެ. މިއީ ޝައިޚުލް އިސްލާމް އިބްނު ތައިމިއްޔާ ޚިޔާރުކުރައްވާފައިވާ ބަސްފުޅެވެ. އަދި މިއީ ކީރިތި ޤުރުއާނާއި ސުންނަތާއި ޤިޔާސްއާ އެއްގޮތްވާކަމަށް ފެންނަން އޮތް ބަސްފުޅުވެސްމެއެވެ.\nކީރިތި ޤުރުއާނުގެ ދަލީލާމެދު ދަންނައެވެ. ﷲ ތަޢާލާ ވަޙީކުރެއްވިއެވެ.\n﴿فَمَن شَهِدَ مِنكُمُ الشَّهْرَ فَلْيَصُمْهُ وَمَن كَانَ مَرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ يُرِيدُ اللَّـهُ بِكُمُ الْيُسْرَ وَلَا يُرِيدُ بِكُمُ الْعُسْرَ وَلِتُكْمِلُوا الْعِدَّةَ وَلِتُكَبِّرُوا اللَّـهَ عَلَىٰ مَا هَدَاكُمْ وَلَعَلَّكُمْ تَشْكُرُونَ﴾ [سورة البقرة ١٨٥]\nމާނައީ: ” ފަހެ، ތިޔަބައިމީހުންގެ ތެރެއިން އެ މައްސަރުގެ ހަނދުފެނިއްޖެމީހަކު ރަށުގައި ޙާޟިރުވެ ހުރިނަމަ، އެ މަހުގެ ރޯދަ ހިފާހުށި ކަމެވެ! އަދި ބަލިވެއުޅޭ މީހާ ނުވަތަ ދަތުރެއްގެ މަތީގައިވާ މީހާ، (އެ މައްސަރުގެ ރޯދަ ދޫކޮށްލައިފިނަމަ) އެހެންދުވަސްތަކަކުން އެ ޢަދަދު ހަމަކުރުން ހުށްޓެވެ. ﷲ ތިޔަބައިމީހުންނަށް ލުއިފަސޭހަގޮތް އިރާދަކުރައްވަތެވެ. އަދި ދަތި އުނދަގޫގޮތް ތިޔަބައިމީހުންނަކަށް އިރާދައެއް ނުކުރައްވަތެވެ. (މިކަންތައްތައް މިގޮތަށް ކަނޑައަޅުއްވާފައިވަނީ) ތިޔަބައިމީހުން އެ މައްސަރުގެ ދުވަސްތަކުގެ ޢަދަދު ފުރިހަމަ ކުރުމަށްޓަކައެވެ. އަދި ތިޔަބައިމީހުންނަށް ތެދުމަގު ދެއްކެވިކަން މައްޗަށް ﷲ އަށް ތަކުބީރު ކިޔާ އުޅުމަށްޓަކައެވެ. އަދި ތިޔަބައިމީހުން (އެކަލާނގެއަށް) ޝުކުރުވެރި ވުމަށްޓަކައެވެ.”\nމިއާޔަތުން ދޭހަވަނީ ހަނދުނުފެންނަ ބަޔަކު ރޯދަހިފަން ނުޖެހޭނެކަމެވެ.\nސުންނަތުގެ ދަލީލާމެދު ދަންނައެވެ. ފަހެ، ނަބިއްޔާ ﷺ ޙަދީޘްކުރައްވާފައިވެއެވެ.\nމިޙަދީޘުން ދޭހަވަނީ ހަނދުނުފެންނަ ބައެއްގެ މައްޗަށް ރޯދަހިފުންވެސް އަދި ޢީދުކުރުންވެސް ލާޒިމުނުވާކަމެވެ.\nއަދި ޤިޔާސުގެ ދަލީލާމެދު ދަންނައެވެ. އިޖުމާޢުން ޘާބިތުވެފައިވާ ގޮތުގައި ރޯދައިގައި ފަޖުރުވާ ވަޤުތާއި ރޯދަވީއްލާ ވަޤުތު ބަލަނީ ކޮންމެ ޤައުމެއްވެސް ވަކިންނެވެ. އަދި އެޤައުމަކާ އެކަމުގައި އެއްގޮތްވާ ޤައުމެއް އެކަމުގައި ތަބާވާނެއެވެ. އެގޮތުން ބަލާލާއިރު އޭޝީއާގައި ތިބޭ މީހުން އެބައިމީހުންގެ ހުޅަނގުގައި ތިބޭ މީހުންނަށް ވުރެ ކުރިން ރޯދަހިފަން ފަށައެވެ. އެހެނީ އެބައިމީހުންނަށް މާއަވަހަށް ފަތިސްވެއެވެ. އަދި އެބައިމީހުންނަށް މާއަވަހަށް އިރުވެސް އޮއްސެއެވެ. ދުވަހުން ދުވަހަށް ހިނގާކަމެއްގައި މިކަން ޘާބިތުވެފައިވާއިރު މަސްފެށުމާއި ނިންމުމުގައިވެސް މިފަދައިންވާ ހުށިކަމެވެ.\nނަމަވެސް އެއްވެރިކަމެއްގެ ދަށުގައިވާ ބަޔެއްގެ މައްޗަށް އެބައިމީހުންގެ ޙާކިމު ރޯދަހިފުމަށް އަމުރުކޮށްފިނަމަ ނުވަތަ ޢީދުކުރުމަށް އަމުރުކޮށްފިނަމަ އޭނާގެ އެއަމުރަށް ތަބާވުމަކީ ވާޖިބެކެވެ. އެހެނީ މިއީ ޚިލާފީ މައްސަލައެކެވެ. އަދި ޙާކިމުމީހާ މިކަމުގައި ވަކި ގޮތެއް ޚިޔާރުކުރުމުން (އެޤައުމެއްގައި) ޚިލާފުނެތިގެންދެއެވެ.\nމީގެ މައްޗަށް ބިނާކޮށް ދަންނަވާލެވެން އޮތީ ތިޔަބައިމީހުން ތިޔަ ތިބި ޤައުމުގެމީހުން ރޯދަހިފާ އަދި ޢީދުކުރަމުންދާ ގޮތަށް ތިޔަބައިމީހުން ޢަމަލުކުރަމުން ގެންދާށެވެ. އެއީ ތިޔަބައިމީހުންގެ އަޞްލު ޤައުމުގެ މީހުން ޢަމަލުކުރާ ގޮތާ އެއްގޮތްވިޔަސް ޚިލާފުވިޔަސްމެއެވެ. އަދި ޢަރަފާތުގެ ދުވަހުގެ ރޯދަވެސް ހަމަ އެފަދައެވެ. ތިޔަބައިމީހުންތިޔަ ތިބި ޤައުމުގެ މީހުންނާ އެކަމުގައި ތަބާވާށެވެ.\n[مجموع الفتاوى 19]\nމިކަމުގައި އަލިއަޅުވާލަންޖެހޭ އިތުރު ނުކުތާއެއްވެސްވެއެވެ. މިނޫން އެހެން ރައުޔުތައްވެސް މިކަމުގައި ޢިލްމުވެރިންގެ މެދުގައިވެއެވެ. އެގޮތުން ޢަރަފާތް ދުވަހަކީ ޢަރަފާތުގައި މީސްތަކުން މަޑުކުރާ ދުވަސްތަކުގައި ވުމުން އެދުވަހު ރޯދަހިފުމަށްވެސް ބައެއް ޢިލްމުވެރިން ވިދާޅުވެއެވެ. އެއީ އެމީހަކު އެހުރި ޤައުމުގައި ޙައްޖުމަހުގެ އަށްވަނަ ދުވަހަށްވެސް ވެދާނެއެވެ.\nސުޢޫދީ ޢަރަބިއްޔާ ފަތުވާ ކޮމިޓީއާ ސުވާލުދެންނެވުނެވެ.\nޢަރަފާތްދުވަހުގެ ރޯދަ ޙާޞިލުކުރުމަށްޓަކައި އަޅުގަނޑުމެންގެ ޤައުމުގައި ތިބެގެން ދެދުވަހު ރޯދަހިފިދާނެ ހެއްޔެވެ. އެހެނީ އަޅުގަނޑުމެންނަށް ރޭޑިއޯއިން އިވުނު ގޮތުގައި މާދަމާއަކީ ޢަރަފާތުދުވަހެވެ. ނަމަވެސް މިޤައުމުގައި އެއީ ޛުލްޙިއްޖާމަހުގެ އަށްވަނަ ދުވަހެވެ.\nޖަވާބު: ޢަރަފާތްދުވަހަކީ މީސްތަކުން ޢަރަފާތުގައި މަޑުކުރާދުވަހެވެ. އެދުވަހުގެ ރޯދަހިފުން ޝަރުޢުވެގެންވަނީ ޙައްޖުވެރިން ނޫން އެހެންމީހުންގެ މައްޗަށެވެ. ފަހެ، ތިބާ ރޯދަހިފަން ބޭނުންނަމަ އެދުވަހު ހިފާށެވެ. އަދި އޭގެ ކުރީދުވަހާއެކު ހިފިޔަސް މައްސަލައެއް ނެތެވެ. އަދި ޙައްޖުމަހުގެ ފުރަތަމަ ނުވަދުވަހު ރޯދަހިފިޔަސް އެއީ ހަމަ ރަނގަޅުކަމެކެވެ. އެހެނީ އެދުވަސްތަކަކީ ޘަވާބަށް އެދިގެން ރޯދަހިފުން އެދެވިގެންވާ މާތް ދުވަސްތަކެކެވެ. ނަބިއްޔާ ﷺ ޙަދީޘްކުރެއްވިއެވެ.\n((مَا مِنْ أَيَّامٍ العَمَلُ الصَّالِحُ فِيهِنَّ أَحَبُّ إِلَى اللهِ مِنْ هَذِهِ الأَيَّامِ العَشْرِ، فَقَالُوا: يَا رَسُولَ اللهِ، وَلاَ الجِهَادُ فِي سَبِيلِ اللهِ؟ فَقَالَ رَسُولُ اللهِ صَلَّى اللَّهُ عَلَيْهِ وَسَلَّمَ: وَلاَ الجِهَادُ فِي سَبِيلِ اللهِ، إِلاَّ رَجُلٌ خَرَجَ بِنَفْسِهِ وَمَالِهِ فَلَمْ يَرْجِعْ مِنْ ذَلِكَ بِشَيْءٍ)) [رواه الترمذي وصححه الألباني]\nމާނައީ: “މިދިހަދުވަހަށްވުރެ ހެޔޮ ޢަމަލު ކުރުމަށް ﷲ ތަޢާލާގެ ޙަޟްރަތުގައި ލޮބުވެތިކަން ބޮޑުވެގެންވާ ދުވަސްތަކެއްނުވެއެވެ.”\nއެކަލޭގެފާނަށް ސުވާލު ދެންނެވުނެވެ. “ﷲގެ މަގުގައި ޖިހާދުކުރުމަށްވުރެވެސް ހެއްޔެވެ؟”\nފަހެ، އެކަލޭގެފާނު ޙަދީޘްކުރެއްވިއެވެ.\n“ﷲގެ މަގުގައި ޖިހާދުކުރުމަށްވުރެވެސްއެވެ. އެއީ އޭނާގެ ޖާނާއި މާލުން ޖިހާދުކުރުމަށް ނިކުމެ، އެއިން އެއްޗަކާއިގެން އެނބުރި ނައަންނަ މީހާ ފިޔަވައެވެ.”\n[فتاوى اللجنة الدائمة للبحوث العلمية والإفتاء، فتوى رقم 4052]\nނަމަވެސް މިފަތުވާއަށް ޢަމަލުކުރެވޭނީ އެމީހަކު އެހުރި ޤައުމަށް ސަޢުދީއަށް ވުރެ ފަހުން ހަނދުފެނިފައިވާނަމައެވެ. އެމީހަކު އެހުރި ޤައުމަކަށް ސަޢުދީއަށްވެރު ކުރިން ހަނދުފެނުނު ނަމަ އެމީހެއްގެ ޤައުމުގައި ޢީދުދުވަސްވާހުށީ ޢަރަފާތުބިމަށް މީސްތަކުން ދާދުވަހެވެ. ފަހެ އެމީހެއްގެ ޤައުމުގައި ޢީދުކުރަނިކޮށް ރޯދައެއް ނުހިފޭނެއެވެ.\nވުމާއެކު މިކަމުގައި އެންމެ ރައްކާތެރި ގޮތަކީ ކުރިން ބަޔާންކުރެވުނު ގޮތަށް ކޮންމެ ޤައުމެއްގައިވެސް ހަނދު ޘާބިތުކުރެވިފައިވާ ގޮތަށް ޢީދު ފާހަގަކުރުމާއި ޢަރަފާތް ދުވަހުގެ ރޯދަހިފުމެވެ.\nމަޞްދަރު 1 ، މަޞްދަރު 2\n ބުރަވެވޭގޮތުގައި މިޙަދީޘުގެ މާނައަކީ މިކަންކަމަކީ ޢާންމު ފަރުދުންނަށް ނިންމޭ ކަންކަމެއް ނޫންކަމުގައެވެ. މިކަންކަން ރުޖޫޢަވަނީ މުސްލިމުންގެ އިމާމަށާއި މުސްލިމުންގެ ޖަމާޢަތް ނިންމާ ގޮތަށެވެ. (ބައްލަވާ: حاشية السندي على سنن ابن ماجة)


Jaagaige dhahikamah oiy hallakee Gulhifalhu gai tharahgee kuraa port: MPL | Mihaaru\nއެމްޕީއެލްގެ މެނޭޖިން ޑިރެކްޓަރު ޝާހިދު އަލީ: އޭނާ ވިދާޅުވިގޮތުގައި ގުޅީފަޅު ޕޯޓުގެ ސަބަބުން މާލެ ވިޔަފާރި ބަނދަރަށް ވަރަށް ބޮޑަށް ލުއި ވާނެ-- ފޮޓޯ:މިހާރު\nޖާގައިގެ ދަތިކަމަށް އޮތް ހައްލަކީ ގުޅިފަޅުގައި ތަރައްގީކުރާ ޕޯޓު: އެމްޕީއެލް\n06 ޖުލައި 2020 - 13:006comments\nމާލެ އާއި ހުޅުމާލޭގެ ވިޔަފާރި ބަނދަރަށް ދިމާވެފައިވާ ޖާގައިގެ ދަތިކަމަށް، ގުޅިފަޅުގައި ތަރައްގީކުރާ ވިޔަފާރި ބަނދަރުގެ ސަބަބުން ހައްލު ލިބޭނެ ކަމަށް މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ބުނެފި އެވެ.\nޕީއެސްއެމް ނިއުސްގެ ޕްރޮގްރާމެއްގައި އެމްޕީއެލްގެ މެނޭޖިން ޑިރެކްޓަރު ޝާހިދު އަލީ ވިދާޅުވީ ފާއިތުވި ހަތަރު އަހަރު ތެރޭގައި ރާއްޖެ އަށް އެތެރެ ކުރި މުދާ އިތުރުވުމުގެ ސަބަބުން ވިޔަފާރި ބަނދަރުގެ ކެޕޭސިޓީއަށްވުރެ 50 ޕަސެންޓު އިތުރަށް ބޭނުންކުރަން ޖެހިފައިވާ ކަމަށެވެ. ނަމަވެސް ކުރިއަށް އޮތް ތަނުގައި ރާއްޖޭގެ އިގްތިސާދު ކުރިއަރައި، އިމްޕޯޓު އިތުރުވެއްޖެ ނަމަ އެ ކުންފުންޏަށް ބޮޑެތި ދަތިތަކާ ކުރިމަތިލާން ޖެހޭނެ ކަމަށް އޭނާ ވިދާޅުވި އެވެ.\nޝާހިދު ވިދާޅުވި ގޮތުގައި ކޮވިޑް-19ގެ ސަބަބުން، ރާއްޖެއަށް އެތެރެ ކުރާ މުދަލުގެ މިންވަރު ވަނީ މަދުވެފަ އެވެ. އެހެންވެ މިދުވަސްވަރު ދަތިކަމެއް ނެތި މުދާ ކްލިއާ ކުރެވޭ ކަމަށް އޭނާ ވިދާޅުވި އެވެ.\n"މާލޭގެ ބަނދަރަށް އަސްލު ބޭލޭނެ ކަމަށް ލަފާކޮށްފައި އިންނަނީ އަހަރަކަށް 60،000 ނުވަތަ 70،000 ވަރަކަށް ކޮންޓެއިނާ. އެހެންނަމަވެސް މިދިޔަ އަހަރު ނިމުނު އިރު ގާތްގަނޑަކަށް 140،000 އެއްހާ ކޮންޓެއިނާ ވަނީ ބާލާފައި،" ޝާހިދު ވިދާޅުވި އެވެ.\nމާލޭގެ ވިޔަފާރި ބަނދަރުގެ ޖާގަ ކުޑަވުމުގެ ސަބަބުން ބައެއް ކޮންޓެއިނާތައް ބާލަނީ ހުޅުމާލެއަށެވެ. ނަމަވެސް މުދާ އިމްޕޯޓުކުރާ މިންވަރު އިތުރުވާ ނަމަ ދެ ބަނދަރު އެއްކޮށްގެން ވެސް ހިދުމަތް ނުދެވޭނެ ކަމަށް ޝާހިދު ވިދާޅުވި އެވެ.\nގުޅިފަޅުގައި ވިޔަފާރި ބަނދަރު ތަރައްގީކުރަނީ ޒަމާނީ ވަސީލަތްތައް ބޭނުން ކުރެވޭ ގޮތަށެވެ. އެހެންވެ ބޯޓުތަކުން މުދާ ބޭލުން އަވަސްވެ ރާއްޖެ އަށް އެތެރެކުރާ މުދާ އިތުރުވާނެ ކަމަށް ވަނީ ލަފާކޮށްފަ އެވެ. އަދި މި ބަނދަރުގެ ސަބަބުން މުދާ އަގުހެޔޮވާނެ ކަމަށް ވެސް ބެލެވެ އެވެ.\nޝާހިދު ވިދާޅުވީ މިހާރު ކޮންޓެއިނަރު ބޭލުމަށް ނަގާ ވަގުތު ގުޅިފަޅު ބަނދަރާ އެކު ވަރަށް ބޮޑަށް ކުޑަވެގެންދާނެ ކަމަށެވެ. އެގޮތުން، މިހާރު ބޯޓުތަކުން މުދާ ބާލަން 2-3 ދުވަސް ނަގާއިރު އާ ވިޔަފާރި ބަނދަރުގެ ސަބަބުން 5-6 ގަޑިއިރު ތެރޭގައި މުދާ ބޭލޭނެ ކަމަށް އޭނާ ވަނީ ލަފާކޮށްފަ އެވެ.\nއިތުރު ލިޔުންތައް ގުޅިފަޅު އެމްޕީއެލް ޝާހިދު އަލީ، މެނޭޖިން ޑިރެކްޓަރު، އެމްޕީއެލް


''India out'' campaign ah Yameen Guraidhoo aai Thulusdhoo ah vadai gannavanee - One Online\n10 ޑިސެމްބަރު 2021، މާލެ: އިދިކޮޅު ކޯލިޝަނުން ރޭ ބޭއްވި "ކޮތަރުކޮށި" ޖަލްސާގައި އިދިކޮޅު ލީޑަރު ރައީސް ޔާމީން --- ވަން ފޮޓޯ: ޝަޔާހް ޝަފީގް\n"އިންޑިއާ އައުޓް" ކެމްޕޭނަށް ޔާމީން ގުރައިދޫ އާއި ތުލުސްދުއަށް ވަޑައިގަންނަވަނީ\nރާއްޖޭގައި ތިބި އިންޑިއާ ސިފައިން ބޭރުކުރަން ގޮވާލައި އިދިކޮޅުން ފަށާފައިވާ "އިންޑިއާ އައުޓް" ކެމްޕެއިން ހަރަކާތްތައް ފުޅާކުރަން އިދިކޮޅު ލީޑަރު އަދި ކުރީގެ ރައީސް އަބްދުالله ޔާމީން ކ. ގުރައިދޫ އާއި ތުލުސްދޫއަށް ވަޑައިގަންނަވާނެ ކަމަށް އިދިކޮޅު ކޯލިޝަނުން ބުނެފިއެވެ.\nއިދިކޮޅު ޕީޕީއެމް/ޕީއެންސީ ކޯލިޝަންގެ އިސް ތަރުޖަމާނު މިއަދު ހަވީރު "ވަން" އަށް ވިދާޅުވީ މާދަމާ ހަވީރު ރައީސް ޔާމީން ގުރައިދުއަށް ވަޑައިގަންނަވާނެ ކަމަށެވެ. އަދި ހުކުރު ދުވަހު ތުލުސްދުއަށް ވަޑައިގަންނަވާނެ ކަމަށެވެ.\nއެ ދެރަށަށް ރައީސް ޔާމީން ކުރައްވާ ދަތުރުގައި ރަށަށް ދިމާވެފައިވާ ދަތިތަކާ ގުޅޭގޮތުން މަޝްވަރާކުރުމުގެ އިތުރުން އެ ކޯލިޝަނުން ބާއްވާ ހަރާކަތްތަކުގައި ވެސް ޔާމީން ބައިވެރިވެވަޑައިގަންނަވާނެ ކަމަށް ހީނާ ވިދާޅުވިއެވެ.\nމިއީ އިންޑިއާ ސިފައިން ރާއްޖޭގައި ތިބުމާ ދެކޮޅަށް ހިންގާ ހަރަކާތްތަކުގައި ރައީސް ޔާމީން ބައިވެރިވެވަޑައިގަންނަވާ ފުރަތަމަ ފަހަރެވެ.\nއެމަނިކުފާނުގެ މައްޗަށް މަނީ ލޯންޑަރިންގެ ކުށް ސާބިތުވުމުގެ ސަބަބުން ކުރިމިނަލް ކޯޓުން އިއްވާފައިވާ ފަސް އަހަރުގެ ދުވަހުގެ ޖަލު ހުކުމް ސުޕްރީމް ކޯޓުން ބާތިލުކޮށްފައިވަނީ މިދިޔަ މަހުގެ 28 ވަނަ ދުވަހުއެވެ.\nއެމަނިކުފާނު މިނިވަންވެވަޑައިގެން ސަޕޯޓަރުންނާ ބައްދަލުކުރުމުގެ ގޮތުން މި މަހުގެ ތިން ވަނަ ދުވަހު ކާނިވަލުގައި ބޭއްވި ޖަލްސާގައި ވާހަކަ ދައްކަވަމުން ޔާމީން ވަނީ ރާއްޖެއަކީ އިންޑިއާގެ ޓައުނެއް ނޫން ކަމަށާއި އިންޑިއާ ސިފައިން ޖެހެނީ ރާއްޖެއިން ފައިބަން ކަމަށެވެ.\nރާއްޖެ އުފެދިފައި އޮތް ގޮތާއި، ރާއްޖޭގެ ނަސްލަށް ބެލިކަމުގައި ވިޔަސް ރާއްޖެއަކީ އިންޑިއާގެ ބައެއް ނޫންކަން ފާހަގަކުރައްވައި ރައީސް ޔާމީން އެ ޖަލްސާގައި ވިދާޅުވެފައިވަނީ، ރާއްޖޭގެ އަމަން ބަލަހައްޓަން އިންޑިއާގެ ސިފައިން ރާއްޖޭގައި ތިބެގެން ނުވާނެ ކަމަށެވެ. އަދި އިންޑިއާ ސިފައިން ޖެހޭނީ ރާއްޖެއިން ފައިބަން ކަމަށާއި ރާއްޖެއަކީ އިންޑިއާގެ ޓައުނެއްގެ ގޮތުގައި އެގައުމުން ގަބޫލުކޮށްގެން ނުވާނެ ކަމަށްވެސް ވިދާޅުވެފައިވެއެވެ.\nމީގެ އިތުރުން ރައީސް ޔާމީން ވަނީ އިންޑިއާ ސިފައިން ބެލުމަށް ގޮވާލައި ހިންގާ ކެމްޕޭނަކީ އެމަނިކުފާނު އަމިއްލަފުޅަށް އިސްނަންގަވައިގެން ކުރިއަށް ގެންދަން ނިންމި ކެމްޕޭނެއް ކަމަށެވެ. އެ ކެމްޕޭން ފަށަން ޖެހުނީ އިންޑިއާއިން ރާއްޖޭގެ ދާހިލާ ކަންކަމަށް ބަސް ބުނެ ބެހެން އުޅޭތީ ކަމަށް ރައީސް ޔާމީން ވަނީ ވިދާޅުވެފައެވެ.\nގުޅޭ ޓެގު ޕީޕީއެމް އިންޑިއާ ޕީޕަލްސް ނެޝަނަލް ކޮންގްރެސް ކުރީގެ ރައީސް އަބްދުﷲ ޔާމީން ކ. ގުރައިދޫ ކ. ތުލުސްދޫ


Dhimaavaa kankamaai Vakeelukoh Ijaabee visnumeggai visnan Jehey: Shaikh Shifan - AO News\nމި ދުނިޔޭގެ ޙަޔާތް ވޭތުކުރަމުންދާއިރު ތަފާތު ކަންތައްތަކާއި ދިމާވާނެކަމަށާއި އެފަދަކަންތަކާއި ވަކީލުކޮށް އިޖާބީ ވިސްނުމެއްގައި ވިސްނަންޖެހޭކަމަށް އައްޝައިޚް މުޙައްމަދު ޝިފާން ވިދާޅުވެއްޖެއެވެ.\nޝައިޚް މުހައްމަދު ޝިފާން މިހެން ވިދާޅުވީ ”އީޖާބީ ވިސްނުން” މި މައުޟޫއަށް ވާހަކަ ދައްކަވަމުންނެވެ.\nރަމަޟާންމަހުގެ ރޭތައް އިޙްޔާކުރުމަށް ކުރިއަށްގެންދާ އިޙްޔާ ފޯރަމްގެ 8 ވަނަ ޕްރޮގްރާމް ރ. ދުވާފަރުގައި ބާއްވާފައިވާއިރު, މި މައުޟޫއަށް ޝައިޚް މުހައްމަދު ޝިފާންގެ އިތުރުން އައްޝައިޚް ޢަބްދުﷲ ރަޝީވެސް ވަނީ ވާހަކަފުޅުދައްކަވާފައެވެ.\nދެބޭފުޅުންގެ ވާހަކައިގައިވެސް ދިރިއުޅުމުގައި ތިމާ ހިތްހަމަނުޖެހޭ އެތައްކަމެއް ކުރިމަތިވާނެކަމަށާއި ވަރަށް ގިނަ ދަތިތަކާއި ގޮންޖެހުންތަކާއި ދިމާވާނެކަމަށް ވިދާޅުވިއެވެ. އެފަދަ ކަންތައްތަކާއި ކުރިމަތިލާންޖެހޭނެކަމަށާއި އެ ގޮތްތައް އިސްލާމްދީނުގައި ބަޔާންކޮށްދެއްވާފައިވާކަމަށްވެސް ވިދާޅުވިއެވެ. މިފަދަ ކަންތައް ތަޙައްމަލް ކުރާނެ އަދި މުޢާމަލާތުކުރާނެގޮތް ބަޔާންކޮށްދީފައިވަނީ އިސްލާމްދީނުގައި، އިސްލާމީ ޝަރީޢަތުގައިކަމަށާއި މާތް ނަބިއްޔާ މުޙައްމަދު ﷺ ގެ އެންމެހާ ކަންތައްތަކާއި ޙަޔާތްޕުޅަކީވެސް އަޅުގަނޑުމެންނަށް ނަމޫނާއެއްކަމަށް ވިދާޅުވިއެވެ.\nއެހެންކަމުން އިސްލާމީ ޝަރީޢަތަކީ އެންމެހާ ކަންތައްތައް އެންމެ ފުރިހަމަގޮތުގައި ބާވައިލެއްވިގެންވާ ޝަރީޢަތެއްކަމާއި ދިރިއުޅުމުގެ ހުރިހާ ކަމެއްގައި ޢަމަލުތައް ބަހައްޓާނެގޮތާއި މުޢާމަލާތުކުރާނެގޮތް އިސްލާމީ ޝަރީޢަތުގައި ބަޔާންކޮށްފައިވާކަމަށް ވިދާޅުވިއެވެ.\nއިސްލާމީ ޝަރީޢަތަކީ ހުރިހާ ޒަމާނަކަށް ފެތޭ ފުރިހަމަވެގެންވާ ޝަރީޢަތެއްކަން ފާހަގަކުރައްވާ އިންސާނާގެ ވިސްނުމާއި ފިކުރުގެ ނަމޫނާ ތަރުބިއްޔަތަށް މަގުދެއްކެވީ އިސްލާމްދީންކަމަށް ޝައިޚް ވިދާޅުވިއެވެ.\nމުސީބާތްތަކާއި މިފަދަ އިމްތިޙާންތައް ކުރިމަތިވުމުން އެކަންކަމަށް ޢަމަލުތައް ބަހައްޓާނެ ގޮތްތަކަށްވެސް ވަނީ ބައްލަވާލައްވާފައެވެ.\nހެޔޮމިންވަރާއި ނުބައި މިންވަރަށް އީމާންވެ، އަބަދުވެސް މާތްﷲއަށް ފުރިހަމައަށް ޔަޤީންކަން ބޭއްވުމަށާއި މާތްﷲއާ މެދު އެއްވެސް ޙާލެއްގައި ނުބައިކޮށް ހީނުކުރުމަށް ވިދާޅުވިއެވެ. ﷲ ތަޢާލާ އަޅުގަނޑުމެންނަށް މިންވަރުކުރައްވާ ކޮންމެ ކަމަކަށް ރަނގަޅުގޮތުގައި ވިސްނަންޖެހޭނެކަން ފާހަގަކުރައްވާ ދިރިއުޅުމުގައި ކަމެއް ކުރިމަތިވުމުން އެކަމަކީ ހިތްހަމަ ނުޖެހޭކަމެއްކަމަށްވިޔަސް އެކަން ހެޔޮގޮތުގައި ބަލައިގަނެ ހެޔޮކޮށް ވިސްނަން ޖެހޭނެކަމަށް ވިދާޅުވިއެވެ.\nކޮންމެ ހާލެއްގައިވެސް މާތްﷲއަށް ވަކީލުކުރުމަކީ އުންމަތުގެ ނަބިއްޔާ މުޙައްމަދު ﷺ ގެ އަރިހުން ފެނުނު އެންމެ ބޮޑު ނަމޫނާކަމަށްވެސް ވިދާޅުވިއެވެ. އެއްވެސް ޙާލެއްގައި މާތްﷲ ގެ ރަޙްމަތުން އުންމީދުކަނޑާނުލުމަށް ޝައިޙުންވަނީ ނަސޭޙަތްތެރިވެވަޑައިގެންފައެވެ.\nއެއްވެސް އިމްތިޙާނެއް ކުރިމަތިވެއްޖެނަމަ އެކަމެއްގައި ހުރި އީޖާބީ ކަންކަމަށް ބެލުމުގެ މުހިންމުކަން ފާހަގަކުރައްވާ ނޭދެވޭ ކަންކަމާއިމެދު ނުވިސްނުމަށްވެސް ނަސޭހަތްތެރިވެ ވަޑައިގެންނެވިއެވެ. ރަސޫލާ ﷺ ކޮންމެ ކަމެއްގައިވެސް ގެންގުޅުއްވީ އީޖާބީ ވިސްނުންކަމަށް ވިދާޅުވެ ކީރިތި ޤުރުއާނުގައި ކޮންމެ އުނދަގޫ ކަމަކާއެކު ފަސޭހަކަމެއްވާކަން ބަޔާންކުރައްވާފައިވާކަމަށް ވިދާޅުވިއެވެ.\nއީޖާބީ ވިސްނުމުން ވިސްނާއިރު ވިސްނުން ބަހައްޓަންވީ ގޮތުގެ މައްޗަށް ބައްލަވާލައްވާ އެކަމުގެ ތަފްސީލުތައް ދެއްވަމުން، މާތްﷲ އެއްވެސް ނަފްސަކަށް އެ ނަފްސަކަށް ކުޅަދާނަވެގެންވާ ކަމަކަށް މެނުވީ ތަކުލީފް ނުޖައްސަވާކަމަށް ޤުރުއާނުގައި ބަޔާންކުރައްވާފައިވާކަމަށްވެސް ޝައިޚުން ވިދާޅުވިއެވެ.


މަޤާމް :ލޭބަރ، މޭސަން، ކާޕެންޓަރ، ޑްރައިވަރ، ސްޓޯ ކީޕަރ\nމަހަކު -/3،840 ރުފިޔާ\n-/5،500ރ - -/6،500ރ އާއި ދެމެދުގެ އަދަދެއް ލިބޭނެ.\n- ސިވިލް ވޯކްފޯސްގެ މުވައްޒަފުންގެ މަސައްކަތްތަކަށް އެހީތެރިވެ އަތްގާތް ކޮށްދިނުން\n- ޢިމާރާތްތަކުގެ އިންފްރާންސްޓްރަކްޗަރ މަރާމާތުކުރުމަށް ބޭނުންވާ ސިމެންތި ގެށުމާއި ވެލިފުރޭނުމުގެ މަސައްކަތްކުރުން.\n- މަރާމާތުތަކަށް ބޭނުންކުރެވޭ އިކްއިޕްމެންޓްތައް ސާފުކޮށް ބެލެހެއްޓުން.\n- ހެޑް އޮފީހާއި އެނޫންވެސް ކުންފުނީގެ އިމާރާތުގެ މަރާމާތުގެ މަސައްކަތްތައް ކުރުން.\n- މަޤާމާއި ގުޅޭ ދާއިރާ އިން އެޑްވާންސް ލެވެލް ސެޓްފިކެޓް ހާސިލް ކޮއްފައިވުން.\n- ޑިޕާޓްމަންޓުން ކުރާ އެންމެހައި ރޭނުމާއި ސިމެންތި ޖެހުމުގެ މަސައްކަތް ކުރުން.\n- ޑިޕާޓްމަންޓުން ކުރާ އެންމެހައި ކޮންކްރީޓް މަސައްކަތްކުރުން.\n- ސިވިލް ޑިޕާޓްމަންޓުން ކުރާ އެންމެހައި ޓައިލްސް ޖެހުމުގެ މަސައްކަތްކުރުން.\n- ޑިޕާޓްމަންޓުން ކުރާ އެންމެހައި ވަޑާމުގެ މަސައްކަތް ކުރުން.\nމަހަކު -/4,580 ރުފިޔާ\n- B1 ކެޓަގަރީގެ ލައިސަންސް އެއް އޮތް ފަރާތެއް ކަމުގައިވުން.\n- ސިވިލް ޔުނިިޓްގެ ވެހިކަލް އޮޕަރޭޓްކުރުން.\n- ހިކަލް އޮޕަރޭޓް ކުރުމުގެ ކުރިން ރަނގަޅަށް ވެހިކަލް ޗެކްކުރުން.\n- ވެހިކަލް ދޮވެ ސާފްކޮށް ބެލެހެއްޓުން.\n- ވެހިކަލްގެ އަޑީތެޔޮ އަދި އެހެނިހެން ތެޔޮ ޗެކްކޮށް ލެވެލްއަޕް ކުރަންޖެހޭނަމަ އެކަން ކުރާފަރާތްތަކަށް އެންގުން.\n-/4،500ރ - -/5،500ރ އާއި ދެމެދުގެ އަދަދެއް ލިބޭނެ.\n- ސްޓޯރގެ އެންމެހައި މަސައްކަތް ސުޕަވައިޒަރުގެ އިރުޝާދާއި އެކު ކުރުން.\nމޯލްޑިވްސް ޕޯޓްސް ލިމިޓެޑް / ޕްރޮޖެކްޓް މެނޭޖްމަންޓް ޑިޕާޓްމަންޓް\nޝިފްޓް އުޞޫލުން ދުވާލަކު 08 ގަޑިއިރު\n2020 މާރިޗު 17 ވާ އަންގާރަ ދުވަހުގެ 15:30ގެ ކުރިން.\n- މި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2020 މާރިޗު 19 އާއި އޭޕްރީލު 15 އާ ދެމެދުގައެވެ.\nސުންގަޑި: 17 މާރިޗު 2020 1530


Thinadhoo In Random Sample Eh Fassi Nuvaathaa 12 Dhuvas ތިނަދޫއިން ރެންޑަމް ސާމްޕަލެއް ފައްސި ނުވާތާ 12 ދުވަސް – Huvadhoo News Thinadhoo In Random Sample Eh Fassi Nuvaathaa 12 Dhuvas Huvadhoo News\nތިނަދޫއިން ރެންޑަމް ސާމްޕަލެއް ފައްސި ނުވާތާ 12 ދުވަސް\nޑރ. އަބްދުއްސަމަދު މެމޯރިއަލް ހޮސްޕިޓަލުން ނެރެފައިވާ ތަފާސް ހިސާބުތައް ދައްކާ ގޮތުގައި ތިނަދޫއިން ނެގި ރެންޑަމް ސާމްޕަލެއް ފައްސި ނުވާތާ މިއަދަށް 12 ދުވަސް ވެއްޖެއެވެ.\nޑރ އަބަދުއްސަމަދު މެމޯރިއަލް ހޮސްޕިޓަލުގެ މީޑިއާ އޮފިޝަލް ސާލިމް އަލީ ވިދާޅުވީ ތިނަދޫއިން މިއަދު ފައްސިވި5މީހުންނާއެކު ކޮވިޑް-19 އަށް ފައްސިވި މީހުންގެ ޖުމުލަ އަދަދު 888 އަށް އަރާފައިވީ ނަމަވެސް ބަލިން ރަނގަޅުވި މީހުންގެ އަދަދު ވަނީ މިއަދު ރަނގަޅުވި 48 މީހަކާ އެކު 99 އަށް ތިރިވެފައި ކަމަށެވެ.\nސާލިމް އިތުރަށް ވިދާޅުވީ ފާއިތުވި ދުވަހުވެސް ކޮވިޑް-19 އަށް ފައްސި ވެފައި ވަނީ މުޅިންވެސް ކަރަންޓީނު ގައި ތިބި މީހުންކަމަށެވެ.\nތިނަދޫއިން ބަލިން ފަސޭހަވި މީހުންގެ އަދަދު އުޅެނީ 787 ގައެވެ. އަދި މިވަގުތު ކަރަންޓީނުގައި ތިބީ ޖުމްލަ 168 މީހެކެވެ. ފާއިތުވި 24 ގަޑިއިރު ތެރޭގައި 72 ސާމްޕަލް ނަގާފައިވާއިރު މިހާތަނަށް ނެގި ސާމްޕަލްގެ ތެރެއިން 96 ސާމްޕަލެއް ވަނީ ނަތީޖާ ނުލިބިއެވެ.